
Capitolul 1 


Când Regan ieși din biroul lui Matthew Swain, afară ningea abundent, 
cu fulgi mari, care amenințau să se depună și să acopere în scurt timp 
totul. Traversă impulsiv strada spre Old House Café și ocupă o masă de 
lângă fereastră, răspunzând cu un zâmbet salutului prietenos al 
chelneriţei care-i adusese meniul. 

— Doar un ceai și o felie de pâine prăjită, te rog, Edith. Ai idee cât e 
ceasul? Pe al meu l-am uitat acasă. 

— Abia e trecut de patru, domnişoară O'Neil, răspunse amabil femeia. 
În zile ca aceasta, se întunecă atât de devreme, nu-i așa? Sper că nu vom 
avea o iarnă atât de grea cum spun toți... lucrurile ar deveni mult mai 
dificile. 

— Pentru toată lumea, fu de acord Regan. Mă tem că probabil au 
dreptate, totuși. Barlow a prognozat asta din prima zi a anului. 

— Şi cu greu s-a înşelat vreodată, oftă cealaltă femeie. Ei bine, va trebui 
să ne resemnăm și să facem faţă, nu-i așa? Mai sunt numai două luni și 
vine primăvara. 

Și puţin peste o lună, avea să împlinească douăzeci și cinci de ani, 
conștientiză Regan, după ce chelneriţa plecă să anunţe comanda. Cinci 
săptămâni în care să-și găsească un soţ sau să-și piardă casa care-i era atât 
de dragă. Era adevărat, putea oricând să conteste testamentul, aşa cum îi 
sugerase Matt în după-amiaza aceasta, dar chiar dacă se hotăra să târască 
numele familiei pe băncile Curţii de Apel, cu siguranță, acum era puţin 

prea târziu pentru asta. În urmă cu trei ani, condiția nu-i păruse nici pe 
departe atât de nerezonabilă. Majoritatea fetelor erau căsătorite până la 
vârsta de douăzeci și cinci de ani. Necazul era că nu găsise niciodată 
vreun bărbat cu care să vrea să se căsătorească — nu îndeajuns, oricum. 
Poate că acum era momentul potrivit să-şi revizuiască ofertele din trecut, 
căci nu avea prea mult timp la dispoziţie ca să înceapă să caute noi 
curtezani. 

Bărbatul care intrase în cafenea imediat după ea luase o masă 
apropiată; paltonul lui de culoare închisă era azvârlit pe unul din 
scaunele libere. Regan simţea ochii lui aţintiţi asupra ei și-și întoarse 
privirea cât de departe, încât să evite contactul vizual cu el. Era suficient 
de obișnuită cu faptul că atrăgea atenţia bărbaţilor și ştia cât de mică era 
încurajarea de care aveau nevoie ca să-și încerce norocul și să intre în 
vorbă. În momentul acela, ultimul lucru pe care și-l dorea era companie. 
Trebuia să se gândească. 

Ceaiul fierbinte și aromat era o alinare. Ținând cana între mâni, privi 
pe fereastră la fulgii care se rostogoleau și-și aminti esenţa scrisorii pe 
care tatăl ei i-o lăsase când murise. 

„Cottam are nevoie de o familie, scrisese el, şi mă bazez pe tine să i-o 
asiguri. Dacă încă nu te-ai căsătorit până la vârsta de douăzeci și cinci de 
ani, mă îndoiesc c-o vei mai face vreodată și am aranjat ca moșia să fie 
vândută în circumstanţele acestea. Sumele provenite se vor constitui într-un 
fond de încredere care să-ți asigure un venit lunar adecvat apropape 
oricărui stil de viață pe care ti l-ai putea alege, până când împlinești 
treizeci de ani, când vei dispune de controlul întregii averi. Să-ţi amintești 
întotdeauna că te iubesc și că nu-ţi vreau decât binele.“ 

Ce crezuse el că era bine pentru ea, sfârși Regan strâmbându-se. Și ea 
își iubise tatăl, dar nu fuseseră întotdeauna pe aceeași lungime de undă. 
Nimeni nu putea să stabilească reguli de viaţă doar în alb și negru. Cottam 
era în familie de trei generaţii. De ce trebuia să fie văduvită de căminul ei, 
din simplul motiv că nu-și putea găsi un bărbat pe care să-l poată iubi o 
veșnicie? 

Cu sprijinul întunericului care se lăsa afară, geamul ferestrei arăta o 
reflexie a cafenelei din spatele lui Regan. Fără să-și dea seama, se uitase 

la bărbatul de la masa alăturată, răspunzând provocării ochilor lui. Acum, 
văzând că se ridică din senin, conștientiză un freamăt undeva, înlăuntrul 
ei, un sentiment de recunoaștere. Unde mai văzuse înainte acea ușurință 
a mișcării, silueta aceea înaltă, cu umeri lati? 

Realiză că venea spre ea. Își întoarse ușor capul, în timp ce el se opri 
lângă masa ei, şi privi în ochii cenușii care nu lăsau să se citească nimic. 
Părul lui era negru și tuns foarte scurt, avea trăsături uniforme, dar totuși 
prea puternic conturate ca să poată fi numit frumos. Era un chip pe care 
nu-l uitai ușor, iar Regan nu-l uitase. Niciodată nu putuse să-l uite. 

— Bună, Keir, spuse ea. A trecut atâta timp. 

El nu-i răspunse imediat, studiind ovalul neted și pur al feţei întoarse 
spre el, nasul mic și drept, ochii depărtaţi și verzi, gura generoară, 
înrămate de cascada de păr arămiu. Un zâmbet vag, ușor ironic răsări pe 
buzele lui. 

— Aproape șase ani, încuviință el. Nu eram sigur că o să-ţi aduci 
aminte de mine. Te-ai schimbat foarte puţin, Regan. Te-am recunoscut de 
când te-am văzut traversând strada. Făcu o pauză, ca și cum ar fi fost în 
expectativă, ridicând o clipă din sprâncene când ea nu-i răspunse. Te 
deranjează dacă iau loc? 

— Te rog, îl invită ea, negăsind nici o cale de scăpare. Zâmbetul ei era 
strălucitor și forțat. Credeam că ești în Australia. Nu emigraseși? 

— Ba da. În ochii cenușii apăru din senin o scânteie efemeră, dar 
tulburătoare. Un nou început mi s-a părut cel mai recomandabil, la 
momentul acela. 

Privirea ei evaluă rapid, aproape inconștient, croiala jachetei lui din tweed. 

— Unul plin de succes, să înțeleg? 

— Moderat. Tonul lui arăta că vroia să abandoneze subiectul. Ce mai 
face tatăl tău? 

Faţa ei deveni aspră, iar zâmbetul i se șterse. 

— A murit acum trei ani. Acum, sunt doar eu. 

— Singură în casa aceea mare? 

— În afara personalului, da. 

— Păcat. E o adevărată pierdere. Dacă vreodată o casă a impus o 
familie, aceea e Cottam. 

„Taci!“, ar fi vrut să-i spună, dar n-o făcu; în schimb, rămase acolo cu 
o expresie împietrită, dorindu-și ca el să plece. Odată, cu mult timp în 
urmă, bărbatul acesta o ceruse în căsătorie și-l refuzase. Nu numai că-l 
refuzase, dar îi râsese în faţă la ideea de a lua în considerare o căsătorie 
cu fiul unui poștaș local. Acum, el era cel care râdea de ea, amintindu-i 
cu deliberare de ceea ce fusese. Nu avea de gând să-l lase s-o 
stânjenească. 

— Nu sunt genul familist, răspunse ea pe un ton monoton. Prefer să-mi 
aleg singură compania, atunci când doresc să o am. 

— Fără obligaţii şi fără restricţii? Tonul lui era blând. Poate că ai 
dreptate. 

— Eşti căsătorit? întrebă ea fără să intenţioneze și văzu capul negru 
mișcându-se în semn că nu. 

— N-am avut timp. S-ar putea ca înclinația asta să-mi fi fost amputată. 

O altă lovitură sub centură, dar Regan refuză în continuare să 
reacționeze. 

— Ar trebui să mă întorc, spuse ea, întinzând mâna după poșetă. 
Vremea n-o să se îmbunătăţească. 

— Fugi? sugeră el când Regan se ridică pe jumătate și se opri să-l 
privească, controlându-și expresia feţei. 

— Nu, nu fug. Nu am de ce să fug. 

— Atunci, rămâi și termină-ţi ceaiul. Am să comand unul proaspăt 
pentru amândoi. 

Întâlnind provocarea din ochii lui cenușii, Regan se trezi că se așază 
încet la loc, conştientă că prin asta admitea o voință mai puternică decât 
a ei şi totuși, cumva, nu dorea să se afirme. În trecut se purtase 
abominabil cu Keir Anderson. Nu putea face mare lucru să îndrepte 
lucrurile, dar acum, când nu mai conta, putea măcar să rămână și să fie 
amabilă cu el. 

— Te-ai întors definitiv în Anglia? întrebă ea după ce comandară ceaiul, 
străduindu-se să pară cât de cât interesată. 

— E doar o vizită. Mă aflam la Midlands, așa că m-am hotărât să caut 
câteva zile locurile pe care le frecventam odată. Stau la Bull's Head. Nici 
el nu s-a schimbat prea mult. 

— Şase ani nu înseamnă mult, se apără ea. Îndrăznesc să spun că 
orașul nu s-a alterat atât de mult în ultimii cincizeci de ani. 

— Dacă nu luăm în considerare populaţia. Mi-am petrecut ziua de ieri 
încercând să găsesc câţiva prieteni vechi, dar în afară de Jake Carter, toţi 
s-au îndreptat spre zonele rurale. 

— Eu am rămas, sublinie ea și-i văzu buzele strângându-se. 

— Nu e același lucru. Făceam parte din clase sociale diferite... așa 
cum ai spus atunci. 

Simţindu-se cuprinsă de rușine, făcu un gest impulsiv. 

— Pe atunci, eram o puștoaică îngrozitoare și snoabă. 

— Doar atunci când venea vorba să te căsătorești cu cineva cu un statut 
social inferior, răspunse Keir. La urma urmelor, am avut o relaţie destul 
de strânsă timp de câteva săptămâni. 

Regan nu avea nevoie să i se amintească. Își aducea aminte foarte 
bine. Keir fusese atât de diferit de ceilalți tineri pe care-i cunoscuse. La 
doar douăzeci și patru de ani, avusese o iniţiativă şi o hotărâre care o 
atrăseseră instantaneu, împotriva voinței ei. Nu intenţionase niciodată 
realmente ca asocierea lor să meargă dincolo de acea primă întâlnire 
întâmplătoare când, plictisită din cale-afară într-o seară, într-un club local, 
acceptase invitaţia lui la dans. Prietenii ei urmăriseră legătura lor cu 
reacţii diferite: pe unii îi amuzase, unii o priviseră cu reticenţă, alții o 
criticaseră deschis. Nu-i păsase de părerea nimănui, acţionase doar după 
bunul ei plac. Keir o dusese în locuri în care nu mai fusese vreodată, 
vorbise cu ea lucruri despre care nimeni altcineva nu se mai deranjase să 
discute... o sărutase cu o pasiune care născuse în ea noi profunzimi și 
totuși, nu încercase nici măcar o dată să depășească limitele 
sentimentelor de la optsprezece ani. Regan știuse prea bine ce simţea 
pentru ea și nu făcuse nici un efort să împiedice declaraţia lui finală și 
inevitabilă. De fapt, nu fusese decât un alt scalp pe care să și-l agate la 
cingătoare. Cum putuse să fie atât de egoistă? 

— Îmi pare rău, spuse ea. Am greșit că te-am tratat așa. 

— Dar că m-ai refuzat n-a fost o greșeală? 

Regan își ridică bărbia. 

— Nu cred. Aveam realmente foarte puţine lucruri în comun. 

— Nu? Întrebarea era blândă, zâmbetul lui reflectând reacţia trecătoare 
a ochilor. Ei bine, poate că ai dreptate. Erai prea obișnuită ca lucrurile să 
fie așa cum vrei, ca să te potriveşti cu ușurință ideilor mele. Când o soţie 
din clasa muncitoare iese din linie, e aşezată imediat, tăios, înapoi. Tu nu 
te-ai fi putut conforma. 

O ironiza din nou, dar avea tot dreptul. Regan râse și clătină din cap: 

— Deloc. 

Urmă o pauză lungă. Keir fu primul care rupse tăcerea, pe un ton 
vesel şi detașat. 

— Cam atât despre vremurile de demult. Cum rămâne cu prezentul? 

— Sunt bine. Fusese rapidă, dar nu îndeajuns. Ştia că văzuse că se 
schimbase la față. Uitându-se la el, îi veni din senin o idee atât de 
caraghioasă și de ridicolă, încât aproape pufni în râs. Totuși, noţiunea 
ersista. Era soluţia perfectă, deși nu neapărat cu bărbatul acesta. Cu cine 
altcineva? Pe cine cunoștea care să ia măcar în considerare un asemenea pas? 

Keir o privea în continuare cu ochi enigmatici. 

— Te îngrijorează ceva? 

Îi scăpă înainte să se poată opri, rezultat al unui instinct pe care nu 
avusese timp să-l analizeze: 

— Da. Sunt într-o încurcătură şi nu știu cum să ies din ea. 

— Vrei să vorbeşti despre asta? 

Regan îl privi o clipă nesigură, înainte să cedeze din nou instinctului. 

— Nu aici. Ce zici, vii acasă la mine diseară, să luăm cina? 

Dacă invitaţia îl surprinsese, n-o arătă. 

— Sună bine. Mâncarea de la Bull nu e chiar o delicatesă. 

Ce știa el despre delicatese? se întrebă ea, și imediat analiză. Călătorea 
prin lume încă din vremea în care-l cunoscuse. Ajunsese destul de 
departe încât să recunoască diferenţa între bun şi abia acceptabil. 

— Lucrezi încă în inginerie? întrebă ea și văzu mișcarea oblică a 
capului său. 

— Mai mult sau mai puţin. La ce oră vrei să vin? 

— Să fie în jur de șapte treizeci şi după ce mâncăm, putem bea ceva. 
Am s-o rog pe doamna Sullivan să pregătească ceva special, în cinstea 
ocaziei. 

— Ai o bucătăreasă numai pentru tine? 

Cenzura era mai mult imaginată decât aparentă, dar răspunsul ei nu 
tinu seama de natura ei: 

— Am mulţi oaspeti, se apără ea. Şi lucrează la Cottam de foarte mult 
timp. 

— Ştiu. Mi-o amintesc. Tonul lui era uniform. Ai devenit prea sensibilă, 
Regan. Era o vreme când n-ai fi găsit necesar să te scuzi. 

— Toţi ne schimbăm pe măsură ce ne maturizăm. 

— În unele privinţe, da. Va fi foarte interesant să aflu în ce privințe și 
cât de mult te-ai schimbat. Buzele i se curbară într-un zâmbet strâmb. Se 
ridică în picioare înainte ca ea să-i răspundă și scoase câteva bancnote din 
portofel, pe care le așeză pe nota de plată. Rămâne la șapte treizeci. 
Aştept cu nerăbdare. 

Regan îl urmări cum își ia paltonul, îl îmbracă și regretă deja că-l 
invitase. Totuși, ce avea de pierdut? Ideea care se încăpțâna să nu-i dea 
pace nu era în definitiv decât o idee. Nu trebuia s-o pună în aplicare. 

Maşinile de împrăștiat pietriș își făcuseră deja apariţia pe drumurile 
principale. Nu întâmpină dificultăți din cauza stratului gros de zăpadă 
decât când intră pe aleea principală care ducea la casă. Trecând prin 
porțile de fier, își dădu seama că exista o șansă demnă de luat în 
considerare ca invitatul ei să nu poată ajunge deloc în seara aceea. Nu-i 
trecuse prin cap să-l întrebe dacă avea mașină și era de notorietate faptul 
că cele două firme de taxi din oraș nu erau dispuse să-și asume riscul ca 
vehiculele lor să se impotmolească în trafic. 

Soarta avea să decidă. Dacă nu venea, atunci avea să abandoneze 
ideea aceea nebunească. Asta însemna că se întorcea în același punct din 
care pornise, dar trebuia să se obișnuiască. Aproape că-și dorea să se 
întâmple așa. 

Casa răsări în faţa ei, după cotitură; faţada impunătoare, pătrată, era 
bine luminată și primitoare. Mult prea mare pentru o singură persoană, 
Regan trebuia să recunoască, dar în timp, în cele din urmă, avea să ia 
măsuri. Nu vroia să piardă singurul cămin pe care-l cunoscuse vreodată 
dintr-un motiv atât de nedrept, pe cât era condiţia impusă de tatăl ei. 

Totuși, ce alternative avea? Lăsând la o parte posibilitatea unui apel, nu-i 
mai rămânea decât una singură, care era foarte posibil să nu se prezinte. 

Sullivan o întâmpină la ușă, trăsăturile lui frumos imbătrânite 
destinzându-se într-un zâmbet de uşurare: 

— Am crezut că vom fi nevoiţi să trimitem echipe de căutare, spuse el. 
Ai spus că te întorci în jur de ora trei. 

Regan îi întoarse drăgăstoasă zâmbetul, încredinţându-i haina din 
piele de oaie. John Sullivan era majordomul familiei de mai bine de 
treizeci de ani și într-un fel, aproape că ţinea locul tatălui pe care-l 
pierduse. Fără el, Regan însăși ar fi fost pierdută. Tatăl ei luase măsuri de 
siguranţă pentru tot personalul disponibilizat în urma vânzării conacului, 
dar nici o sumă de bani nu putea compensa oameni ca el și ca soţia lui, 
Ann, pentru pierderea slujbei și a casei. Sullivan era prea bătrân ca să mai 
poată începe din nou, în altă parte, chiar dacă în zilele acelea își putea 
găsi un alt post potrivit abilităţilor lui. Ar fi forțat să se pensioneze la 
vârsta de şaizeci și trei de ani, soţia lui la cincizeci şi opt, pentru că fără 
îndoială nu era pregătită să lucreze undeva fără el. În maniera detașată și 
calmă în care acționase și în afaceri, tatăl ei se gândise la tot, în afară de 
sentimentele celor care erau realmente implicaţi în aranjamentul acela. 

— A durat mai mult decât am anticipat, răspunse ea. Am băut un ceai 
la Old House. Îi spui doamnei Sullivan că în seara asta s-ar putea să avem 
un oaspete la cină, în cazul în care poate ajunge aici? N-are rost să ne 
complicăm prea mult. Friptura ei Diane este intotdeauna delicioasă. 

— Un singur domn? Sullivan păru alertat, fiind la fel de conştient ca și 
ea de condiţiile care guvernau viitorul slujbei sale. ÎI cunoaștem, 
domnişoară Regan? 

— Poate vi-l amintiţi. Nu avea rost să păstreze secretă identitatea 
musafirului. La Cottam, toţi cunoșteau, sau cel puţin auziseră de toată 
lumea. E fiul lui Tom Anderson, Keir. 

— Anderson? Sprâncenele i se uniră în efortul de a-și aduce aminte. Nu 
cred că... 

= În aminteşti... până în urmă cu cinci ani, Tom a lucrat pentru 
Oficiul de Poştă. Toţi îl ironizau pentru că și-a lăsat soţia să-i pună un 
nume atât de bizar fiului lor. 

— Oh, da. Răspunsul avu o nuanță subtilă de dezamăgire. A plecat în 
Australia după moartea ei, nu-i așa? 

— Să i se alăture fiului său. Keir e aici, în vacanţă... cel puţin, așa am 
impresia. 

— Ciudată perioadă să-ţi alegi pentru vacanţă. 

— Oh, nu știu. Probabil că le e dor de iernile de aici. Regan frunzărea 
corespondenţa care era atent așezată pe masa din holul principal, 
selectând deoparte câteva scrisori care erau evident facturi. Doar atât a 
sosit? 

Sullivan ar fi putut sublinia faptul că era destul de evident, dar n-o 
făcu. Nu i-ar fi trecut niciodată prin cap să fie atât de lipsit de respect. 

— Mă tem că da. Aşteptai ceva important? 

— Nu tocmai, oftă ea. Era doar o slabă speranță să apară ceva. Nici 
măcar nu-mi dau seama ce. 

— Acest... domn pe care-l aștepți, reluă Sullivan, ezitând puţin asupra 
ultimului cuvânt. E...? Ei bine, ştii la ce mă refer. 

Regan zâmbi fără să vrea. 

— Sullivan, ești chiar mai snob decât obișnuiam eu să fiu, îl mustră ea 
cu blândeţe. Nu-ţi face griji, ştie ce cuţit şi ce furculiță să folosească. 
Întotdeauna a știut. 

— Întotdeauna? Sprâncenele lui se ridicară de mirare. 

— Da, îl cunosc dinainte să plece în Australia. Tonul ei era crispat. De 
fapt, m-am purtat foarte urât cu el. 

— Și acum, vrei să te revanșezi. Dădu din cap în semn de încuviințare. 
E un gest foarte frumos, domişoară Regan. Sper să-l aprecieze. 

— Oh, sunt sigură. Rămase la fel de glacială. Vine pe la șapte jumătate, 
dacă îi permite vremea. Vom mânca în jur de opt. 

— Dar dacă ajunge aici și nu mai poate pleca? veni răspunsul ezitant, 
iar ea afişă o expresie binevoitoare. 

— Atunci, va rămâne peste noapte. Slavă cerului, avem suficiente 
camere. Ai putea s-o rogi pe Mary să pregătească preventiv un pat. 
Camera albastră, cred. 

— E exact lângă camera ta, spuse majordomul șocat. Domnişoară 
Regan... 

— Te tachinam doar, se apără ea spășită. Mă îndoiesc că se va lăsa 
convins să rămână, indiferent de situaţie. 

Şi pe bună dreptate, spuse expresia lui. Încuviință ușurat: 

— Mă duc s-o anunţ pe doamna Sullivan. 

Urcând fără grabă pe scări, Regan văzu întunericul prin fereastra 
înaltă în stil georgian și realiză că ninsoarea se oprise, ceea ce-i produse 
o reacţie ciudat de ambiguă. În cazul în care Keir venea, avea să aibă 
curajul necesar să-și ducă planul la îndeplinire, sau îndrăzneala avea s-o 
lase în ultima clipă de izbeliște? Nu era decât o singură cale să afle. 

El sosi cu un sfert de oră mai târziu, la volanul unui Audi de culoare 
deschisă. Privind de la aceeași fereastră, Regan îl văzu făcând vesel cei trei 
pași și auzi sunetul jos al clopoțelului de la intrare. Apoi, se hotărî să 
coboare și să-i deschidă. EI era aici, iar ea trebuia să înfrunte problema. 
Să vorbească sau nu? Ce avea să fie? 

Sullivan lua același palton de culoare închisă pe care-l purtase și 
după-amiază, dar dedesubt Keir avea acum un costum gri deschis care-i 
scotea în evidență bronzul. Regan văzu chipul lui Sullivan când se 
întoarse și zâmbetul lui malitios abia tăinuit, citindu-i gândurile cu 
acurateţea pe care o dobândise în anii de când se cunoșteau. În ceea ce 
privea costumele obișnuite pentru cină, ideea lui de perfecțiune 
reprezenta un gri închis sau un bleumarin. Nu avea importanţă că astfel 
de idealuri fuseseră date de mult uitării. Pentru Sullivan, nimic nu se 
schimbase. 

Rochia pe care o alesese fu întâmpinată cu aceeaşi dezaprobare. Prea 
scurtă și prea strâmtă, aproape că-l auzea gândind. Îi zâmbi diabolic când 
trecu pe lângă el și întinse mâna să-și salute musafirul. 

— Mă bucur că ai putut ajunge. Bine că s-a oprit ninsoarea. 

— Au prognozat că o să mai ningă, spuse Keir. Abundent. 

— Atunci, s-ar putea să-ţi fie greu să te întorci în oraș. 

Zâmbetul lui se contură lent. 

— Aşa că va trebui să fim cu ochii în patru, nu? Spuneai ceva despre o 
băutură? Am îngheţat pe drum. 

— Desigur. Pe aici. Se așeză lângă el, conștientă de înălțimea lui, de 
situeta lui viguroasă, de sugestia de putere controlată în spatele croielii 

perfecte a sacoului lui. Se trezi flecărind agitată încontinuu, mai nesigură 
pe ea decât își amintea să fi fost vreodată. M-am gândit să mergem în 
bibliotecă. E mai intim decât în sufragerie. Obișnuia să fie camera favorită 
a tatei pentru un coniac după cină. De cele mai multe ori, aici îmi beau 
cafeaua. Am putea face asta și în seara asta, dacă vrei. 

— De ce nu? Părea amuzat. Dacă suntem în criză de subiecte de 
discuţie, putem oricând să citim o carte bună. 

— Nu râde de mine! începu ea înfierbântată, dar tăcu subit, dându-și 
seama că o căutase. Ce se întâmpla cu ea? N-o obliga nimeni să facă asta. 
Putea să dea oricând înapoi. 

Biblioteca era palid luminată, o cameră mică, dar confortabilă, cu 
pereți cu rafturi de stejar, încărcate până la refuz cu cărţi de toate formele 
şi dimensiunile. Mobilierul era constituit din două fotolii îmbietoare, un 
birou din lemn de mahon și două mese. Covorul turcesc se simţea moale 
și pufos sub picioarele lor. 

Regan arătă spre tava cu băuturi care era deja pregătită pe birou. 

— Serveşte-te singur. Cred că o să găseşti o selecţie de apreciat. Dacă 
vrei altceva, pot să-l chem pe Sullivan. 

— Un whisky e de-ajuns, spuse el, ridicând o sticlă s-o desfacă, sigur pe el. 
Credeam că aici e practic imposibil să intri în posesia unei astfel de băuturi. 

— Nu știu. Nu mă ating niciodată de ea. Așteptă să toarne un pahar 
dublu și-l opri spunându-i: eu o să beau un vin de Xeres, te rog. Demisec. 

— Îmi pare rău. Keir nu se clinti deloc. Cred că nu mă gândeam. 

Regan nu-l crezu. Omisese într-adins s-o întrebe mai întâi pe ea. De 
ce? Din simpla plăcere de a o face să aștepte? Părea puţin probabil, dar 
totuşi, cine mai știa ce era în mintea lui Keir Anderson? Cu șase ani în 
urmă, O lăsase înăuntru, avusese încredere în ea. Iar ea îl trădase. Putea 
să-l învinuiască pentru felul în care evident simţea acum? Regan era un 
bagaj răsfăţat care trebuia pus la locul lui. Ei bine, îl va lăsa să se distreze, 
să-și facă jocurile. Nu răneau pe nimeni, pe ea în nici un caz. 

— Povestește-mi despre Australia, îl invită ea când amândoi se așezară 
cu paharele în mână. N-am fost niciodată acolo. 

Keir răspunse cu bunăvoință, pictându-i un peisaj lucid al Sydneyului 
și al zonelor rurale din împrejurimi, păstrând totuși descrierea la un nivel 

general. Oricât de mult încercă, Regan nu reuși să obțină prea multe 
detalii personale, cu excepţia faptului că era inginer, ceea ce ştia deja, și 
călătorea destul de rar în ţară în interes de serviciu. 

— Dar tatăl tău? întrebă ea în cele din urmă, renunțând la restul. 
Locuiește cu tine? 

— Tata s-a recăsătorit acum doi ani. Au propria lor casă, în cealaltă 
parte a orașului. 

— Deci, acum ai o mamă vitregă. 

— Cine, Alice? Zâmbetul lui apăru repede și trecător. E la fel de 
mămoasă ca o sacoșă cu fasole! E o femeie cu adevărat dură și cu o inimă 
de aur. A dat un nou sens vieţii tatei. 

— Mă bucur. Regan nu găsi ce altceva să spună. Experimentul acesta se 
dovedea mai dificil decât îşi imaginase. Nu aveau nici o legătură, nimic în 
comun. Trecutul era subiect tabu, decisese deja asta, dar ce altceva mai rămânea? 

Surprinzător, dar Keir fu cel care luă iniţiativa, întrebând-o dacă 
văzuse ziarele în ziua aceea și ce părere avea despre actuala politică 
guvernamentală. Discutară despre politică în cea mai mare parte a cinei, 
care urmă curând după aceea, conversaţia fiind suficient de argumentată 
încât să fie interesantă, fără să permită totuși ca lucrurile să scape de sub 
control. Și aici era mâna lui Keir, Regan trebuia să recunoască. Refuza să 
lase ca replicile mai aprinse să se transforme în dispute, schimbând 
subiectul când ameninţa să se întâmple asta și incitând-o cu o nouă temă. 

— Eşti perspicace, recunoscu el cu o amabilitate iritantă, în timpul 
desertului. Dar ai putea să înveți să fii mai deschisă la minte. 

— Adică să stau pe margine? pufni ea. Nu, mulțumesc. Am făcut asta 
deja de prea multe ori! 

— Să duc cafeaua în bibliotecă, domnişoară Regan? întrebă cu tact 
Sullivan. Și coniac pentru domnul Anderson, poate? 

— Două pahare de coniac, spuse ea. Cel mai bun pe care-l avem. De 
fapt, adu sticla. Poate că domnul Anderson va dori mai mult de unul. 

Domnul Anderson primi oferta cu o încuviinţare din cap, cu ochi ușor 
sarcastici. 

— Să vedem cum merge. 

Merse foarte bine. Căldura coborând ușor în trupul ei, Regan se simţi 
mai bine echipată pentru restul serii. Keir o urmărea în tăcere din celălalt 

fotoliu. Părea să aștepte, recunoscând parcă dorinţa ei de a-i spune ceva. 
Dacă găsea curajul să facă asta, era încă în mâinile zeilor. Regan avea 
nevoie de o introducere. 

La sfârșit, el îi oferi și asta: se ridică în picioare și veni lângă ea. O ridică 
și-i luă paharul din mâna neliniștită, punându-l pe masa de alături. Gura 
lui era mai aspră decât îşi amintea — sau era pentru că a ei refuza să i se 
ofere? Când îi dădu drumul, o făcu fără dezgust, dar cu ironie în privire. 

— De ce m-ai invitat aici, Regan? întrebă el. Cu siguranţă, nu ca să 
reluăm de unde am rămas! 

Înainte să răspundă, Regan căută cu piciorul marginea fotoliului din 
spate, având nevoie de sprijin, chiar dacă numai ca genunchii să i se 
oprească din tremurat. 

— Într-un fel, ăsta a fost motivul. Doar că nu așa. Nu vreau să mă 
săruţi, Keir. Să nu se mai repete. Mă auzi? 

— Faci să-mi fie imposibil. Umerii lui ridicaţi trădară o ofensatoare 
lipsă de interes. Ce-ar fi să-mi spui ce vrei? 

— E dificil, răspunse ea ambiguu, încă încercând să găsească o cale de 
scăpare. Să-ţi explic, vreau să spun. 

— Pune-mă la încercare. 

— Bine. Se depărtă de el mai întâi, întorcându-se cu spatele să-și mai 
toarne un pahar de coniac. Ti-ar prinde bine o sumă mare de bani? 

Pauza păru să dureze la nesfârșit, dar probabil nu trecură decât câteva 
secunde. Când îi răspunse, vocea lui fu lipsită de expresie. 

— Cât de mare? 

— Zece mii. Se întoarse și-l privi, cu mâna încleștată nervos pe pahar. 
Era imposibil să citească ce se petrecea în mintea lui. Ochii cenușii erau 
de necucerit. E de-ajuns? 

— Depinde, spuse el monoton, de ce vrei să fac pentru ei. 

— E destul de simplu. Trase adânc aer în piept, căutând îndrăzneala 
să continue. Când o găsi, sună aproape obișnuit: vreau să te căsătorești 
cu mine. 


Capitolul 2 


Indiferent la ce se așteptase Keir, evident nu fusese asta. Timp de 
câteva clipe, rămase neclintit, uitându-se la ea, cu buzele strânse într-un 
fel care o făcea să fie nervoasă. 

— Așa înţelegi să glumești? începu el cu asprime. Pentru că dacă e așa, 
am să-mi încerc propriul stil de simţ al umorului! 

— Nu e nici o glumă. Regan făcu un mic gest de apel. Chiar crezi că aș 
face asta, dacă aș avea de ales? Dacă nu am un soț până la data în care 
împlinesc douăzeci și cinci de ani, peste cinci săptămâni, pierd casa. E 
foarte simplu. 

— Simplu? Râsul lui se stinse imediat. Desigur! Dacă doar de un soţ ai 
nevoie, trebuie să fie o mulţime de candidaţi doritori. 

— Nu şi pentru o căsătorie doar cu numele, răspunse ea și văzu că 
expresia lui se schimbă. 

— Înţeleg. Sau mai curând, încep să înţeleg. A fost ideea tatălui tu, nu? 
Da, așa trebuie să fie. Un om cu opinii puternice, dar cu percepţie slabă, 
dacă și-a imaginat că vei ceda prin constrângere. 

— Nu e cazul să cedez prin constrângere, răspunse ea controlându-se. 
Încă n-am găsit bărbatul cu care să vreau să mă căsătoresc. Asta-i tot. 

— Atunci, renunţă la casă. 

— Nici asta n-o voi face. A greșit să-mi impună un astfel de termen 
limită. În timp, am să-i împlinesc toate dorințele, dar numai cu un bărbat 
pe care-l pot iubi. 

Buzele lui se curbară o clipă. 

— Aceea va fi ziua. Făcu o pauză, apoi urmă enigmatic: cât te-ai aștepta 
să dureze aranjamentul? 

— Până când unul din noi vrea să-l încheiem, indiferent de motiv. 

— Şi apoi? 

Fa ridică din umeri, dorindu-și să fie atât de nepăsătoare pe cât suna. 

— O anulare rapidă, ce altceva? Oricum, am locui separat. 

— Eu în Australia și tu aici? 

— Desigur. Nu am nevoie decât de numele tău. Cu împrumut, ai putea 
spune. 

— Nu e mult, fu el de acord. De fapt, pentru zece mii, e chiar foarte puţin. 

— Atunci, o vei face? 

— De ce nu? Fu rândul lui să dea din umeri. Știu căi mai grele de a-ţi 
câștiga existența. Când vrei să ne căsătorim? 

— Cât se poate de repede. Acum că avea ce-și dorea, nu-i venea să 
creadă. Fusese prea ușor... lipsiseră cu desăvârșire ezitările morale. 
Spuse în șoaptă: trebuie să ai mare nevoie de bani. 

— Poate. Tonul lui nu trădă nimic. La starea civilă, bineînţeles? Era o 
întrebare pur retorică. Am să încep aranjamentele mâine la prima oră. Cel 
putin, nu trebuie să stabilim nici o rezidenţă. Dacă totul merge conform 
planului, joi vom fi căsătoriţi. 

— Fireşte, voi plăti eu toate cheltuielile. Vocea ei suna ciudat și 
îndepărtat. 

— Oh, cred că-mi pot permite un certificat şi celelalte taxe. La urma 
urmelor, nu va fi o nuntă obișnuită, nu? Fără invitaţi, fără domnișoare de 
onoare pentru care să cumpărăm cadouri. 

— Nu. 1 se uscase gâtul. ÎI privi tăcută o clipă, încercând în zadar să-i 
ghicescă gândurile. Doamna Keir Anderson. Trebuia să fie nebună chiar 
și să conceapă asta. 

— Nu e prea târziu, spuse el, citindu-i gândurile, aparent fără nici o 
dificultate. Ai două zile în care încă te mai poţi răzgândi. 

Ciudat, dar oferta nu făcu decât să-i întărească hotărârea. 

— N-o să mă răzgândesc, îl asigură ea. Eşti singura mea opțiune. 

— Ultima speranţă. Ciudat, nu? adăugă el cu un ton sec. Cum conspiră 
soarta! Horoscopul mi-a promis azi dimineaţă o zi pentru aventuri noi. Pe 

viitor, o să ţin cont de predicțiile astrale. Pauza fu scurtă. Între timp, cred 
Că și eu o să am nevoie de cel de-al doilea pahar de coniac. 

— Servește-te, îi spuse Regan și când el se apropie, se dădu la o parte 
din fața tăvii. Își simtea membrele slabe și tremurânde, în ciuda 
coniacului, sau din cauza lui — nu era sigură. Se așeză din nou, lăsându-și 
capul pe spate și încercând să facă pace cu propria conștiință. 

— Să presupunem că mă pui la curent cu toată povestea? sugeră Keir, 
sprijinindu-și șoldul de marginea biroului. Doar ca lucrurile să fie 
limpezi, ce spune mai exact testamentul tatălui tău? 

Regan îi spuse fără emoții, fără să-i ascundă nimic. Când termină, el o 
privi cu ochi mici. 

— Dacă nu intri în posesia moștenirii decât la vârsta de treizeci de ani, 
cum te aștepți să găsești zece mii de lire să-mi dai? Nu-mi imaginez că 
executorii vor privi cu prea mare îngăduinţă o cheltuială suplimentară de 
o asemenea natură. 

— Nu trebuie să-ţi faci griji, răspunse ea arțăgoasă. Am proprii mei 
bani, lăsaţi de bunica. Voi pregăti cecul până joi. 

— Şi asta n-o să te lase cam strâmtorată pentru cheltuielile personale? 

— Matt Swain, avocatul consultant al familiei și de altfel singurul 
executor, o să-mi pună la dispoziţie tot ce-mi trebuie — inclusiv banii 
pentru întreținerea conacului. Din moment ce voi împlini condiţiile nece- 
sare, lucrurile vor continua în aceeași manieră. „Un venit lunar adecvat 
aproape oricărui stil de viaţă pe care mi l-aș putea alege“, a spus. Și mi 
l-am ales pe acesta. 

— Nu ti se pare solitar? întrebă Keir. 

— Am prieteni. Și Sullivanii sunt întotdeauna aici. Nu, nu mi se pare 
solitar. Ţi-am spus, prefer să-mi aleg singură compania. 

— Atunci când ţi-o dorești, îşi aminti el. Eşti o fată ciudată, Regan. 

— Nici asta nu trebuie să te îngrijoreze. Păru grăbită. Dacă ti-ai 
terminat coniacul, cred că ar trebui să pleci. Aș vrea să mă culc devreme. 

— Cum spui tu. Bău paharul până la fund și-l puse jos cu buzele 
strânse. Ne mai întâlnim până joi? 

— Nu. „Asta ar fi mai mult decât aș putea îndura“, se gândi Regan. 
Dacă am nevoie să iau legătura cu tine, telefonez la hotel. 

— S-ar putea să nu fiu acolo. 

— Atunci, am să-ți las un mesaj să mă suni tu. Nu că mi s-ar părea că 
va fi necesar. Ce ar putea să nu meargă bine? 

— Cele mai bune planuri se fac pe seama șoarecilor și a bărbaţilor. N-aș 
vrea să pierd afacerea în ultimul moment. 

— N-o să pierzi nimic. Nici măcar libertatea. Joi la prânz poţi fi deja pe 
drum, dacă faci o programare de dimineaţă la starea civilă. 

— Dar verighete? 

— Oh, Dumnezeule! Regan închise o clipă ochii și apoi văzu expresia 
lui în expectativă. Nici o problemă. O pot folosi pe a bunicii. Mi-a lăsat 
toate bijuteriile ei. S-ar putea să-mi fie puţin mare, dar merge. Refuză să 
se gândescă ce părere ar fi avut bunica ei ca verigheta să-i fie folosită într-un 
asemenea scop. Dacă avea de gând să facă asta, trebuia să meargă până la 
capăt. Fără să caute scuze. Te rog, Keir, pleacă, spuse ea șovăind. Sullivan 
o să-ţi aducă paltonul. 

El se opri lângă ușă, cu mâna pe clanță; trăsăturile îi erau ascunse. 

— Eşti sigură în privința acestei seri? întrebă el fără să-și întoarcă faţa. 
Nu vrei să te răzgândeşti? 

— Nu. Hotărârea era atât pentru binele ei, cât și pentru al lui. N-o să 
mă răzgândesc. Ne vedem joi. 

Rămase acolo mult timp după plecarea lui, încercând să alunge orice 
îndoială. Făcea ce trebuia făcut, nici mai mult, nici mai puţin. Era singura 
modalitate. Nu trebuia să anunţe pe nimeni în afara celor care trebuia să 
știe de schimbarea stării ei civile. Din toate punctele de vedere, lucrurile 
aveau să continue ca înainte, cu excepţia faptului că reședința Cottam 
avea să fie în sfârșit şi irevocabil a ei. Şi asta merita orice sacrificiu. 


ee e 


Un front de aer cald venind din sud aduse miercuri seara o uşoară 
topire a zăpezii. Până în dimineața următoare, aproape că dispăruse 
integral, lăsând drumurile pline de pietricele și umede; copacii picurau 
stropi de zăpadă topită sub un cer mohorât și nenorocit. 

„Fericită e mireasa desupra căreia străluceşte soarele“, se gândi cinic 
Regan, în timp ce conducea spre oraș. Nu că ar fi contat. Telul ei nu era 

o uniune fericită. În mai puţin de o oră, schimba numele de O'Neil cu cel 
de Anderson și nu aveau să știe decât câţiva. Nefiind vorba de nici o 
înșelătorie, avea dreptul legal să continue să-și folosească propriul nume 
în tranzacţiile de zi cu zi. 

Aşteptase până seara trecută să-i spună lui John Sullivan decizia ei. El 
primise vestea cu un evident amestec de suferință și de uşurare. Acum, 
putea să-și încheie anii de muncă în casa pe care o iubea și o preţuia de 
atâţia ani. Căminul lui era în siguranță. Și al ei, la fel, se gândi ea. Acum, 
nimic nu putea să meargă prost. Era prea târziu. 

Keir era deja în sala de așteptare a stării civile, când ajunse ea. Purta 
un costum bleumarin cu dungi negre, subțiri, căruia nu-i putea găsi nici 
un cusur. Ea alesese o rochie și un taior cenușii, simple, pe care le mai 
purtase și în care se simţea confortabil. Nu avea nici un rost să se 
gătească, își spusese cu hotărâre. Nu vroia să impresioneze. 

Trăsăturile puternice și ferme nu purtau în dimineaţa aceea nici un 
zâmbet — nici ironic, nici în alt fel. Părea să ia totul în serios. Pentru zece 
mii, așa și trebuia, reflectă Regan. Avea deja cecul în geantă şi urma să i-l 
dea după ceremonie. 

— Eşti pregătită? întrebă el, iar ea încuviinţă. 

— Sunt pregătită. 

În toate calculele ei, Regan nu pusese la îndoială faptul că ofițerul 
stării civile, care îl cunoscuse pe tatăl ei, era capabil să țină propria 
dezbatere pe tema căsătoriei ei. Uitase cu desăvârșire că era nevoie de 
martori, aduși, ca în majoritatea cazurilor, din personalul stării civile. Ştiu 
că amândoi o recunoscuseră din clipa în care intrară în cameră și realiză 
cu inima grea că nu avea să dureze mult până când vestea avea să circule 
în tot orașul. 

Era atât de ocupată să se întrebe cum puteau să răspundă cei doi 
rugăminţii ei de a păstra tăcerea, încât abia dacă auzi procedura, revenind 
cu picioarele pe pământ numai când domnul Dailey îi vorbi a doua oară. 
Îi răspunse pe un ton scăzut, dar răspicat, ascultă declaraţia finală a lui 
Keir și primi felicitările lui. Totul îi părea atât de ireal. Doamna Anderson. 
Putea fi ea? Nu se simţea căsătorită — nu simţea mai nimic. Dar era un fapt. 

Afară, Keir fu din nou cel care vorbi primul. 

— Deci, ce urmează? 

Regan se scutură în sinea ei. Nu avea nici un rost să-și mai facă griji, 
acum. Se terminase cu bine. Dacă bârfa se împrăștia, trebuia s-o înfrunte. 
Era posibil ca oamenii să nu înţeleagă motivele pentru care se căsătorise 
în secret, dar dacă avea să continue ca de obicei, putea fi puţin mai mult 
decât o minune de trei zile. Cercul de prieteni apropiaţi era însă o 
problemă. Puţini dintre ei aveau să aprecieze că fuseseră lăsaţi în drum. 
Robin Sayers, mai ales, avea să considere toată tărășenia un pumn 
devastator în față. O ceruse în căsătorie de trei ori şi de fiecare dată fusese 
îndepărtat cu blândete, fără un da sau nu definit. Privind în trecut, Regan 
presupunea că-l păstrase inconștient ca pe o ultimă salvare. Robin era 
drăguţ și ar fi fost un soț bun, deşi oarecum neincitant, dar merita mai 
mult decât să fie folosit ca mijloc de a atinge un scop. 

— Ei bine? Keir părea ușor agitat, ca și cum ar fi fost nerăbdător să 
scape de toată încurcătura. Trebuie să ne luăm rămas-bun chiar aici, în 
mijlocul străzii? 

— Nu, desigur. Se forță să întâlnească ochii cenușii, neputând încă să 
creadă că bărbatul acela era soţul ei. Am aranjat să luăm prânzul la conac, 
apoi poţi pleca oriunde vrei. 

— După ce am fost plătit? 

— Dacă vrei să pui problema așa. Era hotărâtă să nu se lase atinsă de 
nimic din ce-i putea spune. Pur și simplu, am făcut o afacere. 

— Exact. Tonul lui se învioră aproape deliberat. Așadar, să mergem la masă! 

Călătoriră înapoi la Cottam în convoi, Regan conducând. De câte ori 
își ridica privirea, vedea în oglinda retrovizoare capul întunecat de la 
volanul celeilalte mașini. După ce ieșiră din oraș, încetă să se mai uite. În 
scurt timp, avea să plece din viaţa ei. Până atunci, nu vroia să se 
gândească la altceva decât la prezent. 

Sullivan era la ușă să-i întâmpine, trăsăturile lui compuneau ceea ce 
probabil își imagina că era o mască. Poate pentru Keir așa era, dar Regan, 
care-l cunoştea atât de bine, citea totul în ochii lui bătrâni. Străduindu-se 
să-l contracareze, apelă la cea mai veselă și strălucitoare voce de care era 
în stare, ca și cum, acum că reședința era în afara bătăii ciocănelului de 
licitaţie, nu mai avea nici o problemă pe lume. 

Doamna Sullivan se agitase și pregătise un prânz special, dar Regan 
abia dacă gusta ce mânca. Apetitul lui Keir nu părea afectat de vreo 
restricţie; încercă totul cu evidentă apreciere. 

— Nu avem șampanie? întrebă el la un moment dat. Păcat. Întotdeauna 
am crezut că e obligatorie la nunți. 

— Doar atunci când se sărbătoreşte ceva, răspunse ea. Poţi să încerci 
O ţigară la cafea, dacă vrei. Tata a lăsat un stoc întreg păstrat cu grijă. Nu 
cred că s-au deteriorat. 

— Nu fumez. Niciodată n-am fumat, dacă-ţi amintești. 

— M-am gândit că poate ai început. 

— Alături de alte vicii? Zâmbi, sprijinindu-se de spătarul scaunului ca 
să cerceteze suprafaţa întinsă şi lucioasă a mesei. A cui a fost ideea să stau 
în capul mesei? 

— A mea. Mi s-a părut că măcar atât pot face pentru ocazia asta. Privi 
intenţionat la ceas, astfel încât el să vadă. Am să-ţi aduc cecul. N-ai să 
întâmpini nici o problemă. Totul a fost aranjat. 

Keir rămase acolo unde stătea, cât timp ea se duse să-l aducă din 
geantă. Luă bucata de hârtie din mâna ei cu o absolută lipsă de expresie. 
Nici măcar nu se deranjă să se uite la ea, continuând să-i fixeze faţa în 
timp ce o rupse încet și deliberat de la mijloc. 

— N-am nevoie de banii tăi. Am destui. 

Regan își simţea inima bătându-i în gât și ştiu că pălise. Nu reuși să 
vorbească decât câteva clipe mai târziu, cu o voce răgușită: 

— Atunci, ce vrei? 

— Pe tine. Inflexiunea era dură și neînduplecată. Te vreau pe tine, 
Regan. Întotdeauna te-am vrut. 

În tăcerea care se instală brusc, bătăile ceasornicului înalt din hol 
păreau să umple toată casa. Regan se uita la el cu un dispreţ tăcut, abia 
ştiind cum să reacționeze. 

— Nu poti fi serios! șopti ea în cele din urmă. Am încheiat o afacere, Keir! 

— Ne-am căsătorit. Asta îmi dă anumite drepturi incontestabile. 

— Ba nu! Obrajii îi ardeau, iar ochii îi străluceau de furie. Indiferent ce 
ai în minte, poţi să uiţi, mă auzi? Certificatul acela nu înseamnă nimic. E 
doar o bucată de hârtie. 

— Aș vrea să te aud spunând asta autorităţilor. În ochii lor, înseamnă 
foarte multe. 

— Bine, atunci. Încercă să-și păstreze controlul, înfigându-și unghiile 
în palme. Așadar, suntem legaţi din punct de vedere legal. Totuși, asta nu-ţi 
dă nici un drept. Suntem în secolul douăzeci, în caz că nu știi! 

— Nu are importanță. Nu pentru mine. M-am întors aici să găsesc o 
fată care odată mi-a râs în faţă, sperând să i-o pot plăti cu aceeași monedă. 
Mi-ai oferit ocazia pe tavă. Crezi că am de gând s-o ratez? Privirea lui rătăci 
asupra ei, în timp ce stătea acolo, întârziind deliberat pe panta sânilor ei, 
în spatele lânii subțiri cenușii, apoi pe curbura șoldurilor. De multe ori 
m-am întrebat dacă e cu putinţă să arăţi la fel de bine fără haine, pe cât 
arăţi cu ele şi acum am de gând să aflu. Am să te am, Regan. Am să iau ce 
ar fi trebuit să fie al meu acum șase ani. 

— Și eu ce fac, între timp? Vocea ei căpătă acum putere, iar buzele i se 
arcuiră. Trebuie să fii nebun dacă-ţi închipui că ai să stai aici! Asta e casa 
mea, căminul meu. Tu nu ai loc aici! 

— Încearcă să mă dai afară! Sau mai bine: cere-i lui Sullivan s-o facă. 

Regan își mușcă buza, conștientă că ştia că n-avea să-l implice nici pe 
Sullivan, nici pe altcineva, într-o problemă pe care o crease singură. 
Incapabilă din punct de vedere fizic să facă ce-i sugerase, trebuia să 
găsească o metodă rezonabilă să-l convingă. 

— Dacă vrei mai mulți bani, pot să-ți dau, se forţă ea printre buzele 
strânse. Totuşi, s-ar putea să dureze câteva zile. 

Linia gurii lui nu se destinse deloc. 

— Ti-am spus deja, nu mă interesează banii tăi. N-ai să mă cumperi, 
pricepe odată! 

— Cu siguranţă, n-am de gând să accept alternativa pe care mi-o oferi! 

— Nu e nici o ofertă, răspunse Keir. Îţi cer. Și nu mă pot gândi la un 
moment mai potrivit decât acum să începi să-ţi plătești datoriile. În timp 
ce vorbi, împinse scaunul în spate și buzele i se lărgiră încet într-un 
zâmbet când ea făcu involuntar un pas înapoi. N-o să i se pară o datorie 
atât de supărătoare, îţi promit. Am avut șase ani în care să mă gândesc 
cum să fac dragoste cu tine. 

— Şi o mulţime de alte femei cu care să exersezi, fără îndoială! 

— Nu îndeajuns încât s-o uit pe cea pe care o iubesc cu adevărat, spuse 
el ironic. i-am pus totul la picioare, Regan. Acum, e rândul tău. Vino și 
arată-mi dormitorul tău. Am așteptat deja prea mult. 

Atingerea mâinii lui pe brațul ei o făcu să tremure. Se scutură 
înfricoşată, refuzând să mai dea înapoi. 

— Sub nici o formă n-am să-ţi plătesc altceva decât ne-am înțeles. Dacă 
nu pleci de aici, am să chem poliţia! 

— Și ai să le spui ce? Că proaspătul tău soţ nu e tocmai prostul pe 
care l-ai crezut? Keir clătină din cap, cu ochi ironici. Nu pot face nimic. 
E o chestiune civilă. Va trebui să mă duci în faţa instanţei și să obţii un 
ordin de restricţie ca să mă ţii la depărtare de tine. Asta ar însemna 
să-i spui judecătorului, și tuturor celor prezenţi, fiecare detaliu sordid 
din ceea ce ţi-am făcut — și nu intenţionez să te violez, așa că ar trebui 
să-l convingi că au fost implicaţi alţi factori. Ai putea spune că te-am 
bătut, dar tot ar trebui să arăţi vânătăile. Și m-aș asigura să nu-ţi las 
nici una. 

Regan se cutremură din toată fiinţa. Keir se gândise la tot, ca și cum 
ar fi plănuit totul de la bun început. Dar nu se putea, nu? Nu se putea să 
fi ştiut că avea să-i facă o astfel de propunere. Așa cum spusese mai 
devreme, îi dăduse ocazia pe tavă. 

Încercă o altă tactică, urându-se că arată o asemenea slăbiciune, dar 
fără să vadă o altă cale de ieșire. 

— Keir, am spus că-mi pare rău pentru ce ţi-am făcut şi îmi pare. 
Aveam optsprezece ani și eram mult prea răsfăţată, știu. Dar m-am 
schimbat. Acum, n-aş mai proceda la fel. 

— Nu te-ai schimbat. Vocea lui era scăzută, dar nu blândă. Încă te mai 
foloseşti de oameni ca să-ți atingi propriile scopuri. N-ai cum să scapi, 
Regan. Te vreau, și te vreau acum. Putem merge sus sau putem face 
dragoste chiar aici. Nu mă deranjează. Totuși, pe Sullivan s-ar putea să-l 
deranjeze, dacă intră pe neașteptate. 

Mândria îi veni în ajutor. Mândria era amestecată cu o ură care durea. 
Dacă el se aștepta să-i ceară îngăduinţă, atunci putea să aștepte mult și 

bine. Pentru nimic în lumea nu avea să-i dea satisfacția aceea. Să cedeze 
pretenţiei lui însemna să-și împingă resursele la limită, dar dacă asta era 
singura cale să scape de el, atunci avea să se forțeze să meargă până la 
capăt. Dată fiind lipsa totală a unui răspuns, poate că n-avea să găsească 
atât de dulce răzbunarea. 

ÎL înfruntă strâmbându-se, cu buzele curbate de dispret: 

— Bine, fie ca tine. N-am să mă lupt cu tine, Keir. Nu m-aș cobori 
într-atât! 

În ochii lui cenușii se ivi o licărire, dar nu se înduioșă: 

— Așadar, condu-mă. 

Spre ușurarea lui Keir, când ieșiră în hol nu era prin preajmă nici un 
membru al personalului. Urcă scările cu agilitate născută din mânie, 
știind că el era chiar în spatele ei. Dormitorul ei se afla în fundul galeriei 
deschise, mare și luxos mobilat; patul era acoperit cu așternuturi din 
mătase. Un curent palid de aer rece intra în cameră prin mica fereastră 
batantă pe care o lăsase deschisă mai devreme. Se duse s-o închidă, 
tremurând ușor când aprinse radiatorul construit în interior, în ciuda 
valului instantaneu de căldură. 

Auzi ușa închizându-se ușor în spatele ei, urmată de sunetul unui 
sacou care era scos. Se imbărbătă să se îndrepte spre pat, trăgând nervos 
cu degetele de nasturii micuţi din fața rochiei. Cu cât mai repede treceau 
la fapte, cu atât mai repede se termina totul. 

Doar atunci când simţi cel de-al treilea nasture, mândria o părăsi în 
sfârșit, lăsând-o tremurând din cauza repulsiei bruște provocată de 
propriile acţiuni. Nu putea face asta. Nu vroia să facă asta! Nu avea cum 
s-o oblige. 

Keir preluă iniţiativa, venind s-o întoarcă spre el. Îşi scosese cravata și 
cămașa îi era desfăcută aproape până în dreptul taliei, descoperind 
pieptul acoperit cu păr negru. 

— N-ai să-mi răpești nici plăcerea asta, spuse el, luându-i mâinile. Am 
visat prea mult să te dezbrac. 

— Nu sunt o păpușă! răbufni ea, îndepărtându-i mâinile. 

— Stiu. Zâmbea și ochii i se aprinseră într-o expresie pe care Keir o 
găsi peste măsură de tulburătoare. Eşti o femeie matură, în carne și oase, 
și ai să reacționezi în consecinţă. Nu ca un robot, draga mea. Asta nu 
m-ar face deloc fericit. 

Regan își dădu seama că el ştiuse. Ghicise de la început ce 
intenţionase ea să facă. I se împotrivi cu disperare, conștientă că încuiase 
ușa și că oricum n-avea să strige după Sullivan. 

Desigur, nu câștigă. Puterea lui era mult mai mare decât a ei. Nici 
măcar nu se deranjă să lupte cu ea, ci o ridică simplu și o aruncă pe 
pat, urmând-o apoi să pună stăpânire pe mâinile ei și să i le imoblizeze 
pe perna de sub capul ei, în timp ce buzele lui le găsiră arzătoare pe 
ale ei. 

În toată viaţa ei, Regan nu mai fusese vreodată sărutată în felul acela. 
Simţea fiori alergând prin tot trupul și căldura izvorând în adâncul 
stomacului. Buzele lui nu stăteau nici o clipă pe loc, atingând, mângâind, 
forțându-le pe ale ei să se despartă și să i se ofere, căutându-i 
profunzimea până când găsiră răspunsul pe care Regan nu-l mai putea 
reţine. 

Era conșientă de mâinile lui care se mișcau, cunoscătoare și 
experimentate, de căldura și răceala pe pielea ei. Nu-i mai opuse 
rezistenţă, pentru că-și pierduse dorinţa de a se lupta. Înseși gândurile i 
se retrăseseră undeva departe, lăsând loc doar senzaţiilor. 

Doar atunci când el se opri, raţiunea se întoarse vag. Era aproape 
dezbrăcată, realiză ameţită; trupul îi era înveşmântat numai în bikini și 
într-un sutien simbolic. Keir era încă îmbrăcat complet, deși cămașa ieșise 
sau fusese trasă din pantaloni. Dacă o trăsese el sau ea, nu era sigură. 
Ultimele minute o purtaseră într-o abandonare pe care n-o mai 
experimentase vreodată. 

— Vezi? murmură el. Ţi-am spus că n-o să fie greu. De câte ori nu 
m-am gândit la momentul ăsta — să te am sub mine, încântătoare și 
pregătită. Eşti frumoasă, Regan. La fel de frumoasă cum mi-am imaginat 
întotdeauna. Mâna lui era pe sâni și degetele i se mișcau delicios de ușor. 

Buzele i se strânseră la auzul geamătului ei involuntar. Îţi place? E doar 
începutul. Am să te fac să mă vrei, așa cum te-am dorit odată. Ai să afli ce 
înseamnă să se joace cineva cu tine, până când întregul trup tânjește 
după satisfacţie. Îţi amintești cum mă lăsai să te ating aici, să te mângâi 
suficient de mult încât să te doresc cu disperare, apoi mă îndepărtai cu 
ochi mari şi cu proteste în numele inocenţei? Atunci, te-am lăsat, pentru 
că am crezut că erai într-adevăr inocentă. 

— Eram. Ochii ei erau închiși, iar gâtul o durea din cauza efortului de 
a opri sunetele care nu-i dădeau pace. Eram! 

— Fizic, poate că da. Dar psihic, în nici un caz. Ştiai foarte bine ce 
faci, ce simţeam pentru tine, chiar și unde ajungeam. M-ai condus direct, 
nu-i așa, draga mea? Asemenea păianjenului care atrage în pânza lui o 
muscă! 

— Keir... nu fi așa! Era o șoaptă dureros forțată. La ce ti-ar folosi dacă 
ai... Vocea îi pieri când văzu neînduplecarea din ochii lui. 

— Dacă iau ceea ce vreau? termină el în locul ei. Dacă mă folosesc de 
tine aşa cum meriţi? Scutură din cap, strângând din buze cu cruzime. 
Vreau mai mult decât o simplă satisfacție. Vreau să te aud implorându-mă. 
Și înainte să termin cu tine, exact asta ai să faci — ai să mă implori să te 
fac a mea. 

— Niciodată! N-am să fac asta niciodată. 

— Oh, ba da, o vei face. Crede-mă. Se ridică într-o mișcare bruscă și 
decisivă care o luă prin surprindere, căutând nasturii de la cămaşă în timp 
ce ea rămase privindu-l năucită. Avem seara asta, ziua de mâine și alte zile 
de mâine prin care să trecem. Cât timp crezi că o să reziști? 

ÎL lovi cu toată puterea ei, aruncându-i într-o parte capul, apoi scânci 
de durere când el o lovi prompt înapoi. 

— Nu sunt un gentleman, spuse el înverșunat. Ăsta e încă un lucru pe 
care ar trebui să ţi-l amintești. Poate că la suprafață m-am șlefuit, dar 
dedesubt sunt același necioplit pe care-l știai odată. 

— N-ai fost niciodată necioplit, protestă ea, cu mâna pe obrazul care o 
ustura. Nu ţi-am spus niciodată așa! 

— Ai spus că sunt țăran, ceea ce înseamnă același lucru. Ţine cont că 
te-am avertizat, Regan. Vei primi exact ceea ce dai. Poate că o să variez 
revanșa, dar rezultatul va fi același. 

— Porcule! şopti ea și văzu zâmbetul pe care-l ura încolţind pe 
buzele lui. 

— Ajunge. Ai face bine să te îmbraci, dacă nu cumva plănuiești să rămâi 
în pat tot restul zilei. Se plecă să ridice rochia și dresul pe care i le 
aruncase lângă pat, privind ultimul articol cu dezgustul tipic masculin. 
Cea mai proastă invenţie a secolului! Ce s-a întâmplat cu portjartierul? 

Regan nu răspunse, întinzându-se după halatul de la capul patului și 
acoperindu-se în el. Părul i se desfăcuse din cocul lejer franțuzesc, 
legănându-i-se dulce în jurul chipului, în valuri bogate, roșu-aurii, 
ascunzându-i trăsăturile de privirea lui. Încă nu se putea concentra să 
gândească limpede. 

— Vreau să pleci de aici, spuse ea. 

— Sunt soţul tău, spuse categoric Keir, și voi rămâne. Celelalte lucruri 
ale mele sunt în mașină. Mă duc să le aduc. Când ajunse lângă ușă, se mai 
uită o dată la ea și-și aranjă sacoul mișcându-și umerii laţi. Nu pleca. 

Nu avea unde să plece, realiză ea. Nu avea unde să se ducă și nici la 
cine să apeleze. Trebuia să înfrunte singură situaţia. 


Capitolul 3 


Când Keir se întoarse, Regan era în baie, cu ușa închisă. Câteva clipe 
după ce plecase, se gândise chiar să coboare și să închidă poarta după el, 
însă bunul simţ o făcuse să vadă zădărnicia unei asemenea acţiuni. Genul 
de bărbat care se dovedea Keir nu s-ar fi gândit de două ori înainte să 
spargă un geam ca să poată intra în casă și ar fi alertat întregul personal. 
Iar ea putea face faţă oricărei degradări, în afara celei ca ceilalţi să ştie în 
ce încurcătură intrase. 

El stătea într-unul din cele două fotolii aşteptând-o, când ea ieși în 
cele din urmă. Lângă ușă se găsea o valiză din piele. 

— Am despachetat, o anunţă el. Poţi să rogi pe cineva să pună bine asta 
până când o să am nevoie de ea. 

— Şi asta când o să fie? întrebă ea și văzu că ridică din umeri. 

— Depinde. 

— Sunt convinsă. Nu făcu nici un efort să ascundă disprețul din voce. 
De ce să te mulţumești cu zece mii de lire când e evident că ai putea avea 
mult mai mult? 

Indiferent ce gândea, Keir rămase aparent neclintit. 

— Dacă te face să te simţi mai bine să crezi asta, n-ai decât. Între timp, nu 
m-ar deranja să fac un duș. Bănuiesc că asta ai făcut și tu cât timp am stat aici. 

— Aveam nevoie să şterg senzaţia mâinilor tale pe mine, ripostă ea. A 
fost nevoie de foarte multă apă. 

De data aceasta, el păru evident amuzat: 

— În cazul ăsta, o să ai nevoie de infinit mai multă. Se ridică în 
picioare, scuturând din cap în răspuns la schimbarea ei de expresie. Nu 
acum. Mai târziu. Chiar și tinerii însurăţei își iau un timp liber în care să 
se recupereze. Vom petrece restul zilei în linişte, pe cale amiabilă — ne 
vom cunoaște unul pe celălalt, cum se spune. Îmi poţi spune ce ai făcut 
în ultimii șase ani. 

— Nu ţi-aș spune nici cât e ceasul! 

— N-aș avea nevoie să te întreb, răspunse el sec. În locul ăsta sunt 
ceasuri în exces. Tonul lui era alterat, căpătând o nuanţă subtilă de 
asprime. Împacă-te cu gândul, Regan. În cele din urmă, ai să-mi dai tot ce 
vreau. Nu-mi pasă cât durează. 

Ea îl urmări cum intră în baie, fără să-i răspundă. Nu era nimic de 
spus, nimic din ce ar fi ascultat el. Devenise imun la orice rugăminte a ei 
cu foarte mult timp în urmă. 

Din impuls, se duse și deschise ușile dulapului și găsi ce căuta. Două 
costume, jacheta din tweed pe care o purtase prima oară, la cafenea, 
două perechi de pantaloni largi și, pe raft, câteva cămăși perfect 
împăturite și nişte boxeri. Nu erau multe lucruri, dar era normal. Era 
cunoscut faptul că bărbaţii călătoreau cu puţine bagaje. 

Pipăi lucrurile și se uită la etichete, fără ca apoi să fie cu mult mai 
înțeleaptă, căci toate erau australiene. Bine croite, dar poate că acolo 
croitoria de calitate era mai ieftină. În buzunare nu era nimic care s-o 
lumineze. Trecutul australian al lui Keir rămase o enigmă pentru ea. 

Realiză dintr-o dată că trebuia să profite de ocazie şi să se îmbrace 
cât timp era ocupat să facă duș. Alese în grabă o fustă frumos tricotată 
și o bluză de culoarea chihlimbarului pe care le îmbrăcă peste 
lenjerie curată. Un moment scurt, mâna ei ezită deasupra cutiei cu 
dresuri noi din dulapul ei, înainte să scoată o pereche și să-i tragă 
hotărâtă pe ea. Portjartierul era potrivit pentru ocazii, dar aceasta nu 
era cu siguranţă una dintre ele. Nu avea să facă nimic să-i pară 
atrăgătoare lui Keir. 

Când deschise ușa, câteva clipe mai târziu, el purta un prosop prins 
neglijent în jurul șoldurilor suple. Fără nici o urmă de conștiință de sine, 
se perindă prin cameră să-și ia boxeri noi de pe raftul din garderobă, la 

fel de nonșalant aruncă prosopul să-i îmbrace. Era cu spatele la ea și, deși 
fu gol doar câteva secunde, Regan simţi cum culoarea îi urcă în obraji. Nu 
putu să-și îndepărteze privirea, conștientă de netezimea bronzată a 
spatelui lui pusă în valoare de contrastul cu materialul boxerilor, de 
coapsele lui musculoase. O strângea pieptul și-și auzea inima bătându-i 
cu putere în urechi. O clipă de orbire, știu ce însemna să vrei ceva 
împotriva căruia luptau toate simţurile tale. 

El se întoarse înainte ca ea să se poată mișca, ridicând sardonic din 
sprâncene când îi văzu expresia. 

— N-ai mai văzut niciodată un bărbat îmbrăcându-se? 

— Nici unul n-a mai dat o reprezentaţie în fața mea, răspuse ea caustic, 
recuperându-și cu greu siguranţa de sine. Ai făcut-o intenţionat. De ce? 
Sperai să mă aprind de dorinţă la vederea trupului tău masculin? 

— Îngrijorează-te când mă dezbrac, nu când mă îmbrac! râse ironic. 
Pentru moment, ești în siguranță. 

— Ce fel de bărbat eşti? În ciuda a tot ce putuse face ca s-o controleze, 
vocea îi tremura. Cineva care-și petrece șase ani plănuind genul ăsta de 
răzbunare trebuie să aibă probleme grave! 

— N-am plănuit nimic. Glasul lui era în schimb perfect echilibrat. Până 
în clipa în care te-am văzut traversând High Street alaltăieri, n-am avut 
nici o intenţie reală de a te căuta. 

— Ai spus că... începu ea pe nerăsuflate. 

— Ştiu ce am spus. N-am să pretind că nu m-am gândit uneori la tine 
și că nu mi-am imaginat cum ar fi să te am acolo unde te vroiam... dar 
asta e tot. Oferta aceea a ta a fost un dar al divinității. Am acceptat-o în 
același spirit. 

— Poate al satanei, ripostă Regan. Cel puţin o să te simţi ca acasă când 
ai să ajungi în sfârșit acolo! 

— Pun pariu că o să întâlnesc o mulțime de prieteni vechi, încuviință 
el, vârându-și cămășa în pantaloni. Încentează cu infantilităţile, Regan. 
N-ai să mă impresionezi spunându-mi în fel și chip. 

Regan inspiră adânc când el se întinse să-și ia un pulover de culoarea 
cafelei cu lapte și-l trase peste cap, așteptând să-l îmbrace, înainte să 
spună încordată: 

— Şi cam cât intenţionezi să continui șarada asta? 

— Atât cât e nevoie, veni răspunsul neclintit. Ti-am spus deja asta. 

— Şi apoi? 

— Adică după ce voi fi satisfăcut? În privirea lui se citea ironia. 
Recunoști că există şansa? 

Regan rămase hotărâtă pe poziţii. 

— Nu recunosc nimic. Răspunde-mi doar la întrebare. 

— Va trebui să așteptăm și să vedem, nu-i așa? Cât va dura depinde în 
totalitate de tine. 

Renunţă atunci, conștientizând inutilitatea de a se lovi cu capul de un 
perete. Keir era hotărât s-o înveţe ce însemna umilința, iar ea era la fel de 
hotărâtă să nu-i permită. Trebuia să existe o altă cale să-l scoată din casa 
și din viața ei. Nu trebuia decât s-o găsească. 

Indiferent care era soluţia, avea să fie departe de a fi simplă, trebui să 
recunoască înainte se sfârșitul zilei. Deşi nu avusese nici o tentativă să 
preia controlul asupra casei, Keir reușise să creeze impresia că șederea lui 
avea să se prelungească pe o perioadă nedeterminată, convingând-o că 
persuasiunea nu era răspunsul. Forţa fizică părea singura alternativă 
rezonabilă și totuși, cine din personalul casei ar fi fost capabil s-o aplice? 
În afară de Barlow, grădinarul, Sullivan era singurul bărbat din preajmă, 
și cu greu îi puteai cere sau te puteai aştepta ca un bărbat în vârsată de 
șaizeci şi trei de ani să-l atace pe unul de două ori mai tânăr. Era nevoie 
de cineva la fel de tânăr şi de aceeaşi condiţie fizică şi cu o bună 
motivaţie. Dar cine? Singurul candidat care-i răsări în minte era Robin 
Sayers, care cu greu îndeplinea condiţiile. 

Înainte de cină, Sullivan o încolţi în bibliotecă; pe faţă i se citea 
nedumerirea. 

— Poate că-mi depășesc atribuţiile, domnişoară Regan, începu el cu 
sfială, dar înțelesesem că domnul Anderson pleacă după prânz. Să-i 
pregătesc o cameră? 

Înainte să-i răspundă, Regan puse la loc în raft cartea pe care o 
răsfoise, fără să se uite la omul pe care-l cunoștea dintotdeauna. Trebuia 
s-o spună, pentru că nu avea cum să ocolească, dar știa cum avea să 
sune. 

— N-o să fie necesară o altă cameră, începu ea cu răceala de care fu în 
stare. Domnul Anderson o s-o împartă pe a mea. 

— Dar nu... Tu... se întrerupse el confuz, amintindu-și poziţia lui. 
Îmi cer scuze, trebuie să fi înțeles greșit. 

— E în regulă. Nu mai avea prea multe de spus. Nu servea la nimic 
să-i spună adevărul lui Sullivan, n-ar fi făcut decât să-l supere și mai mult. 
Trebuia să creadă că se răzgândise în privinţa mariajului ei și atât. 
Probabil că pierduse deja din respectul lui prin simplul fapt că acceptase 
aşa ceva; încă puţin, nu avea să facă o diferență notabilă. 

Keir alese acel moment să-și vâre capul pe ușă, mimica lui relevând o 
mică schimbare când îi văzu împreună. 

— Aici erai! Mă întrebam unde te-ai dus. Intră înăuntru, privind la 
Sullivan, care începu să se îndrepte spre ușă. Tocmai vroiam să sugerez 
să bem ceva înainte de cină. De ce nu ni te alături? 

În alte împrejurări, Regan ar fi înclinat să râdă în sinea ei de grimasa 
ofensată a majordomului. Dar acum, nu putea decât s-o aprobe. Keir 
mergea intenţionat prea departe. 

— Sullivan nu bea, spuse ea glacial, înainte ca el să găsească singur un 
răspuns. Mâncăm imediat ce eşti pregătit, adăugă pe un ton mai normal, 
spre binele bărbatului mai în vârstă. 

De îndată ce ușa se închise, Keir o fixă cu o privire care nu-i ascundea 
amuzamentul. 

— Lecţia numărul unu? 

— Ignoranţa deliberată nu piere în urma lecţiilor de corecție, răspunse 
ea cu dispreţ. Nu încerca să-l influenţezi pe Sullivan cu politica ta de 
suntem-toţi-ca-fraţii. Nu-l interesează genul tău de egalitate. 

— Având un orizont la fel de îngust ca al tău... observă el satisfăcut, 
turnându-și vin de Xeres. Nu pot face prea multe în privința domnului 
nostru Sullivan. E prea habotnic în obiceiurile lui. Ridică ironic paharul 
spre ea. Eşti încă tânără, suficient de tânără încât să înveţi altele noi. 

— Încă ceva ce ai să mă înveţi? întrebă, fără nici o intenţie să ia paharul 
din mâna lui. N-am cerut o băutură, mulţumesc. 

— Știu că n-ai cerut, dar cum ţi-am turnat oricum, poți avea curtoazia să iei 
o înghiţitură simbolică. În ochii cenușii apăru o licărire periculoasă. Poftim. 

Dacă n-ar fi avut suspiciunea că aproape-și dorea să-l refuze, Regan ar 
fi luat în considerare posibilitatea. Dar date fiind circumstanţele, se sili să 
ridice din umeri, ca și cum n-ar fi avut oricum importanţă, luă paharul 
și-l duse la buze cu un salut exagerat, ca apoi să bea tot conţinutul dintr-o 
singură înghițitură. 

— Eu nu fac gesturi simbolice, spuse ea. Doar pline de înţeles. Îi 
întinse paharul în timp ce vorbea. Poţi să-l iei înapoi. 

Keir îl luă, lăsându-l și pe al lui jos. În acţiunea de a se întoarce, Regan 
se trezi prinsă şi ţinută de brațul care se strecurase dinapoi în jurul taliei 
ei, și-l simţi atât de aproape în spate, încât nu se putu mișca. 

— Am sentimentul că, înainte să terminăm, tu și cu mine vom ajunge 
să ne înțelegem în mai multe sensuri, madam Anderson! îi șopti el la 
ureche. 

Regan era rigidă și necooperantă în îmbrăţişarea lui, temându-se să-și 
relaxeze vreo parte a corpului sprijinindu-se de el. 

— Nu-mi spune așa! rosti ea printre dinți. 

— De ce nu? Asta eşti. Obișnuitul „doamnă“n-ar fi îndeajuns de bun 
pentru tine, scumpa mea. Mâna lui liberă alunecă pe sub braţul ei, 
găsindu-i sânul într-o mângâiere care făcu să-i furnice pielea și degetele 
lui receptară răspunsul ei imediat şi absolut involuntar. Doar ca să te fierb 
în continuare, murmură el, atingându-i ușor posteriorul înainte s-o 
elibereze. Acum, ştim amândoi cum stăm. 

Cina se desfășură în tăcere. Înfruntându-l pe Keir la masa din mahon, 
Regan se întrebă cum se putea un bărbat schimba atât de radical. Mai 
tânărul Keir fusese poate într-o oarecare măsură insistent, dar nu arătase 
nici un fel de asprime. Trebuia să fie alte cauze decât ceea ce se 
întâmplase între ei, astfel că ajunsese în felul acela. Pur și simplu, trebuia 
să suporte atacul cumulativ. 

— Cred că în viitor vom sta în același capăt al mesei, remarcă el sec, la 
jumătatea cinei. Efectul baronal al acestui hol e de-a dreptul ridicol. 

Până în momentul acela, Regan gândise și ea același lucru, dar reacția 
ei imediată fu o schimbare totală de opinie. 

— Eu prefer așa, răspunse glacial. 

— Pentru că e tradiţional? Glasul lui părea vesel, dar avea un ton care 
impunea să nu fie ignorat. Așadar, vom începe o nouă tradiţie. Privirea i 
se deplasă spre bărbatul care tocmai aducea cafeaua. Poate te vei îngriji 
de asta, Sullivan. 

Întâlnind privirea rapidă și întrebătoare a acestuia, Regan se forță să 
pară nepăsătoare. Indiferent ce credea Sullivan despre ea, trebuia să fie 
mai bine decât dacă ar fi ştiut adevărul. Dacă avea să urmeze ordinele lui 
Keir, rămânea de văzut. 

După ce terminară de mâncat, se îndreptă spre sufragerie, evitând 
intimitatea bibliotecii. Deschise televizorul și se așeză hotărâtă în faţa lui, 
cu intenţia clară de a nu scoate vreun cuvânt, decât în cazul în care era 
forțată. Keir n-avea decât să se distreze de unul singur! 

Nu-și dădu seama ce urmărea atât de asiduu decât în clipa în care el 
o întrebă amuzat dacă îi plăceau în mod deosebit comedianţii amatori. 
Din fericire, reprezentaţia se încheia în momentul acela și vedeta 
showului apăru pe ecran să interpreteze următorul cântec, dându-i 
posibilitatea să realizeze că asta era ceea ce așteptase. 

— Încă mai are ce-i trebuie, spuse ea cu dârzenie, indiferent de cât 
timp practică. 

— Adică energie? veni sec sugestia. Ar trebui să existe o vârstă 
obligatorie de pensionare pentru cântăreţi. Tehnologia nu poate remedia 
toate deteriorările. Ia-l drept exemplu pe Sinatra. 

— Încă mai are priză, se apără ea, ignorându-și jumătatea care-i dădea 
dreptate lui Keir. Dacă ar fi pierdut din talent, oamenii n-ar plăti atâţia 
bani să-l vadă. 

— Plătesc să vadă o legendă. Fiind fani cu adevărat devotați, n-au să-și 
alunge idolul de dragul unei valori reale. Le-a oferit-o el în trecut, acum 
e rândul lor să-i ofere ceva. 

Câteva clipe, Regan rămase tăcută, realizând inutilitatea disputei. 

— Eşti atât de convins că ai dreptate! spuse ea în zeflemea. 

— Doar atunci când concluzia este evidentă. 

Keir stătea lejer în scaunul din apropiere; atitudinea lui era atât de 
relaxată și de neglijentă, încât Regan simti dintr-o dată dorința oarbă de a 
face ceva, orice, să-i distrugă stăpânirea de sine și nepăsarea. Dar ce? Nu 
găsea nimic cu care să-l poată atinge. Era la fel de invincibil ca un tanc, și 
de două ori mai periculos. 

— Îţi ofer un peni să-mi acorzi atenţia, în locul lor, spuse el acum, 
urmărindu-i chipul. Sau valorează mai mult? 

— Din punctul tău de vedere, nu valorează nimic, ripostă ea, fără să se 
deranjeze să îndulcească tonul disprețuitor. Poate că te conisderi un om 
de mare calibru, dar în agenda mea, nu faci nici cât o ceapă degerată, 
Keir. Ești o nulitate! 

Nu văzu nici o reacţie pe trăsăturile osoase și întunecate. Continua 
doar s-o privească, în aceeași neclintire ca mai înainte. Când vorbi, o făcu 
aproape bine dispus: 

— Dacă aş crede că aşezându-te în poala mea, i-aș face un real serviciu, 
mi-aş oferi plăcerea. Dar aşa cum stau lucrurile, n-ar fi decât o indulgență. 
Nu există decât un singur loc în care ai să înveţi să mă respecţi, Regan, și 
asta, întinsă pe spate! Mișcarea cu care se ridică fu lentă și calculată. O 
noapte devreme pare indicată. Noaptea nunţii noastre, în caz că ai uitat. 

Regan se uită la el cu bărbia în sus, fără să facă vreo tentativă de a se 
ridica. 

— Încă nu sunt pregătită să urc. Așadar, ce vei face? 

— Aşadar, am să te iau în braţe, spuse el şi acționă în conformitate, 
aplecându-se s-o ridice în braţe. Cine a spus că romantismul a murit? 

Sprijinită de pieptul lui lat și ferm, Regan descoperi că nu se putea 
lupta să se elibereze, nici nu putea să-l impresioneze în vreun fel cu 
pumnii încleștaţi. Gândul la ce urma îi aduse o disperare nu în totalitate 
tributară respingerii, amintirea celor petrecute mai devreme era prea 
proaspătă ca să fie desconsiderată. Să fie luată împotriva voinţei ei era un 
lucru, să fie convinsă să cedeze îndiferent de ea însemna cu totul altceva. 
Trebuia să i se împotrivească și să continue să-i opună rezistență, 
indiferent dacă era în zadar sau nu. 

Răspunsul instantaneu al lui Keir fu să-i imobilizeze de corp braţul 
liber, cu degete puternice, brațul lui fiind curbat sub genunchii ei într-o 
manieră care făcea ca orice lovitură să fie practic imposibilă. 

— Sullivan o să aibă o noapte dificilă, dacă te vede zbătându-te, 
observă el, îndreptându-se spre uşă. Doar nu vrei să creadă că ești 
nefericită cu soțul pe care ti l-ai ales, nu? La urma urmelor, nimeni nu 
te-a obligat să faci alegerea. 

Regan se gândise deja la posibilitatea aceea și ştia că nu prea avea de 
ales. Lăsă ca tensiunea să-i părăsească membrele, apoi spuse cu voce 
mică: 

— De acord, lasă-mă jos. O să merg. 

— Nici gând. Deschisese ușa și acum o purtă înainte. N-am nici cea mai 
mică intenţie să alerg după tine prin toată casa. O cunoşti mai bine decât 
mine. Am să te las jos când o să ajungem lângă patul tău. Gura i se curbă 
ironic. Adică al nostru. Și nu te mai obosi să mă contrazici — o să ai nevoie 
de toată energia. 

Era în formă, Regan trebuia să recunoască. Până în momentul în care 
ajunseră în dormitor, respira doar puţin mai repede și strânsoarea lui nu 
slăbise câtuși de putin. 

Depusă pe pat, rămase acolo nemișcată, uitându-se la el și căutând 
cea mai vagă urmă de îmblânzire a expresiei lui. Dar nu era nici una. 
Ochii cenușii erau mai cruzi decât fuseseră mai înainte — sau agitația ei 
crescândă făcea să i se pară așa? Îi privi mâinile în timp ce-și scoase 
puloverul și începu să-și descheie cămașa. Era înalt, suplu și foarte 
bronzat, emanând putere chiar și în mişcarea aceea atât de măsurată. O 
cuprinse un fior — nu în totalitate neplăcut în conotaţiile sale. În câteva 
clipe, acele mâini aveau s-o ţină în brațe, să alunece pe trupul ei în 
căutarea unui răspuns pe care știa că avea să-i fie greu să-l reţină, în ciuda 
a ceea ce simtea pentru el. Keir știa prea multe despre femei, despre arta 
de a face dragoste: unde să atingă, unde să zăbovească, cum să învingă 
fiecare apărare până când abandona orice rezistență. Așa fusese în după- 
amiaza aceea și așa avea să fie şi acum. Nu avea cum să-l oprească. 

De data aceasta, o dezbrăcă de tot, înlăturând fiecare articol cu o 
ușurință exersată înainte să alunece lângă ea, cuprinzând-o în brațe. 
Buzele lui le copleșiră pe ale ei cu neașteptată tandrete, ca atingerea abia 
ghicită a unei pene, făcând ca toate simţurile ei să se trezească dureros la 
viață. Trupul i se lipi involuntar de al lui și știu că era deja prea târziu. 
Vroia să se întâmple asta, vroia cu o nevoie care depășea toate celelalte 
influenţe. Ziua de mâine putea să se descurce și singură. În seara aceasta, 
era doar Keir, omul cu care se căsătorise — singurul bărbat care o făcuse 
vreodată să se simtă aşa cum se simţea acum. 

Felul în care se ocupă de ea în perioada nesfârșită de timp care urmă 
denota fineţe și dibăcie, o strategie concepută s-o aducă la un pas de 
împlinire și s-o menţină într-o anticipare chinuitoare. Atunci, privind în 
ochii ei sălbatici și abandonaţi, șopti cuvintele: 

— Spune-o, Regan. Vreau să te aud spunând. 

Judecata sănătoasă reveni ca impactul unui duș rece, îngheţându-i 
întregul trup în braţele lui. Trecerea de la dorința copleșitoare la 
respingerea vehementă se petrecu în câteva secunde şi mâna i se repezi 
la beregata lui, cu o ferocitate care i-ar fi putut suci gâtul, dacă n-ar fi fost 
pregătit. 

— Ticălosule! se sufocă ea de furie. Ticălos nenorocit ce ești! 

Oricât de aproape o adusese de punctul în care să-i cedeze complet, 
Keir nu-și pierduse autocontrolul, fapt dovedit de zâmbetul lent şi ironic 
care-i încolţi pe buze. 

— Ce vocabular pentru o doamnă din înalta societate! Ar trebui să-ţi 
purifici gura. 

Era capabil și de asta, acum știa. Era capabil de orice considera 
necesar ca s-o subjuge. Acum, nu mai conta prea mult pentru ea. Vocea 
ei sună aspru în urechea lui: 

— Dispari de pe mine! 

Mișcarea prin care dădu ascultare ordinului ei o luă prin surprindere, 
rămânând neclintită în timp ce el se ridică deasupra ei. Privirea lui 
persistă intenţionat asupra trupului ei. 

— Încă nu s-a terminat. Sper că n-ai nevoie de prea mult somn. 

Regan se rostogoli de sub el, trăgând așternutul peste ea și 
îngropându-și fața în pernă. ÎL auzi traversând camera, apoi ușa se 
închizându-se şi un moment mai târziu dușul fu pornit la debit maxim. 
Doar atunci când ușa fu închisă din nou între ei, făcu o tentativă să-și 
ridice capul din pernă, văzând încăperea familiară prin ceața de lacrimi 
furioase. Tot ce se întâmplase între ei fusese plănuit până la ultimul 
detaliu. Keir o controlase ca pe o marionetă. Dar numai până într-un 
anumit punct, se forță ea să-și amintească. Nu mersese atât de departe 
încât să facă ce vroia el. Și nu avea s-o facă niciodată, indiferent de metoda 
de persuasiune pe care o folosea el. Asupra acestui lucru era hotărâtă. 

Până când Keir ieși de la duș, își recăpătase controlul, îmbrăcase un 
halat și strânsese hainele pe care i le scosese. Lucrurile lui le lăsase 
înșirate pe podea. El purta halatul alb de baie pe care ea însăși îl folosea 
uneori și care iniţial fusese al tatălui ei. Lui îi ajungea până la jumătatea 
coapselor, ei până la genunchi. Avea părul ud și ondulat uşor la vârfuri, 
împrumutând trăsăturilor lui puternice și dure o diferență subtilă. 
Semăna mai mult cu vechiul Keir, se trezi gândindu-se și-și îngheţă 
nemiloasă valul brusc de dor. Vechiul Keir dispăruse pentru totdeauna. 
Ăsta era un fapt cu care trebuia să se obișnuiască. Bărbatul care o privea 
acum era total lipsit de orice fel de clemență. 

— Te-ai pregătit de culcare? întrebă el. Foarte bine. 

— Aş vrea să fac și eu un duș, răspunse, străduindu-se să vorbească pe 
un ton normal. De preferat, cu lisol în el! 

— Încearcă fenilul, veni neîntârziat replica. N-am suportat niciodată 
mirosul. Ochii cenușii o ironizau. Nu sta prea mult, altfel am să vin să te 
scot de acolo. Noaptea abia a început. 

Regan trecu pe lângă el fără un cuvânt, încercând să nu se eschiveze 
din cauza apropierii lui. Cu ușa de la baie închisă și încuiată, se simţi 
destul de în siguranță încât să se relaxeze puţin. Se privi în oglinda din 
bronz din perete și fu uimită că arăta atât de neatinsă de tot ce se 
petrecuse. Dacă dimineață avea să arate la fel de proaspătă, era altceva. 

Keir nu glumise. Intenţiona să facă iar dragoste cu ea. Nu avea să fie ușor 
să rămână nepângărită de genul lui calculat de atac, dar trebuia s-o facă, 
chiar dacă avea s-o ucidă! 

Zăbovi sub duş cât îndrăzni de mult, lăsându-se scăldată de căldura 
apei. Abia când ieși își dădu seama că-şi uitase schimburile de noapte în 
cameră, neavând altă alternativă decât să se ducă să le ia. 

Keir era deja în pat, stând pe spate, cu mâinile sub cap. Nu făcu nici 
o mișcare să se uite la ea când traversă camera să-și ia o cămașă de noapte 
din dulap. 

Ajunsă în siguranță din nou în baie, Regan aruncă halatul și îmbrăcă 
un costum din bumbac ales într-adins din cauza lipsei lui de senzualitate. 
Fără nici un fel de decolteu și cu mânecă scurtă, era un articol pe care 
nu-l purtase niciodată și totuși nu apucase să-l arunce. Un cadou de la 
mătușa Daphne, își amintea acum. Cât timp trecuse de când o văzuse 
ultima oară? Trebuia să se străduiască mai mult să păstreze legătura cu 
singura rudă care-i mai rămăsese. 

Având în vedere acoperirea totală pe care i-o conferea cămașa de 
noapte, halatul era de prisos, dar îl îmbrăcă din nou, legându-l strâns în 
jurul taliei suple cu degete tremurânde, în ciuda hotărârii ei. Nu mai avea 
nici o scuză să mai întârzie. Trebuia să iasă. Putea încerca să găsească un 
alt pat, desigur, dar se îndoia că soțul ei avea să-i permită. Era sigură că 
nu adormise. O aștepta. 

Era încă în aceeași poziție, dar își ţinea ochii închiși, respirând adânc 
și egal. Uitându-se la el din capătul patului, se întrebă cum de un bărbat 
cu un fizic atât de atrăgător putea ascunde o minte ca a lui. Maliţiozitatea 
și cruzimea erau singurele elemente pe care le implicase în campania lui. 

Keir vorbi fără să deschidă ochii, pe un ton monoton: 

— Vii în pat, sau vrei să vin după tine? 

La urma urmelor, decise Regan fără tragere de inimă, era mai bine să 
evite orice formă de iniţiativă, aparentă sau nu. Se deplasă încet în jurul 
patului, dezbracând în același timp halatul, și întinse mâna să stingă 

luminile de ambele părți, înainte de a se strecura sub plapumă. Întinsă 
rigid pe partea ei de saltea, aşteptă ce urma să se întâmple, auzindu-și 
inima care bătea să-i spargă pieptul. 

Trecură câteva clipe înainte ca el să facă vreo mișcare, rostogolindu-se 
într-o parte, cu spatele la ea, Lăsând spaţiu între ei. 

— Linișteşte-te, spuse el. Am decis să ne acord amândurora un răgaz. 
Avem destul timp. 

— Îți pierzi suflul? îl tachină ea fără să se gândească și-și mușcă buza 
imediat ce vorbi. 

Răspunsul veni în șoaptă: 

— Asta pot să controlez. Dacă fac din nou dragoste cu tine în noaptea 
asta, nu sunt sigur că mă pot opri să nu te iau, și nu intenţionez să te las 
să scapi atât de ușor. Culcă-te, Regan. 

Stătu în tăcere, contemplând întunericul, conștientă de senzaţia 
vecină cu prăbușirea. Dar încă nu se sfârșise; Keir i-o spusese. Mâine avea 
să se întâmple din nou. Acum avea o armă împotriva lui, era adevărat, dar 
avea două tăișuri. Avea să fie pregătită s-o folosească? 


Capitolul 4 


Keir nu mai era în pat când se trezi. Dacă n-ar fi fost urma pe care o 
lăsase pe perna de lângă ea, ar fi putut crede că totul fusese doar un vis. 

Ceasul de alături arăta ora șapte patruzeci și cinci — devreme pentru 
standardele ei, dar se părea că nu și pentru ale lui Keir. Ușa de la baie stătea 
larg deschisă, iar dinăuntru nu se auzea nici un sunet. Dacă se dusese jos să 
aştepte micul dejun, nu avea noroc. Regan obișnuia să i se aducă o tavă în 
cameră, pe la opt și jumătate. Fiindcă nu primise nici un alt ordin, Sullivan 
înţelesese probabil că același aranjament se aplica pentru amândoi. 

Gândul la noaptea trecută îi aduse un amestec ciudat de sentimente. 
Dacă ar fi acceptat ce-i ceruse Keir, ar fi putut sta amândoi întinși unul 
lângă celălalt, într-un altfel de apropiere. Se trezi acolo, simțind ceva în 
adâncul ei căruia nu-i putea permite să se dezvolte. Keir nu vroia decât 
s-o umilească, și n-avea să-și vadă visul cu ochii. Sub nici o formă, n-avea 
să-l roage vreodată să termine ce începuse. 

El se întoarse peste o jumătate de oră, folosindu-și cotul ca să 
deschidă ușa și intră cu o tavă încărcată. 

— M-am întâlnit cu Sullivan în timp ce venea cu asta, spuse el. M-am 
gândit să-l scutesc de deranj. Am înţeles că pâinea prăjită şi marmelada 
sunt pentru tine, iar şunca și ouăle pentru mine. S-a gândit bine. Îmi 
place să-mi încep ziua cu stomacul plin. 

Regan se ridică, iar el aduse tava, aşezând-o pe măsuţa pe care o 
trăsese de alături. 

— Strașnic aranjament, comentă el. Există și pe partea mea o astfel de 
noptieră? 

— E un pat dublu, spuse ea scurt. Fireşte, sunt două. 

— La îndemână, atunci când ai oaspeți, murmură el și-i aruncă o 
privire înverşunată. 

— Eşti singurul bărbat cu care am împărțit vreodată patul acesta, și asta 
n-a fost tocmai alegerea mea. 

Ochii cenușii îi întâlniră pe cei verzi, cu o expresie implacabilă: 

— Ştii ce vreau. 

— Știu ce spui că vrei. Tonul ei era înţepător. Eu cred că asta e doar o 
parte! 

Keir se deplasă chiar în timp ce ea vorbea, luând în stăpânire farfuria 
cu micul lui dejun și ducându-se cu ea de cealaltă parte a patului. 

— Spune-mi mai multe. Scoase măsuţa. Pot să te ascult, în timp ce 
mănânc. 

Se întoarse cu spatele la ea când se aşeză pe marginea patului să ia 
furculița și cuțitul. Poate că din fericire, cuțitul ei pentru unt era un 
instrument prea bont ca să poată face vreo impresie în faţa masei lui 
musculare, dar o clipă, dorinţa fu acolo, înlăuntrul ei. Apropierea intimă 
de un bărbat ca el îi ducea toate sentimentele la limită, nu numai unul. 
Vroia să-l rănească fizic. 

— Vrei toate astea, nu-i așa? începu ea dispreţuitoare. Mă aduci în 
punctul în care nu-ți pot spune nu și totul cade în poala ta! 

— E o idee, recunoscu el, fără să se deranjeze să se întoarcă spre ea. 
Stăpânul conacului Cottam! Va trebui să muncesc puţin mai mult cu 
tine. 

Regan împinse deoparte măsuţa ei, cu gâtul uscat din senin de silă. 

— De ce nu pleci? îi ceru ea arțăgoasă. N-ai să câştigi, Keir. N-am să-ţi 
îngădui să învingi! 

— Vom vedea. Nu părea deloc impresionat. 

Rămase tăcută, pentru că nu mai era nimic de spus. Cu mâna 
tremurându-i ușor, își turnă cafea proaspătă. Nu ajungea cu nimic la el, 
nu avea cum să-l preseze. Putea s-o trateze după bunul lui plac, iar ea nu 
putea face prea multe în privinţa asta. Nu avea cui să i se plângă, sau cel 

puţin nimeni față de care să îndure să se plângă. Așadar, în ce-i privea pe 
ceilalți, totul trebuia să pară normal. Nu putea suporta ca cineva să afle 
vreodată cât de frumos i-o făcuse. 

— Unde ai fost? întrebă după o vreme, încercând să restabilească 
discuţia. Azi-dimineaţă, vreau să spun. 

— La alergat. Trei kilometri pe teren întins. Acasă, primul lucru pe 
care-l fac e o oră de jogging, înainte să devină prea cald. Mă trezește 
pentru ziua în curs. Puse jos cuțitul și furculita cu un aer de satisfacţie, 
ştergându-se cu un șerveţel. A fost excelent. Totuși, nu pot spune că mă 
dau în vânt să mănânc aici, sus. 

— Ajută personalul să economisească timp. 

— Ăsta e cu greu un motiv valid. Își odihni umărul de tăblia patului, 
ridicând confortabil un genunchi. Vrei să spui de fapt că nu poţi să te dai 
jos din pat îndeajuns de devreme încât să merite efortul. 

Keir semăna prea mult cu emblema confortului. Trezitul devreme era 
compatibil doar atunci când aveai pentru ce să te trezești. 

— Nu mănânc suficient de mult încât să fiu vrednică de sala de mese, 
se apără ea, simțind nevoia. 

— Ei bine, ar trebui. E vital pentru sănătate. Făcu o pauză și dădu din 
umeri. Oricum, eu mănânc, așa că mâine vom lua micul dejun jos. 
Deocamdată, ai putea începe să te gândeşti să te ridici din pat. Am niște 
lucruri pe care aș vrea să le fac astăzi. 

Când să-l întrebe ce, fu întreruptă de soneria telefonului. Keir nu făcu 
nici o mișcare, iar ea întinse mâna să ridice receptorul. Vocea de la 
celălalt capăt al firului îi era mult prea familiară, iar tonul înseninat de 
curiozitate arzătoare: 

— Regan, împieliţato! Am aflat abia aseară! N-am să te iert niciodată că 
nu mi-ai spus tocmai mie, dintre toţi! Ştii că n-aș fi suflat o vorbă, dacă așa 
vroiai! 

Încheieturile degetelor lui Regan se albiră din pricina forţei cu care 
strângea receptorul, recăpătându-şi culoarea când cedă, acceptând în cele 
din urmă inevitabilul. Sursa de zvonuri nu stătuse degeaba; până acum, 
probabil că aflase tot orașul. Trebuia să înfrunte situația cum putea mai 
bine. 

— Îmi pare rău, Fiona, spuse ea pe un ton răbdător. Am hotărât să nu 
spunem nimănui. Era conștientă de prezenţa lui Keir, știind că asculta 
conversaţia. Uite, nu pot vorbi acum. Ce-ar fi să te sun eu peste o 
jumătate de oră? 

— Vrei să spui că eşti încă în pat? Însăși pauza fu era plină de aluzii, 
chicotitul care urmă de asemenea. Scumpo, e trecut de nouă! Trebuie că 
te-ai măritat cu un bărbat pe cinste! Cine e, oricum? Nu-i știu decât 
numele — Anderson, nu? Doamna Anderson. Nu-mi vine să cred că tu ești, 
Regan! Mai eşti acolo? 

— Sunt aici. Regan se forță s-o spună, știind prea bine că Fiona 
Huntley nu era persoana care să uite vreun detaliu al indiscreţiilor din 
trecut, ale ei sau ale altcuiva. Probabil că o să-l recunoști când ai să-l vezi, 
deși a trecut mult de atunci. 

— Vrei să spui că l-am cunoscut deja? Curiozitatea atinse noi înălțimi. 
Când? Nu-mi amintesc pe nimeni cu numele de Anderson. Doar... De 
data aceasta, pauza dură mai mult, și sunetul respirației ei se distinse clar 
prin intermediul legăturii telefonice. Când vorbi din nou, o făcu pe un 
ton nou: Regan, doar nu te referi la... Keir Anderson! 

— În persoană. Keir trebuia să-şi fi auzit numele rostit pe un ton 
strident și atât de neîncrezător. Regan rămase hotărâtă cu faţa la el. S-a 
întors la Cottam acum câteva zile. 

— Dar ce romantic, scumpo! Fiona părea să vorbească serios și erau 
destule șanse să fie așa. Keir Anderson. Da, mi-l amintesc. Tipul înalt și 
brunet, absolut devastator! Niciodată n-am putut înţelege cum de l-ai 
lăsat să-ţi scape! 

Aceasta fusese o minciună desăvârşită, reflectă sec Regan. Fiona știa 
exact cum și de ce. Ca cea mai bună prietenă a ei, avusese acces la toate 
secretele ei. Keir nu făcuse excepţie. Îi spusese Fionei tot ce se petrecuse 
între ei. La douăzeci și patru de ani, putea privi rușinată în trecut, la 
optsprezece, totul fusese o aventură incitantă. Din fericire, Fiona nu-i 
ceru să comenteze, ci spuse direct: 

— Ştii ce am să fac? Am să dau o petrecere în cinstea voastră! Hai s-o 
facem în seara asta. Nu mă pot gândi la nimeni care să nu fie disponibil 
când va primi vestea! 

— În seara asta? Regan se ridică în picioare, căutând cu disperare o 
scuză. Fiona, e ridicol! Nu poți... 

— Cine nu poate? Am mai făcut-o, înainte. Ştii că-mi plac provocările. 
În comparaţie cu unele lucruri pe care le-am pus la cale, evenimentul din 
seara asta va fi floare la ureche, crede-mă! Tonul ei nu accepta un refuz. 
Trebuie să fie în seara asta, dacă nu vrei să vin chiar acum la tine! 
Chicotitul reveni molipsitor. De-abia aştept să vă văd pe amândoi! 

Regan încercă din nou, deși ştia cât de zadarnic era efortul. 

— Nu ştiu dacă putem veni în seara asta. 

— De ce nu? Evident, nu plecaţi în luna de miere, şi vă puteţi petrece 
tot timpul în pat, râse Fiona. Să-ţi spun ceva. Dacă nu apăreți, vom veni 
noi la voi! 

Nu glumea, Regan știa prea bine. Fiona știa întotdeauna să obțină ce 
vroia. 

— Bine, spuse ea sec. Vom fi acolo. 

Keir se uită la ea cum pune receptorul în furcă, întâmpinând cu 
sprâncene ridicate expresia ei. 

— Vrei să-mi spui și mie unde se presupune să fim în seara asta? 

— Nu se presupune. Trebuie. Dacă nu apărem, Fiona ameninţă că-i 
aduce pe toţi aici. Și e în stare. 

— Fiona? 

— Huntley. Nu cred că... 

— Îmi aduc aminte de ea. Afirmația fusese seacă. Bruneta mignonă și 
drăguță. Tatăl ei lucra la o bancă comercială. Are un unchi în ingineria 
electrică. Am lucrat pentru el doi ani mai târziu, după ce am terminat 
facultatea. 

Regan uitase acel detaliu, dar se îndoia că Fiona nu-și amintea. 
„Bruneta drăguță“ avea să se distreze în seara aceea. 

— Mi-am da seama că numele meu nu-i era tocmai străin, adăugă Keir. 
Cât de mult știe despre relaţia noastră anterioară? 

— Tot. Cuvântul veni cu intenţia deliberată de a răni. l-am spus totul! 

— Erai o gură-spartă ordinară, nu? O spuse pe un ton destul de 
uniform, dar nu arăta deloc amuzat. Bine că nu mi-am dat seama 
atunci. 

— De ce? întrebă ușor ironic. Ce-ai fi făcut? 

— Probabil, aproape te-aș fi ucis, aşa cum aș face acum, dacă te-aș 
prinde făcându-i din nou confidente. Întinse brusc mâna și strânse cu 
putere partea din faţă a costumului ei de noapte, aproape smulgându-i-o 
în timp ce o trase spre el. Avea privirea rece ca de oțel. Indiferent ce se 
întâmplă între doi oameni, îi privește strict pe ei și pe nimeni altcineva. 
Ai înţeles? 

Degetele lui erau grele acolo unde o atingeau, materialul tras o 
strângea la subsuoară. La numai câţiva centimetri de gura lui încleștată 
fioros, Regan abia reuși să-i răspundă: 

— Aveam optsprezece ani, apelă ea la raţiunea lui. Crezi că n-am 
învăţat nimic de atunci? 

— Nu mare lucru. Dar recuperezi acum. 

Sărutul fu crud, presându-i buzele de dinţi și aducându-i în gură 
gustul sărat de sânge. Regan suportă, pentru că nu avea de ales; știa că o 
căutase. 

Când se îndepărtă de ea, ochii lui erau în continuare ostili. 

— Ăsta e un exemplu de cum ar putea să fie, dacă mă stimulezi. Nu mă 
subestima, Regan. 

Șansele erau prea mici s-o facă, se gândi cu tristeţe Regan. Îşi învățase 
deja lecţia. 

— Te-ai făcut înțeles, spuse ea supusă. Te deranjează dacă mă ridic, acum? 

— N-ai decât. Îi dădu drumul. 

Îşi punea halatul pe ea, când Keir adăugă pe neașteptate: 

— Am aranjat să mă întâlnesc cu Jake Carter să bem ceva la prânz. Vrei 
să vii? 

Pe cale să refuze, Regan se opri, realizând că era inutil să încerce să 
evite situaţia la nesfârșit. Trebuia să-i întâlnească odată pe prietenii lui 
Keir, la fel cum și el trebuia să-i întâlnească pe ai ei în seara aceasta. Cel 
putin în cazul ei, era vorba de o singură persoană. Cu siguranţă, se putea 
descurca. 

— De ce nu? N-am altceva de făcut. La ce oră te vezi cu el? 

— La douăsprezece treizeci, la „George“. E doar o masă într-un bar, aşa 
că blana de nurcă și perlele nu sunt esenţiale. 

— Ce fericire, răspunse ea cu sarcasm. Nu posed o nurcă, iar bijuteriile 
mamei sunt depozitate la bancă. O haină obișnuită din piele de oaie ti-ar 
ofensa prea mult simţul proprietăţii? 

Mișcarea capului lui fu întrucâtva crispată. 

— Așadar, era o imitație ordinară. Pune-o pe seama lipsei mele de 
bun-gust. 

Regan nu avu nici un răspuns; Keir îi luase avântul. 

— Când ai stabilit întâlnirea aceasta cu Jake? 

— Alaltăieri, recunoscu el. O privi în ochi fără ezitare. Da, i-am spus 
noutăţile. N-am vrut să afle din întâmplare. 

— Așa cum au aflat prietenii mei? 

— Asta ţi-ai făcut-o singură. Tu ai fost cea care a vrut să păstreze 
secretul. 

Regan cu greu îl putea contrazice. Dădu din umeri și se întoarse, ca și 
cum subiectul și-ar fi pierdut rostul. 

Nu se deranjă nici să încuie ușa de la baie. Nici asta nu avea cine știe 
ce rost. Pornind dugul, își scoase costumul de noapte, apoi rămase o clipă 
pe loc, încercând să-și clarifice lucrurile în minte. Cât avea să dureze jocul 
acesta al lui Keir de-a șoarecele și pisica era greu de spus, deşi, judecând 
după după lipsa continuității din seara trecută, deja îi solicita considerabil 
nervii. Ca soţie a lui din proprie alegere, nu avea motive să se plângă dacă 
și când avea să se sature el. Nu era nevoie să recurgă la forță, învățase deja 
asta despre ea. Era o cu totul altă persoană în brațele lui, dădea totul 
uitării şi nu mai conștientiza decât ce-i făcea. 

„Desfrânată“, se gândi repede, retrogradându-se, dar știa că nu era 
adevărat. Nimeni în afară de Keir nu mai reușise vreodată să-i submineze 
autocontrolul în felul acela. Cu el, întregul act de a face dragoste era o 
artă, iar el era maestrul. Dacă-l ura sau nu, nu influenţa prea mult felul în 
care o făcea să-i răspundă. Dacă era sinceră cu ea, trebuia să recunoască 
faptul că era posibil ca ea să fie cea care va ceda prima. 

Și pe urmă? Cu o mână nesigură, potrivi jetul de apă caldă. Oare doi 
oameni atât de îndepărtați emoţional cum erau ei, puteau spera să 
trăiască vreodată în armonie? 

Răspunsul trebuia să fie nu. 

„The George“ era exact în centrul orașului, o clădire sub ordin de 
păstrare, pentru că doi dintre pereţii ei datau din secolul al 
șaptesprezecelea. Jake îi întâmpină în foaierul localului, uimind-o pe 
Regan, care se așteptase să-l găsească dând pe gât o halbă de bere în 
salon. Fusese pură aroganță din partea ei, reflectă cu tristeţe. Era timpul 
să scape de ideile preconcepute. 

Revăzându-l acum, își aminti vag de Jake Carter din urmă cu șase ani. 
Mai mic de statură decât Keir, avea una din cele mai atrăgătoare și vesele 
feţe pe care o văzuse Regan vreodată la un bărbat, în timp ce privea peste 
masă la ei, ochii acestuia străluceau de speculaţii netăinuite. 

— N-ai reușit să păstrezi secretul prea mult timp, nu? observă el. Cel 
puțin şase oameni m-au întrebat dacă am auzit despre căsătoria voastră 
precipitată. Am tăcut chitic, desigur. 

— Mulţumesc. Regan se străduia din greu să-și rețină ironia din glas. 
Presupun că de la bun început a fost o tentativă sortită eșecului. 

— Pentru cineva ca tine, da. Eu aș putea să mă căsătoresc în oricare zi 
a săptămânii și nimeni nu s-ar considera mai înțelept dacă ar şti. 

— Asta înseamnă că nu ești? întrebă ea, în încercarea de a schimba 
direcţia conversaţiei. Căsătorit, vreau să pun. 

— Încă n-am găsit persoana potrivită, recunoscu el fără prea mare 
îngrijorare. Nu ca alţii. Ultimele cuvinte fură rostite cu un zâmbet 
malitios spre Keir. Întotdeauna a știut ce vrea, chiar dacă a însemnat să 
se întoarcă atâta drum din Australia ca să obţină! Făcu o pauză, 
scuturând din cap. Ştii, încă nu-mi vine să cred. Abia duminica trecută ai 
ajuns în oraș, și acum, asta! Ochii i se îndreptară uluiți spre Regan. 
Oricum, felicitări. 

— Asta ar trebui să-mi spui mie, interveni sec Keir. 

— Am fost învăţat că doamnele au întâietate, veni răspunsul arogant. 
Cu mai multă sobrietate, Jake adăugă: vă doresc tot binele din lume, 
vorbesc sincer. 

Până atunci, Regan nu ştiuse cât îi spusese Keir prietenului său. Acum, 
era evident că Jake nu știa nimic din ce se ascundea în spatele 
principalului fapt. Din punctul lui de vedere, Keir o ceruse în căsătorie, 
iar ea acceptase pentru că erau făcuţi unul pentru celălalt. 

Keir îi întări iluzia, strecurându-și intenţionat braţul pe umerii ei și 
trăgând-o mai aproape. Ironia din zâmbetul lui era numai pentru ea. 

— Mulţumim, spuse el. Braţul îi rămăse acolo și continuă: câțiva 
prieteni de-ai lui Regan dau o petrecere în cinstea noastră în seara asta. 
De ce nu vii și tu? 

— Da, vino, spuse Regan, forțându-se să facă un gest de proprietate. 
Încercă să-şi încălzească puţin vocea. Ai fi binevenit. 

Judecând după expresia bruscă din ochii lui Jake, nu fusese păcălit. 

— Mă tem că am deja o întâlnire în seara asta, spuse el, dar apreciez 
că v-aţi gândit la mine. Își roti capul spre bar: strigă comanda noastră? 

— Mă duc să văd. Keir se și ridică, jacheta din tweed legănându-i-se 
liberă pe lângă puloverul alb, pe gât, care-i scotea în evidenţă părul 
negru. Așteptaţi-mă o clipă. 

Între cei doi rămași la masă se lăsă tăcerea, izolați de restul agitaţiei 
din local. Jake fu primul care o rupse. 

— Ai să te întorci cu el în Australia, sau plănuiți să rămâneţi aici 
amândoi? 

— Oh, aici, răspunse fără să ezite Regan. N-aș părăsi niciodată 
Cottam! 

— Păcat, din moment ce și-a construit acolo o altă viață, spuse Jake cu 
o privire curioasă. Nu cred nici că tatăl lui o să vrea să se întoarcă acum, 
având în vedere că și el s-a recăsătorit. Totuși, presupun că puteţi oricând 
să mergeti în vizită. 

— Bănuiesc că da. Pentru prima oară, Regan se simţi realmente 
uşurată când Keir se apropie. Uite că sosește prânzul nostru. 

Plăcintele de casă fură excelente. Regan se trezi făcându-și dreptate, 
deși lăsă neatinşi cartofii prăjiți. Amândoi bărbaţii mâncară tot ce 
avuseseră în faţă și băură bere. Aveau multe de discutat, iar Regan rămase 
uneori în afara conversaţiei, simțindu-se în plus. 

Jake lucra la primărie, află ea. Era la oficiul de taxe, fapt pe care li-l 
împărtăși cu privirea în directia ei. 

— Dacă vreţi să mă luaţi drept cal de bătaie al consiliului, simţiţi-vă 
liberi. Sunt obișnuit. Majorarea taxelor de anul acesta a atins pe toată 
lumea într-un punct sensibil. 

— Nu mi-aș permite așa ceva, îl linişti Regan, care n-ar fi putut spune 
nimănui ce taxe i se percepeau pentru Cottam. Nu-ţi faci decât datoria. 
Oricum, sunt foarte multe proiecte majore care vor aduce tuturor 
beneficii, iar banii trebuie să vină de undeva. 

Jake râse. 

— Aș vrea să stai de vorbă cu mama. Crede că-i cheltuim pe banchete 
și pe mașini noi pentru primar! Desigur, locuind în oraș, nu suntem 
afectaţi atât de mult ca voi. 

— Poate nu pe cifrele din hârtii, interveni blând Keir, dar trebuie să fie 
proporțional. Mă îndoiesc că afectează Cottam la fel de mult cum o 
afectează pe mama ta. 

— Ei bine, poate că nu. Jake se uită la ceas. Se pare că, deși îmi sunteţi 
tare dragi, trebuie să vă părăsesc. Am întârziat deja cinci minute. Ezită 
doar o clipă înainte să adauge: va trebui să ne întâlnim într-o seară, cât 
mai curând. Momentan, n-am o prietenă stabilă, dar pot oricând să-mi 
găsesc o parteneră. Zâmbetul lui era fermecător. În orașul ăsta sunt mai 
multe femei necăsătorite decât bărbaţi, ştiaţi asta? Fu în picioare înainte 
ca vreunul din ei să-i răspundă și ridică o mână în semn de salut. Pe 
curând! 

Regan își termină băutura fără să se uite la Keir, dar simţea cum o 
priveşte. 

— Ei bine? întrebă el după un timp. Cum ţi-a plăcut să experimentezi 
prima oară cum trăieşte jumătatea ta? 

— Am mai fost aici, spuse ea, zâmbind ironic. 

— Cu mine, demult. Nu e un loc pe care să-l frecventeze cei de 
condiţia ta. 

Regan nu-l putea contrazice. Oricum, nu era așa cum spusese el. 

— Îmi place prietenul tău. Nu mi l-am amintit decât când l-am văzut. 

— N-a părut că l-ai recunoscut, răspunse el glacial. Noroc că nu e 
sensibil în privinţa asta. Mai vrei unul? 

Ea scutură din cap, silindu-se să întâlnească ochii cenușii: 

— Ce ai de gând să faci, restul după-amiezii? 

Keir lăsă intenţionat ca pauza să se prelungească, zâmbetul lărgindu-i-se 
încet la vederea gurii și fălcilor ei încordate. 


54 SUSAN DOYLE 


— O să te las să alegi, spuse el în cele din urmă. Putem să mergem 
acasă să ne culcăm, sau putem să mergem să ne plimbăm cu mașina și să 
bem un ceai altundeva. Cum vrei. 

Dacă cineva din apropiere auzise sau nu oferta, Regan nu știa și nici 
nu avea chef să afle. 

— Luând în considerare toate aspectele, aleg plimbarea, răspunse ea 
țâfnoasă. 

— Înţeleaptă fată, o ironiză el. Bine, atunci, să mergem. 

Spre mirarea ei, Regan se simţi bine în după-amiaza aceea. Conduseră 
kilometri întregi prin peisajul mohorât de iarnă, traversând hotarul 
pădurii Arden spre Stratford, să găsească orașul tăcut și împăcat în 
veşmântul lui din afara sezonului. 

— Cea mai frumoasă perioadă a anului să fii aici, afirmă Keir când 
serviră ceaiul, lipia fierbinte cu unt pe deasupra și prăjituri la Falcon. 
Trebuie să fie un iad să locuiești într-un astfel de loc în lunile de vară. De 
obicei, era imposibil să găseşti un loc să stai pe malul râului. Nu cred că 
lucrurile s-au schimbat. 

— S-au înrăutățit, din toate punctele de vedere, îi dădu dreptate 
Regan. Și eu evit sezonul turistic. Ultima oară când am fost aici a fost la 
Festivalul Curăţeniei, în octombrie. A plouat toată ziua. 

— Conform rapoartelor meteorologice, a plouat toată vara. Poate că e 
în imaginaţia mea, dar sunt destul de sigur că atunci când eram mic nu 
era așa. Îmi aduc aminte săptămâni întregi de soare! 

Regan râse. 

— Probabil că, la vârsta aceea, zilele păreau săptămâni. Știu că mie 
aşa mi se păreau. De-abia aşteptam să cresc. Prinzându-i privirea, simţi 
cum se îmbujorează puţin. Poate că am încercat să mă maturizez prea 
repede. 

— Se poate, încuviinţă Keir fără vreo inflexiune specială a vocii. La ce 
oră suntem așteptați diseară? 

Ea acceptă fără obiecţii schimbarea de subiect, conştientă că nu era 
nici locul, nici momentul să discute despre disensiunile dintre ei. 

— Dacă până la nouă nu suntem acolo, Fiona o să creadă că nu mai 
venim deloc. Am aranjat să luăm cina mai devreme. 

— În cazul ăsta, am face bine să nu mai întârziem mult aici. Se uita la 
cana din faţa lui, privind cum lichidul se rotește, lovindu-se de margini, 
pe măsură ce el îl agita cu linguriţa. Și cu câte persoane ne vom 
confrunta? 

— Depinde cine era disponibil când a telefonat ea. Cel puţin 
douăsprezece. Chiar și starea ei de spirit decăzu la gândul acesta. Făcu un 
efort să ascundă malițiozitatea cu care rosti: n-o să fie nici un picnic. 

Fl ridicase capul și se uită cu hotărâre la ea. 

— Mai ştie cineva de ce te-ai căsătorit cu mine? 

— Nu, recunoscu ea ridicând bărbia. Nu are nici o legătură cu nimeni 
altcineva. 

— În ordine. N-am să spun nici eu, dacă tu n-o faci. Zâmbea, însă vag. 
Vor trebui să ne ia așa cum ne vom prezenta, nu? 

Regan rămase tăcută tot drumul spre casă, mai conștientă ca niciodată 
de bărbatul de lângă ea. Dacă lucrurile ar fi stat altfel acum șase ani, dacă 
ea ar fi fost altfel, poate că în după-amiaza aceea ar fi călătorit împreună 
cu cei doi copii, în spatele mașinii: o familie obișnuită și fericită. 

Zâmbi strâmb, dându-și seama de mica probabilitate a scenariului ei. 
Chiar dacă ar fi fost dispusă să se căsătorească atunci cu Keir, tatăl ei ar fi 
avut grijă să nu se întâmple. Amintirea furiei lui când auzise despre 
aventura ei prin intermediul unui prieten bine intenţionat de-al lui era 
încă prea vie să poată fi dată deoparte. Poate că ar fi fost mai bine dacă ar 
fi făcut descoperirea mai devreme, cât timp mai erau încă împreună. Cel 
putin, Keir ar fi fost scutit de umilinţa finală. Și ea, în consecinţă, ar fi fost 
scutită de asta. 


Capitolul 5 


Regan fusese la același colegiu cu Fiona Huntley și de atunci 
rămăseseră prietene apropiate. Făcuseră majoritatea lucrurilor împreună, 
inclusiv să împartă timp de un an același apartament la Londra, cât 
încercaseră diferite slujbe în care nici una din ele nu găsise stimularea de 
care avea nevoie. Sugestia de a se întoarce acasă, la Cottam și să 
pornească propria lor afacere venise prima oară din partea Fionei, însă 
fusese pusă cu nerăbdare în practică de către amândouă. Rezultatul 
fusese buticul exclusivist din apropiere de Warwick pe care-l conduceau 
acum pe rând, câte o jumătate de an fiecare, obținând cantitatea perfectă 
de competitivitate ca lucrurile să rămână interesante. 

La asta se gândea Regan în seara aceea, pe drumul spre apartamentul 
Fionei. În mai puţin de două săptămâni, era rândul ei să preia frâiele 
afacerii și în momentul acela, abia dacă putea vedea clar drumul. Dacă 
mariajul ei ar fi fost o relaţie normală, ar fi putut lua foarte bine în 
considerare posibilitatea de a-i vinde Fionei partea ei, ca să se poată 
concentra la punerea bazelor familiei pe care o promisese cândva pentru 
Cottam. Dar în circumstanţele de față, și asta trebuia să mai aştepte. 

Privind pe furiș la profilul ferm din faţa volanului, încercă să-și 
imagineze un viitor dincolo de prezent, însă nu reuși să treacă peste un 
fapt incontestabil. Keir era acum soţul ei, măcar legal, dacă în alt sens nu. 
Nu avea să fie uşor să schimbe asta fără cooperarea lui. 

„Așadar, nu schimba nimic“, veni gândul nepoftit. „Mulţumește-te cu 
ce ai. Se poate și mai rău.“ 

Cu cât mai rău? se întrebă ea sec, forțând răspunsul pur sentimental 
către un loc de unde-l putea controla. Keir o dispreţuia la fel de mult 
pentru ceea ce era, ca și pentru ceea ce fusese, cu toate că poate o mai 
dorea încă. Fără respect reciproc, o relaţie nu avea nici o șansă să se 
maturizeze în ceva care să merite, ceea ce însemna că între ei totul se 
sfârșise înainte să înceapă. Întrebarea era cum avea să scape de el. 

În fața casei graţioase și vechi erau deja câteva mașini parcate, printre 
care și cea a lui Robin Sayers. Le deschise ușa însăși Fiona, radiind într-un 
costum din mătase bleu care-i punea foarte bine în valoare ochii. 

— Aţi ajuns! exclamă ea, cu aerul că știuse foarte bine că veneau. 
Interesul ei se concentră asupra lui Keir, măsurându-l din priviri cu 
neascunsă aprobare. Bună! Îți amintești de mine? 

— De departe, răspunse el, absolut detașat. Nu cred că ni s-au făcut 
vreodată prezentările cum se cuvine. 

Fiona râse. 

— Soţia ta e de vină. A vrut să te aibă numai pentru ea. Se strecură 
între ei, luându-l pe fiecare de braţ. Toată lumea așteaptă să toasteze în 
cinstea fericitului cuplu. Nu sunt atât de mulţi cum am sperat, dar sunt 
îndeajuns încât să sune bine. Sunteţi pregătiţi? 

Regan nu era, dar nu avea rost s-o spună. Fie că-i plăcea, fie că nu, 
trebuia să îndure. Încăperea spațioasă din spate părea plină până la refuz, 
în ciuda plângerii Fionei. Conversaţia de domoli brusc în clipa în care 
trioul apăru în pragul ușii dinspre hol și toţi ochii se rotiră spre ei. Vizavi, 
Regan îl zări pe Robin care se uita drept la ea, figura lui ţâfnoasă fiind mai 
mult decât grăitoare. Încercă să-i zâmbească și descoperi că nu poate, 
pentru că nici o scuză mută nu era suficientă pentru ceea ce-i făcuse. 
Trebuia să-l vadă şi să-i vorbească, să încerce să-i explice — deși numai 
Dumnezeu știa ce putea să-i spună. 

— Iată-i! anunţă Fiona, cumva fără să fie necesar. Mirele și mireasa! 

Animaţia adunării reveni ca la comanda unui buton, paharele fură 
ridicate şi se auziră comentarii făcute râzând. În momentele care urmată, 
Regan se trezi despărțită de Keir, care părea destul de bucuros că Fiona îl 
prezenta celor din jur. Își întâlni proprii inchizitori cu un zâmbet slab și 

afabil și cu hotărârea de a nu se lăsa atinsă de nimic din ce i se spunea, 
răspunzând evaziv la toate întrebările referitoare la decizia ei bruscă și 
secretă, că așa vruseseră amândoi. 

— Teribil de romantic! oftă o tânără al cărei soț, Gordon, ducea lipsă 
de acea calitate. Să se întoarcă așa, după atâţia ani ca să-ţi fure inima! 
Cineva spunea că pe vremuri lucra pentru unchiul Fionei. 

— A lucrat pentru firmă, confirmă Regan. Mă îndoiesc că unchiul 
Fionei a ştiut vreodată cum îl cheamă. 

— Şi s-a dus în Australia pentru că l-ai refuzat. Femeia nu se deranjă să 
aştepte un răspuns. Trebuie să fi fost nebună. E atât de atrăgător! E o 
minune că australiencele l-au lăsat să scape atâta timp! 

— Poate că ele pur și simplu nu aveau ceea ce știa că poate găsi aici, 
interveni Robin, îndreptându-se spre Regan de undeva din spate. Ar fi 
trebuit să te căsătorești cu el de prima oară, Regan. L-ai fi scutit de o 
călătorie lungă. 

Barbara tuși, la fel de conștientă ca toţi ceilalți de aspiraţiile lui Robin 
Sayers în ceea ce-o privea pe Regan. 

— Trebuie să-l găsesc pe Gordon, înainte să bea șampania Fionei până 
când cade sub masă. Se presupune că în seara asta e rândul lui să 
conducă până acasă. 

Regan se sili să întâlnească ochii de culoarea alunei, recunoscând 
durerea din ei și ştiind că era responsabilă pentru ea. Dacă i-ar fi dat un 
răspuns definitiv, Robin ar fi avut toate șansele ca până acum să se fi 
îndrăgostit deja de altcineva. Cel puţin, acum nu ar fi avut nici un motiv 
să se uite la ea și s-o acuze cu atâta înverșunare. 

— Îmi pare rău, Robin, şopti ea. N-am fost tocmai onestă cu tine, nu? 

— Nu, n-ai fost. Zâmbetul lui altminteri fermecător lipsea, iar 
trăsăturile îi împrumutaseră un aer melancolic. Cineva spusese odată că 
Robin semăna cu tânărul Byron. Uitându-se acum la buzele sensibile, 
Regan înțelegea la ce se referise. Doar că Robin n-avea să se elibereze 
stând și scriind versuri despre ce-l apăsa. 

— Îmi pare rău, repetă ea, neștiind ce altceva să-i spună. S-a întâmplat 
pur și simplu, asta-i tot. 

Fl o studie o clipă, înainte să formuleze întrebarea. 

— EI e cel pe care L-ai aşteptat toţi anii aceștia? 

Regan simţi un hohot de râs clocotindu-i în gât și trebui să se lupte 
să-l sugrume. 

— Cred că așa trebuie să fi fost, spuse ea. În subconștient. 

— Nu e îndeajuns de bun pentru tine! răbufni el fioros, surprinzând-o 
putin. Locul lui nu e la Cottam. 

Regan fusese şi ea de aceeași părere, așadar indignarea născută 
instantaneu la auzul ultimei replici nu avea nici o scuză. 

— E soțul meu, răspunse glacial. Asta îi dă dreptul să se afle acolo. Va 
trebui pur și simplu să accepţi asta, Robin. 

Fiona sosi în grabă, întrerupând răspunsul lui. 

— Vom ţine un toast, anuţă ea vesel. Asta înseamnă că voi doi ar trebui 
să fiţi împreună. Îmi pare rău, Robin dragă, dar va trebui să ţi-o răpesc. 

Pe jumătate conducând-o, pe jumătate trăgând-o pe Regan în urma ei 
spre locul unde se afla Keir, împreună cu un grup de persoane, mormăi 
în colțul gurii: 

— Ai face bine să ai grijă cu văpăile din trecut, scumpo. Am 
sentimentul că s-ar putea să ai acolo un bărbat foarte posesiv. 

— Încetează, Fi, răspunse Regan pe un ton nerăbdător și aruncă o 
privire speculativă. 

— Am atins o coardă sensibilă, nu-i așa? Ei bine, vei face aceste lucruri 
impulsive! Sper că n-ai început deja să regreti. Cu o expresie 
curtenitoare, Fiona atinse braţul lui Keir. Soţia dumneavoastră, domnule. 
Ţine-o de mână, până când strig adunarea, vrei? 

Ascultând ordinul, ochii cenușii întâmpinară strălucitori provocarea, 
trăgând-o pe Regan mai aproape. 

— Zâmbeşte, îi șopti la ureche. Se presupune că e un eveniment 
fericit. 

Privind în jur la cei care se adunaseră, Regan își imagină trecător 
reacţia lor, dacă le-ar fi spus tot adevărul despre căsătoria ei pripită și știu 
că nu avea curajul. Keir avea dreptate. Trebuia să afișeze o faţă fericită și 
să-şi salveze mândria. Dar asta nu însemna că trebuia să cedeze. 

Petrecerea se sparse abia după miezul nopţii. Regan și Keir se aflau 
printre ultimii rămași, mirele ajutând-o pe Barbara Davis să-și strunească 

soțul în stare de ebrietate până la mașina care-i aștepta. Comparând cei 
doi bărbaţi, în timp ce Keir îl suia pe celălalt pe locul pasagerului, Regan 
nu putea decât să se simtă recunoscătoare că Gordon nu era soțul ei. În 
stadiul acela, nu numai că era total neatrăgător, dar era de-a dreptul 
ridicol. Și nici nu era prima oară. Nu-și imagina de ce Barbara continua 
să-l suporte. 

Însăși Barbara părea să împărtășească același sentiment, mulțumindu-i 
stânjenită lui Keir pentru ajutor. 

— Regan nu știe cât de norocoasă e să aibă un bărbat care să-și 
cunoască limitele, spuse ea. O să-și petreacă următoarele douăzeci şi 
patru de ore ţinându-se cu mâinile de cap și jurându-se că n-o să se mai 
atingă niciodată de băutură, iar în următoarele douăzeci și patru, o să uite 
că s-a întâmplat vreodată. Uneori, e convenabil să ai memorie scurtă. Își 
întoarse privirea spre Regan, care aștepta, apoi reveni la bărbatul cu 
trăsături puternice care ţinea portiera deschisă. Sper să fiţi amândoi 
foarte fericiţi. 

— Mulţumesc. Zâmbi în timp ce-i răspunse, însă zâmbetul nu-i ajunse 
și-n priviri. Închise portiera apoi, ca să întrerupă continuarea discuţiei și 
făcu un pas înapoi, să ridice mâna într-un scurt salut. Ai grijă cum conduci! 

— Biata Barbara, comentă Regan când se întoarseră spre Audi. 
Realmente are o problemă! 

— Da. Tonul lui Keir era glacial. Mă întreb de ce are nevoie de o astfel 
de corvoadă. 

— Trebuie neapărat să aibă un motiv? dădu Regan din umeri. Credeam 
că oamenii beau din plăcere. 

— Așa ai face tu, răspunse el fără vreo cenzură. N-ai avut niciodată în 
viaţa ta o problemă care să nu poată fi rezolvată într-un fel sau altul. 

Dar nu întotdeauna spre satisfacția ei totală, se gândi cu tristeţe 
Regan, urcând în mașină. Era destul de simplu să-și spună că n-avea să-i 
cedeze lui Keir, acolo, în mijlocul atâtor oameni. Dar acum, din nou 
singuri, era deja mult prea conștientă de efectul pe care îl avea asupra 
simţurilor ei — un impact care, judecând după reacţiile altor câteva fete 
din seara aceea, nu se limita numai asupra ei. Ca să se exprime în 
inimitabilul fel al prietenei ei, Fiona, „fusese făcută praf“. 

— Nu te învinuiesc că ai pus mâna pe el, îi mărturisise la un moment 
dat, în timpul petrecerii, când se găsiseră izolate de ceilalţi. E cel mai fatal 
bărbat pe care l-am întâlnit de câţiva ani buni! Ochii ei albaștri sclipiseră 
malefic. Oricând te hotărăști să-l arunci, vreau să fiu prima care află. Dacă 
ar fi știut adevărul, Fiona ar fi râs până la epuizare. 

Făcuseră deja jumătate din drum, când Regan reuși să vorbească, și 
când o făcu, fu pe un ton supus. 

— Keir, trebuie să stăm de vorbă. Toată situaţia asta este de-a dreptul 
ridicolă! 

Profilul uscăţiv nu lăsa să se citească nimic. 

— Și? Dă-i drumul, o invită el. 

Trase adânc aer în piept înainte să înceapă, știind că trebuia să 
depună un adevărat efort. 

— De acord, am încercat să te cumpăr, recunosc asta. Nu te învinuiesc 
pentru ce simţi în legătură cu asta. Îndrăznesc să spun că și eu m-aș fi 
simţit la fel dacă lucrurile ar fi stat invers — doar că mi-aș fi luat altfel 
revanşa. 

— N-ai fi acceptat să te căsătoreşti, adică. Părea destul de calm. Sunt 
de acord că existau metode mai simple să-ți dau o lecţie, dar am vrut mai 
mult decât pură satisfacţie. Poate că ai avut dreptate de dimineaţă. Poate 
Cottam și tot ce reprezintă el au jucat un rol. Am petrecut douăzeci și 
patru de ani în orașul acesta, urmărind de la distanță cum trăiește cealaltă 
jumătate a populaţiei. Se poate ca oportunitatea de a intra în peisaj să fi 
fost prea mult ca să pot rezista. 

— Şi acum că ești? întrebă în şoaptă Regan. În peisaj, vreau să spun. 

Trecură câteva clipe înainte ca el să răspundă, linia vagă creată între 
sprâncenele lui fiind singurul indiciu al gândurilor lui. 

— Nu e atât de diferit. Oamenii sunt oameni. 

— Te-ai integrat foarte bine în seara asta, recunoscu ea învinsă și zâmbi 
ușor. De fapt, ai zice că te-ai născut în înalta societate. 

— Mulţumesc. Ironia era apăsătoare. Trebuie să fi fost o ușurare. 

Regan se înroși. 


62 SUSAN DOYLE 


— N-am vrut să sune atât de autoritar. 

— Nu? Întrebarea dezvăluia scepticism. Ai avea multe de învăţat de la 
prietena ta, Fiona. Ea nu are valori false. 

Pauza se prelungi. Când reluă, o făcu pe un ton diferit: 

— O găsești atrăgătoare? 

— Foarte. Majoritatea bărbaţilor o găsesc. 

— Mai mult decât mine? 

Keir se uită la ea nedumerit. 

— Păreţi la fel de atrăgătoare. 

— Nu asta te-am întrebat. 

— Știu. Gura lui era curbată într-un zâmbet slab. Sunteţi două tipuri 
diferite. Fiona știe exact ce vrea. 

Și de obicei obținea, își aminti Regan și simţi cum se încordează. Nu 
și de data asta, oricum. Keir nu mai era pe piaţă. Soţul ei încă nu-i părea 
aievea. Totuşi, era un fapt. Gândul la destinaţia lor îi aduse un nou fior 
de anticipare. Dacă Keir mai avea încă nevoie de acea satisfacţie, de ce să 
nu i-o ofere... să termine odată? Dacă spunea că-l dorea, nu era decât 
adevărul. După seara trecută, nu avea cum să nege. Și apoi? Ei bine, asta 
rămânea de văzut. Poate că reușeau totuși să realizeze ceva prin mariajul 
acela. 

Sullivan lăsase luminile din hol și din casa scărilor aprinse și căldura 
pornită în dormitor. Keir nu făcu nici o încercare imediată de a o atinge, 
dezbrăcând sacoul și slăbindu-și nodul de la cravată, în timp ce se duse 
să deschidă ușa de la dulap. 

Încercând să adopte aceeași atitudine nepăsătoare, Regan își lăsă 
neglijentă haina pe un scaun și intră în baie, simțind cum mușchii 
stomacului i se relaxează puţin de îndată ce închise ușor ușa în urma ei. 
Se comporta asemenea unei mirese, se gândi ea cu un umor amar, orice 
proaspătă mireasă se confrunta pentru prima oară cu invazia masculină 
în timpul rutinei ei dinainte de culcare. Noaptea trecută fusese diferită, 
fiindcă nici o rutină nu se ceruse începută. Dorindu-și un cu totul altfel 
tratament în seara aceea, trebuia să recunoască faptul că lipsa timpului în 
care să te gândești la acţiunile tale avea avantajele ei. Avea nevoie de 


MAI BINE MAI TÂRZIU 63 


atingerea supremă, care să nu-i lase să aleagă. Era singura cale prin care 
se putea lăsa purtată de val și să răspundă emotiilor de care era realmente 
jenată. 

Privindu-și imaginea pe pereţii din oglindă, știu în inima ei că nu avea 
sens să se mai mintă singură. Ceea ce examina atât nu era altceva decât o 
tachinare calculată a simţurilor pe care Keir o trezise cu deliberare în ea. 
Dacă ar avea vreun pic de tărie de caracter, ar refuza să cedeze acelor 
simțuri. 

Rămase mult timp sub duş, fixând robinetul la debit maxim, într-un 
ultim efort de a-și elibera mintea și trupul de îndoielile care se 
încăpățânau să persiste. Cu spatele la ușa cabinei și cu urechile înfundate 
de zgomotul apei, nu sesiză prezenţa lui Keir decât în clipa în care el 
întinse mâna și închise robinetul. 

— Nu poti să scapi de mine așa, spuse el. Și m-am săturat să aştept. 

Prosopul pe care îl așeză peste ea era gros, moale și cald, mâinile care 
o ridicară aveau o forţă care nu slăbea în faţa nici unei rezistențe. 

— Nu, șopti ea când el începu s-o usuce. Keir... te rog! 

— Nu vrei cu adevărat asta, spuse el aproape de urechea ei. Crezi că 
nu simt ceea ce-mi spune corpul tău? Vrei ce vreau și eu, Regan. Nu-i așa? 

— Da. Cuvântul îi fusese smuls, un geamăt mic, precipitat, pe care 
nu-l putu opri. Nu avea cum să plece de lângă el, pentru că o ţinea prea 
strâns, nu avea cum să scape de intimitatea acelor mâini prin moliciunea 
prosopului, fusese invadată de sentimente. Acea tărie de caracter pe care 
o căutase cu atâta disperare îi aluneca, lăsând loc unei voci Lăuntrice, 
mult mai insistente, care cerea ceea ce conta cu adevărat. Îi datora asta lui 
Keir. I-o datora de ani buni. Nu era oare timpul să-și plătească datoriile, 
ca s-o poată lua de la început? 

Prosopul alunecă de pe ea, lăsând-o tremurând sub atingerea lui. Și 
el era dezbrăcat, realiză Regan pentru prima dată, și atunci știu că era 
pierdută. 

— Spune-mi, o îndemnă el în același murmur gutural. Spune-mi, 
Regan. 

Abia conștieniză c-o spuse; nu știa decât ce simţea. 

— Te doresc, Keir. Oh, Dumnezeule, te doresc! 

O răsuci în braţele lui înainte ca vorbele să fi fost rostite complet, 
buzele lui reducându-le pe ale ei la tăcere. Timpul se dizolvă când o luă 
în braţe şi traversă dormitorul, o vâltoare ameţitoare o purtă spre 
profunzimi lipsite de rațiune, pe care Regan nu vroia să le mai părăsească 
vreodată. 


see 


Soarele strălucea pe fereastra laterală, când Regan se trezi. O clipă, 
rămase acolo privind în tavan și întrebându-se de ce simţea fericirea aceea 
absolută și desăvârșită, înainte ca amintirea să-i dezvăluie cauza cu o 
meticulozitate care făcu să-i tresară inima. 

Întorcând capul, se uită la perna de lângă ea, văzând scobitura în care 
se odihnise celălalt cap și simțind un torent de emoţii pe care-i era greu 
să-l controleze. Noaptea trecută fusese sedusă în adevăratul sens al 
cuvântului — fusese dusă în rai și adusă înapoi de către un bărbat care 
odată o iubise atât cu sufletul, cât și cu trupul. Oare mai tânărul Keir ar fi 
putut face dragoste cu ea așa? Nu credea. Bărbatul care o ţinuse în braţe 
noaptea trecută ştia mai multe despre femei decât ar fi avut timp să afle 
orice tânăr de douăzeci și patru de ani. 

Durerea bruscă pe care o simţi nu era greu de identificat. Era gelozia 
pe toate celelalte femei care se aflaseră în braţele lui şi care simţiseră 
aceeași plăcere care-ţi lua minţile pe care o experimentase și ea. Totuși, 
ele nu fuseseră căsătorite cu el, iar ea era soţia lui. Asta trebuia să facă o 
diferență. Dacă noaptea trecută fusese atât de bine pentru ea, trebuia să 
fi fost și pentru el. Asta însemna că aveau o bază pe care să înceapă să 
construiască, ceva vital oricărei căsătorii între doi oameni ca ei. Nu avea 
să fie atât de dificil să înveţe să iubească un om ca el, nu acum când îi 
câștigase respectul. Ar fi trebuit s-o facă să-l respecte cu mult timp în 
urmă, înainte să plece. Poate că nu pe calea asta; dacă i-ar fi spus exact ce 
credea despre ea, i-ar fi făcut tot binele din lume. 

Acum, şi-l amintea, atât de neclintit și tăcut, cu fălcile încleștate în 
timp ce ea râdea în hohote. Privind înapoi de la depărtarea aceea, cu greu 

îi venea să creadă că nu se întinsese s-o plesnească peste chipul tânăr și 
crud. Numai un autocontrol de fier sau o durere prea profundă pentru o 
astfel de revanșă îl putuseră face să se întoarcă la o sută optzeci de grade 
și să plece în mijlocul noptii. Următoarea dată când îl văzuse fusese într-o 
cafenea, în urmă cu câteva zile. 

Doar câteva zile. Nu părea posibil să se fi întâmplat atâtea într-o 
perioadă atât de scurtă de timp. Poate că, acum că principalul subiect al 
disputei dintre ei fusese tratat, puteau merge undeva, într-un fel de lună 
de miere târzie. O perioadă în totalitate singuri putea fi începutul 
clarificării lucrurilor între ei. Cabana de la Ambleside, de exemplu. Era 
destul de departe de cărările bătute. Regan putea chiar să se descurce să 
gătească din când în când, mai ales că el nu se aștepta la prea multe din 
partea ei. 

Se răsuci neliniștită, dorindu-și ca el să se grăbească înapoi. Probabil 
că se dusese la jogging. Erau oameni dedicati, acești împătimiţi ai formei 
fizice. Și-l imagină intrând pe uşă aşa cum făcuse ieri dimineaţă, zvelt și 
bronzat, cu părul negru răvășit din cauza vântului. 

„Te doresc“, se gândi ea, închizând ochii în fața imaginii lui. „Te 
doresc!“. 

Bătaia uşoară din ușă o ridică în picioare, regretând că nu profitase de 
ocazie să se aranjeze puţin înainte de întoarcerea lui Keir. Dar el n-ar fi 
bătut, realiză ea imediat, zâmbind. Decât dacă s-ar fi schimbat radical faţă 
de bărbatul cu care se căsătorise. Se strecură la loc în pat, trăgând 
plapuma până sub umerii goi. 

— Intră, strigă. 

Sullivan aducea obișnuita tavă, pregătită, ca și ieri, pentru două 
persoane. Evident, Keir nu găsise încă de cuvință să discute cu 
majordomul despre micul dejun, aşa cum promisese. Era realmente de 
competenţa ei, nu a lui. Poate că trebuia să-i spună acum. 

— Pune-o, te rog, pe masă, Sullivan, spuse ea. Domnul Anderson a 
ieşit să alerge, dar trebuie să se întoarcă din clipă în clipă. 

— Nu cred că s-a dus să alerge, domnişoară Regan, veni răspunsul 
ciudat de ezitant. Mașina lui a dispărut. Ridică un plic de pe tavă, evitând 

cu grijă să se uite la el sau la ea, în timp ce îl aşeză la îndemâna ei, pe 
plapumă. Cred că ăsta poate fi din partea domnului Anderson. L-am găsit 
pe masa din hol. 

Regan întinse degetele care i se răciseră dintr-o dată să ia plicul, 
uitând de goliciunea umerilor provocată de mișcare. Numele ei stătea 
scris cu litere îngroșate pe velinul crem, de aceeași mână sigură care în 
urmă cu două zile semnase certificatul lor de căsătorie. Premoniţia striga 
undeva înlăuntrul ei, durând mai mult decât orice o duruse vreodată. Îi 
trebuiră toate forțele ca să poată vorbi pe un ton obișnuit. 

— Mulţumesc, Sullivan. 

Rămasă din nou singură, se forță să se ridice în capul oaselor, 
strângând așternutul în jurul sânilor dintr-un motiv nepământean, și 
desfăcu plicul. Foaia de hârtie împăturită, dintr-un blocnotes, găzduia 
câteva paragrafe scrise mărunt. Regan își disciplină mintea să le citească, 
crestând cu degetele marginea hârtiei, acolo unde o strângea. 

„Din moment ce am obţinut ce vroiam, se pare că n-au mai rămas prea 
multe de spus, scrisese Keir. Dacă te consolează în vreun fel, răzbunarea 
nu e atât de dulce, pe cât e lăudată să fie la sfârșit. Ti-am spus adevărul 
când am spus că nu m-am întors la Cottam cu intenţia vădită de a te căuta, 
deși, poate ideea exista undeva în străfundul minţii mele, dacă se ivea 
oportunitatea. Ei bine, oportunitatea s-a ivit și am profitat de ea, cred că 
atât din cauza prezentului, cât și a trecutului. Eşti la fel de nepăsătoare 
faţă de sentimentele celorlaţi cum ai fost întotdeauna, Regan, dar cel 
puţin după asta, poate că te vei gândi de două ori înainte să te pui în calea 
unei răzbunări. 

N-ai să mă mai vezi niciodată. Mă întorc acasă. Cum nu poate fi vorba 
de o anulare, se pare că vom aștepta cei doi ani statutari necesari pentru 
un divorţ curat sau, dacă va fi nevoie, vom folosi alte mijloace. Dacă 
dintr-un motiv oarecare, nu vei vrea să aştepţi, am să te sprijin cu fapte 
ca să intentezi divorţul. Vei găsi adresa mea poștală completă pe spatele 
hârtiei. 

Ai grijă de tine, și nu uita ce-ai învăţat... dacă ai învăţat ceva. 

Keir.“ 

Cât timp stătuse acolo, privind în gol la scrisoare, Regan nu putea 
spune. Ar fi putut fi ore, la fel cum ar fi putut fi zile. Când reuși să se 
miște, o făcu încet, scăpând foaia de hârtie pe cuvertură și coborându-și 
picioarele pe podea, să se deplaseze la dulap. 

Golul pe care-l găsi fu un ecou al pustietăţii din ea. Plecase și nu avea 
să se mai întoarcă. Cum putuse să-i facă una ca asta? Cum putea cineva să 
plece și să lase ceea ce experimentaseră împreună noaptea trecută? Nu 
fusese doar un act fizic: fuseseră momente de tandrete, de apropiere care 
mergea dincolo de satisfacția sexuală. Își amintea sunetul numelui ei pe 
buzele lui în momentul împlinirii supreme, ca smuls din adâncimile 
fiinţei lui, greutatea corpului lui prăbuşindu-se peste ea. Fusese al ei 
atunci, trup și suflet, i se dedicase pe de-a-ntregul, așa cum făcuse și ea. 
Sau își imaginase totul? Oare propriile sentimente o trădaseră? Nu putea 
fi sigură, acum nu mai putea. Nu era sigură de nimic, în afară de faptul că 
el plecase. 

Fiona telefonă după-amiaza următoare. 

— M-am gândit să vă las să vă bucurati de sfârșitul de săptămână, spuse 
ea vesel. Te-ai gândit vreo clipă la magazin, sau e o întrebare stupidă? 

— M-am gândit, răspunse Regan. Am să preiau conducerea săptămâna 
viitoare, așa cum am programat. 

— Adevărat? Cealaltă voce scăzu ușor. Ştii, eram destul de sigură că 
soțul tău o să vrea să renunti la el. La urma urmelor, dacă nu plănuiește 
să rămână în Anglia, va trebui să renunţi oricum, nu? 

— Când ţi-a spus asta? întrebă atent Regan, ea însăși surprinsă de 
calmul din vocea ei. 

— Fi bine, nu mi-a spus în cuvinte, cred. E doar o impresie pe care 
mi-am format-o din puţinul pe care l-a spus. Nu e tipul care face 
confidente, nu? Dar nu-i port pică. Trebuie să fie minunat să ai un bărbat 
cu un asemenea autocontrol, cum e Keir. Aproape că i se putea vedea 
zâmbetul. Pun pariu că e fantastic în pat! 

— Fi, spuse Regan uluită, trebuie să vorbesc cu tine. 

— Dar vorbeşti cu mine. 

— Nu așa. Am ceva să-ţi spun. 

Pauza fu scurtă, dar grăitoare. Când Fiona vorbi din nou, o făcu pe un 
alt ton. 

— Am să vin imediat. 

Ajunse într-o jumătate de oră și Sullivan o conduse în bibliotecă, unde 
Regan stătea ghemuită într-un scaun, lângă foc. 

— Aşadar, ce s-a întâmplat? întrebă ea fără preambul, de îndată ce 
rămaseră singure. Ochii albaștri păreau îngrjioraţi. Pari zdorbită. 

— Așa mă și simt, mărturisi Regan. Şi-mi este rușine. Ar trebui să fiu 
mai rezistentă. Se uită la prietena ei, ştiind câtă atenţie plină de căldură 
ascundea acea atitudine veselă și nepăsătoare. Chiar și acum o durea s-o 
spună. Keir m-a părăsit. 

— Ce-a făcut?! Nu prevăzuse vidul acela absolut. Fiona scutură din cap. 
Uite, lasă-mă să înţeleg bine. Vrei să spui că a plecat într-o călătorie de 
afaceri? 

— Vreau să spun că s-a întors la Sydney. Râsul fu sacadat. Sună ca o 
situaţie triunghiulară de ultimă modă, nu? Sydney, Australia. 

— Știu unde e locul ăsta blestemat. Fiona se opri, evident căutându-și 
cuvintele. De ce? întrebă fără ocolișuri. De ce ar face asta atât de curând? 
Ai refuzat să mergi cu el? 

— Nu mi-a cerut. Regan se ridică în picioare cu o mișcare 
zdruncinătoare și se duse să toarne ceva de băut pentru amândouă. Se 
întoarse cu paharele lângă cămin, strâmbând ironic din buze. Cea mai 
scurtă căsătorie înregistrată vreodată, din câte știu, cel puţin. 

Fiona se întinse și luă paharele din mâna ei, punându-le pe cea mai 
apropiată masă. 

— Aș spune că ăsta e ultimul lucru de care aveai nevoie, acum. Spune-mi 
toată povestea, de la început. Keir s-a întors aici să te caute, sau nu? 

— Da şi nu. Regan întinse mâinile în semn de scuze, la figura pe care 
o făcu prietena ei. Îmi pare rău, dar așa a fost. Dacă nu ne-am fi întâlnit 
din întâmplare la Old House, lunea trecută, nu știu sincer dacă m-ar fi 
căutat sau nu. Din câte mi-a spus, probabil că nu. 

— V-aţi reîntâlnit luni și te-ai căsătorit cu el joi? Fiona se arătă curioasă. 
Mai repede chiar decât mi-am imaginat. Când te-a cerut, de fapt? 

— Nu m-a cerut. Eu l-am cerut. Regan se așeză din nou, având nevoie 
de sprijin. Îţi amintești că ţi-am spus despre o clauză din testamentul 
tatei? 

— Te referi la cea care spunea că vinde locul ăsta, dacă nu te 
căsătorești înainte să împlinești douăzeci și cinci de ani? încuviinţă Fiona, 
începând să înţeleagă. Îmi amintesc. Doar că nu fac legătura. Vrei să spui 
Că i-ai cerut lui Keir să se căsătorească cu tine doar ca să păstrezi conacul? 

— La momentul acela, da. 

— Şi el a ştiut? 

— Da. Regan înghiţi în sec. Nu te uita așa la mine! Eram destul de 
disperată. S-a întâmplat ca el să apară în momentul în care aveam nevoie 
de cineva care să mă ajute, asta-i tot. Trebuia să fie o chestiune la fel de 
simplă ca o propunere de afaceri — numele lui în schimbul unei anumite 
sume de bani. 

— Doar că s-a dovedit că el avea alte idei? 

Ochii verzi căzură pe mâinile încleștate din poala ei. 

— M-a păcălit, Fi. A rupt cecul în bucăţi, a spus că nu vrea nici un ban. 

— Dar vroia ceva. Vocea Fionei era blândă. Nu trebuie să-mi spui ce, 
pot să ghicesc. Dar nu poţi să-l învinuiești, scumpo, mai ales luând în 
considerare circumstanţele. I-ai făcut zile fripte acum șase ani şi a profitat 
de ocazie să recupereze puţin. 

Regan își ridică privirea. 

— Vorbeşti de parcă i-ai da dreptate! 

— Nu, nu-i dau dreptate, dar într-o oarecare măsură pot să-i înțeleg 
sentimentele. Când vrei ceva, se poate să nu mai vezi altceva. Nu că aș fi 
cea mai indicată persoană să-i bat pe alţii la jocul ăsta. Cu capul într-o 
parte, Fiona studie chipul din faţa ei. Oricum, dacă doar asta a însemnat 
el pentru tine, aș fi crezut că te bucuri că a plecat. Făcu intenţionat o 
pauză. Doar asta a însemnat el pentru tine? 

— Iniţial, spuse Regan și văzu înţelegerea în ceilalți ochi. 

— Așadar, am avut dreptate, chiar este fantastic în pat! 

Mânia fu bruscă și plină de amărăciune, izvorând din ea într-un val de 
resentimente. 

— Taci din gură, vrei? Sunt sătulă să aud lucrul ăsta de la tine! Chiar 
nu ai alt interes în viaţă? 

— Nu prea, veni replica răgușită, aprinzând o scânteie în ochii Fionei. 
Doctorul Kinsey ar avea o zi plină cu mine! Scânteia muri la fel de repede 

cum apăruse, gura destinzându-i-se într-un zâmbet slab și crispat. Cine pe 
cine păcăleşte? E mai multă vorbăraie. Eu o ştiu, tu o ştii. Dacă par 
nestatornică, e pentru că nu știu cum să fiu altfel. 

— Îmi pare rău. Regan vorbea serios. Făcu un gest plin de căință. Nu 
știu de ce am răbufnit așa. 

— Eu ştiu, veni replica în șoaptă. Eşti îndrăgostită de el, nu-i așa? De 
asta stai aici şi-ţi îneci amarul. 

Capul arămiu tresări. 

— În două zile? Nu fi ridicolă! 

— Nu e nimic ridicol în asta. M-aș putea îndrăgosti de un astfel de 
bărbat în câteva minute. Şi n-au fost numai două zile, nu? Aţi mai fost 
împreună câteva săptămâni, prima oară. Trebuie să fi fost un început. 

— Nu eram îndrăgostită de el acum șase ani, protestă Regan. 

— Doar pentru că nu ţi-ai permis să te îndrăgostești. Pur şi simplu, nu 
era îndeajuns de bun pentru tine. În afirmaţia Fionei nu fusese nici o 
urmă de maliţiozitate. Îmi amintesc cum obișnuiai să vorbeşti despre el — 
aşa cum nu mai vorbeai despre nimeni altcineva. Poate că te-ai convins 
singură că te jucai, dar ţi-a făcut o impresie puternică. Greşeala lui a fost 
că te-a lăsat să vezi ce simţea pentru tine. Ti-a conferit o armă prea 
prețioasă. Amândouă eram destul de arogante la vârsta aceea, prea 
obișnuite ca toată lumea să facă așa cum vroiam noi. Presupun că părinţii 
noștri poartă cea mai mare parte a vinei. Știu că ai mei mi-ar fi dat orice, 
doar să fiu fericită. Am jurat că nu voi face aceeași greșeală cu propriii mei 
copii, dacă am să am vreodată. Prea mult poate fi la fel de dăunător ca 
prea puţin, când vine vorba să construieşti un caracter. 

Regan se uita la prietena ei de parcă n-o mai văzuse niciodată înainte. 

— Nu mi-am dat seama că te-ai putea gândi vreodată serios să te 
stabilești la casa ta și să-ţi întemeiezi o familie, mărturisi ea. Întotdeauna 
ai spus că mariajul iese din calcul, cel puţin până la treizeci de ani. 

— Doar pentru că n-am întâlnit niciodată omul fără de care să nu pot 
trăi. Vreau acea relaţie unică în viaţă, care-ţi taie suflarea. Cea care are o 
nuntă de aur la sfârșit. Tonul Fionei se schimbă, devenind mai vioi. 
Ajunge despre asta. Nu despre mine discutăm. Ce ai de gând să faci? 

Regan dădu din umeri. 

— Nu pot face prea multe, în afară să pun pe roate divorțul pe baza 
abandonului conjugal. Presupun că Matt Swain ar aranja asta pentru 
mine. 

— Vrei să divorțezi de el? 

Regan rămase tăcută câteva clipe, cu faţa împietrită. 

— Nu așa, recunoscu ea în cele din urmă. 

— Atunci, du-te şi spune-i. 

— În Australia! 

— De ce nu? Ce înseamnă câteva mii de kilometri pentru o femeie 
îndrăgostită? Tonul era vesel, însă ochii albaștri păreau serioşi. Dacă 
merită să-l ai, merită și să lupti pentru el. Poate că asta şi speră, să-i 
dovedești că-ţi pasă de el. Ceea ce trebuie să te întrebi, este dacă ţii 
îndeajuns de mult la el. 

Tinea? Regan se gândi înapoi, la săptămâna care trecuse, vizualizându-l 
pe bărbatul care-i schimbase viaţa, amintindu-și lucrurile pe care i le 
spusese și pe care i le făcuse; senzaţia mâinilor lui pe pielea ei, sunetul 
vocii lui, emoţiile pe care le trezea în ea. Dar era mai mult decât atât, nu 
era așa? Să-l urmeze acum ar fi fost ca și cum ar fi cerşit firimituri. Keir 
făcuse clare adevăratele lui sentimente pentru ea, iar ea trebuia să 
accepte. Cel puţin, îi rămăsese Cottam. Acum, nimeni nu i-l mai putea 
lua. 

— N-ar funcţiona, spuse ea. Trebuie să înţelegi asta. Dacă i-ar fi păsat 
vreun pic de mine, n-ar fi plecat așa de grăbit. Opri în mod intenţionat 
replica Fionei, cu o scurtă mișcare din mână. Nu, ajunge. Nu vreau să mai 
discut despre asta. Zâmbetul ei era deliberat sclipitor. În legătură cu 
magazinul, vrei să preiau conducerea de acum? Să-ţi dau mai mult timp 
să-ţi impachetezi lucrurile. 

— Pot zbura în California în orice zi a săptămânii, spuse Fiona pe un 
ton ciudat. Eşti sigură că n-ai să te răzgândești? 

Regan clătină din cap. 

— Nici o şansă. Am casa, şi doar de asta îmi pasă cu adevărat. 

În următoarele două zile, continuă să-și repete asta, silindu-se să 
creadă. Vizita lui Matt Swain de miercuri fu surprinzătoare, căci el 
apreciase că nu va fi nevoie să se mai întâlnească. Văzându-l mai bine la 

o cafea în bibliotecă, Regan găsi că arăta aproape bolnav. Ca un om care 
era pe cale să facă ceva ce nu-i plăcea, dar care era totuși imperios 
necesar. 

— Ce este, Matt? întrebă ea mai târziu, când epuizară flecăreala. Ce 
n-a mers? 

— S-a dus impasibilitatea mea profesională! zâmbi el strâmb. Credeam 
c-o s-o construiesc treptat. Ezită înainte să continue, evitând să se uite la 
Regan. Am auzit că noul tău soţ s-a dus înapoi în Australia. E adevărat că 
n-o să se mai întoarcă la Cottam? 

Regan se întrebă scurt cine fusese. Sullivanii? Fiona? Dădu în sinea ei 
din umeri. Conta oare? 

— Nu. Nu se mai întoarce. 

— Oh, draga mea! Părea deopotrivă nefericit și îngrijorat. Asta face ca 
lucrurile să fie mai dificile. 

— Te referi la Cottam? Alarma se declanșă înlăuntrul ei, aducând-o la 
marginea scaunului. Matt, mi-am făcut datoria de a mă căsători. 
Testamentul nu spunea nimic, cum că el ar trebui să locuiască aici! 

— Ştiu, răspunse el. Nu despre asta e vorba. Ezită iar, atât de 
impropriu obișnuitului lui stil energic de a lucra. Vezi, e vorba de 
semnătura lui pe câteva hârtii esenţiale. Mă tem că trebuie s-o avem 
înainte ca procedura să poată continua. 

— Semnătura lui? Regan se uită la el cu un amestec crescând de 
nedumerire și dispreţ. Nu poți fi serios! 

— Dar sunt. De data asta, semăna mai mult cu Matt pe care-l cunoștea, 
rostind fiecare cuvânt cu intenţie precisă. Fără ea, te-ai întors de unde ai 
pornit. Îmi pare rău, Regan, dar niciodată nu mi-a trecut prin gând să te 
avertizez să nu-l laşi să plece prea curând pe bărbatul cu care te-ai 
căsătorit. 

Imputarea o făcu să se îmbujoreze, mai ales că știa foarte bine că o 
merita. 

— Am trișat, nu-i aşa? spuse ea cu tristeţe. Presupun că asta e o critică 
la adresa mea. 

Încuviinţarea lui din cap păru să semnifice că era de acord, dar în 
ochii lui se citea afecțiunea. 

— Te cunosc de când te-ai născut, spuse el pe neașteptate. Ştii că aș 
face tot ce-mi stă în putință ca să fii fericită. Trebuie să te duci la el, Regan, 
să-l convingi să se întoarcă. 

— De ce? De ce trebuie să mă duc la el? Dacă nu e nevoie decât de 
semnătura lui, i-am putea trimite documentele. 

— Mă tem că nu. Trebuie să semneze cu martori. Își întinse mâinile. 
Aş vrea să existe o altă cale, dar nu este. James a încercat să acopere orice 
posibilitate, inclusiv să se asigure că bărbatul cu care te-ai căsătorit nu 
s-a implicat doar pentru bani. Ai aproximativ o lună la dispoziţie s-o faci, 
aşa că nu-ţi poți permite să te gândești prea mult înainte să iei o decizie. 

— Nu pot. O spusese aproape în șoaptă. Nu pot să mă duc după el! 

— Atunci, vei pierde casa, răspunse Matt sec. Eşti dispusă să accepţia 
asta? 

— Nu! Regan făcu brusc un gest mărunt de neajutorare, prăbușindu-se 
la loc în scaunul ei. Oh, Matt, am creat un adevărat dezastru! Ce mă fac? 

Matt se inăspri vizibil. 

— Ţi-am spus ce trebuie să faci. Adu-l înapoi pe Keir Anderson. Nu 
există altă modalitate. 

Regan închise ochii, văzând trăsăturile uscăţive la fel de limpede, ca și 
cum în momentul acela s-ar fi aflat în faţa ei. Cum să-l aducă înapoi? 

— Bine, spuse ea răgușit. Am să mă duc. 


Capitolul 6 


Căldura umedă o copleși din clipa în care cobori din avion, făcând-o 
să fie recunoscătoare că avusese prezenţa de spirit să împacheteze rochia 
din in în geanta de mână. După douăzeci de minute în toaleta bine 
dotată, de primă clasă, înainte de micul dejun, se aranjase și se 
revitalizase după lunga călătorie și era pregătită să înfrunte ce urma. 
Acum, nu mai era atât de sigură pe ea. Era atât de departe de casă. 

Îi trebuise aproape o săptămână să se pregătească pentru călătorie, 
din cauza actelor necesare. Îi mai rămăseseră doar trei săptămâni în care 
să-şi atingă scopul. Ajungând aici, hotărâse că o abordare directă era 
singura posibilă. Trebuia să se lase pe mâna carităţii lui Keir și să spere că 
răzbunarea îl domolise îndeajuns încât s-o ajute. Nu avea să fie ușor să-și 
pună astfel mândria la picioarele lui, dar dacă asta făcea diferenţa între a 
avea Cottam sau nu, atunci, avea să se silească s-o facă. Desigur, avea 
să-i plătească drumul de întoarcere, și de data asta, poate că avea să 
accepte o sumă care să compesenseze timpul și deranjul lui. Singurul 
preţ pe care nu era pregătită să-l plătească era cel pe care i-l luase deja. 
Regan își spuse amorțită că mai degrabă prefera să piardă casa decât să 
îndure din nou acea umilinţă. 

Aşezându-se la coadă ca să treacă prin formalităţile de după aterizare, 
observă vitalitatea care părea să iradieze din nativii acelui pământ sărutat 
de soare, o încredere la bărbaţii și femeile din partea locului care-i făcea 
să iasă în evidenţă faţă de celelalte naţionalităţi prezente. Pretutindeni era 

strălucirea sănătoasă a pielii bronzate, făcând ca paloarea de iarnă a 
vizitatorilor ca ea să fie un dezavantaj și făcând-o să-și dorească să 
găsească o plajă și să stea până când obținea și ea acea superbă nuanţă 
maron-aurie. Era greu să-și dea seama că acasă era încă miezul iernii. 
Când părăsise Londra, temperetura ajunsese la unsprezece grade. Aici, 
trebuia să fie treizeci și cinci, probabil mult mai mare în bătaia aprigă a 
soarelui de dimineaţă. Umiditatea era mai mult decât insuportabilă, dar 
fără îndoială, în timp te obișnuiai și cu asta. Era doar o chestiune de a ști 
cu ce te confrunţi și de a te îmbrăca în consecinţă, așa cum tinerii aceia 
purtau pantaloni scurți și maicuri din bumbac. Din fericire, Regan luase 
cu ea foarte puţine lucruri din materiale sintetice. Poate că era mai ușor 
să le păstrezi ca scoase din cutie, dar rețineau prea multă căldură ca să fie 
confortabile. 

Încărcându-și bagajul într-un cărucior, părăsi terminalul în căutarea 
unui taxi. În primul rând, trebuia să găsească un hotel, apoi putea să-și 
facă şi un plan de atac. Suburbia în care se afla adresa lui Keir era pe 
malul nordic, numele de „Beach Drive“ sugerând vecinătatea apropiată a 
mării. Ce fel de locuinţă putea fi, Regan n-avea idee. Pentru un bărbat 
care locuia singur, nu credea să fie una mare. Oricum, nu era treaba ei. 
Spera să nu zăbovească prea mult încât s-o vadă prea des. 

Primul val de nou-sosiţi se potolise, slavă Domnului! lăsând câteva 
taxiuri stând în șir și așteptând să primească noi comenzi. Șoferul-şef se 
sprijinea nonșalant de capota vehiculului său și citea un ziar. Un bărbat 
slab și musculos, în jur de cincizeci de ani, nu făcea prea multe concesii 
faţă de formalităţile care ţineau de îmbrăcăminte: cămașa îi atârna scoasă 
din pantaloni, pentru mai multă răcoare. 

— Bine, spuse el fără prea mult entuziasm, răspunzând cererii lui 
Regan. Puneţi-vă lucrurile în portbagaj, e deschis. 

— Nu faceţi dumneavoastră asta? întrebă ea indignată, în timp ce el 
urcase deja la volan, și primi o privire de o indiferență amabilă. 

— Eu sunt şofer, nu cărăuș de bagaje, doamnă. Dacă vreţi ajutor cu 
astea, duceţi-vă și găsiţi-vă un hamal. 

Nu văzuse nici un hamal, vru să riposteze, dar se opri. Nu avea nici un 
sens să se ambaleze, mai ales tinând cont de ce auzise. Australienii aveau 

o idee fixă cu egalitatea, nu între sexe, ci între clase sociale. Ridicatul 
valizelor în portbagaj mustea de servilism, prin urmare, ieșea din calcul. 
La fel şi curtoazia, se părea, reflectă ea furioasă. 

— Lăsaţi-mă pe mine, spuse o altă voce pe un ton de amuzament 
laconic, și șoferul următorului taxi din rând făcu un pas înainte cu un 
zâmbet larg, ridicându-i fără prea mare efort bagajele. Era mai tânăr decât 
celălalt și avea o statură atletică, deși era la fel de lejer îmbrăcat. 
Englezoaică, nu-i așa? adăugă el, închizând portbagajul. O măsura fără 
ocolișuri din priviri. Prima oară în străinătate? 

Regan încuviință, întrebându-se dacă să-i ofere bacşiș, dar o anumită 
expresie din ochii albaștri o hotări împotrivă. În schimb, îi zâmbi 
călduros. 

— Mulţumesc. Tocmai mi-ati înclinat din nou favorabil balanţa. 

— De câte ori treceţi pe aici. Ridică o mână într-un salut prietenos. Ne 
mai vedem pe aici. 

— Aveţi în minte vreo gamă de prețuri? o întrebă șoferul când urcă în 
locul pasagerului. Părea să nu-l fi afectat nimic din ce auzise, probabil; cu 
siguranță, nu era în nici un fel stânjenit. Medii, mari? 

— Cel mai bun, declară ea. Și preferabil cu vedere la port. Dacă n-avea 
să aibă timp să viziteze orașul, măcar atât putea să aibă. Se afla la Sydeny, 
în Australia, în celălalt capăt al lumii. Oricare erau motivele pentru care 
era aici, nu putea rămâne indiferentă. 

Orașul n-o dezamăgi: era un New York în miniatură, un labirint de 
străzi, un hazard, și totuși un amestec fascinant de vechi și nou. Văzută de 
la fereastra camerei ei de hotel, frumuseţea portului depășea orice 
aşteptări. Puteai să-ţi imaginezi spectacolul desăvârșit al acelei apropieri a 
mării, intrând până în velele albe ale Opera House, pe bancul din stânga, 
deschiderea înaltă a podului Harbour; lumina soarelui strălucea dintr-o 
mie de ferestre, sclipind pe suprafața mării, la fel de albastră ca cerul. 
Poate că dacă totul mergea bine, avea timp câteva zile să exploreze, să 
descopere mai multe despre avanpostul acestei civilizaţii. Dacă totul 
mergea bine. 

Era puţin după zece treizeci. Un duș și o schimbare de haine nu aveau 
să-i ia mai mult de un sfert de oră. De ce să aștepte ziua de mâine, se 

gândi fermă, când avea toată ziua înainte? Trebuia să atace acum, până 
când curajul n-o părăsea definitiv. 

La unsprezece, se afla într-un alt taxi, gonind pe pod și urmând Pacific 
Highway spre suburbiile rezidenţiale, în care casele erau de la cele mai 
mici la uriașe, de la vechi la noi. Unele din cele vechi fuseseră probabi 
acolo dinainte ca orașul să se întindă atât de departe. Asta explica 
aparenta inegalitate dintre bungalourile cu acoperișuri subțiri care 
stăteau perete-n perete cu palate. Cu siguranță, dădeau un plus de 
contrast. 

Când opriră în cele din urmă, fu lângă mare, pe un drum nepietruit, 
identificat printr-o tablă fixată pe un stâlp bătut în pământul nisipos. Casa 
se afla după o cotitură, în mijlocul unei mici plantaţii de pini, astfel că era 
pe jumătate la umbră. Marea din spatele ei era o revărsare infinită de 
albastru, a cărei singură legătură cu malul era o limbă îngustă și joasă de 
pământ. O casă mare, lungă, graţioasă, fără etaj, cu ferestre care porneau 
din podea și se întindeau până sub acoperișul din ţiglă maronie. Fusese 
construită în ultimii doi ani, credea Regan, și cheltuielile fuseseră 
considerabile, judecând după standardele locuinţei. Peluza care ajungea 
până la perimetrul pereţilor avea o perfecțiune verde pe care numai o 
rezervă constantă de apă o putea conferi. Chiar în timp ce se uita, 
aspersoare ascunse ieșeau să se joace, aruncând picături sclipitoare de 
apă peste întinderea de verdeață. 

— Trebuie să fie o greșeală, îi spuse ea șoferului. Nu se poate să fie ăsta 
locul pe care-l caut. 

— Aici nu e decât casa aceasta, sublinie omul cu o logică indiscutabilă. 
spus Beach Drive: ăsta este Beach Drive. 

— Atunci, trebuie să mai fie unul. 

Fl se uită la Regan în oglinda din faţă, cu o privire suferindă. 

— Ce nume? 

— Nume? Oh... Anderson. 

Un deget aruncat îi indică direcţia în care să-și îndrepte ochii. Tăbliţa 
cu numele de pe cutia poștală de la câţiva metri de locul în care opriseră 
era mai mult decât vizibilă. Nu era nici o greșeală. 


Ati 


= 

Simţindu-se confuză, Regan cobori din mașină și-i plăti șoferului, apoi 
se întoarse din nou să privească nesigură vila, în timp ce taxiul plecă. Keir 
nu minţise când spusese că nu avea nevoie de banii ei, cuiva care locuia 
într-o astfel de casă nu-i lipseau asemenea comodităţi. Schimba totul, și 
nu în bine. Dacă banii nu reprezentau un stimulent, nu-i rămânea decât 
să apeleze la firea lui generoasă și, în momentul acela, părea o speranță 
mai mult decât îndrăzneață. Dar trebuia să încerce. Nu bătuse atâta drum 
ca să renunţe atât de ușor. 

Nu-i trecuse prin minte că se putea să nu fie nimeni acasă, dar când 
sună a doua oară, fără să primească vreun răspuns, fu nevoită să tragă 
concluzia asta. Își dădu seama că ar fi trebuit să roage s-o aștepte cu 
taxiul, până când se asigura, dar acum era prea târziu. Pur şi simplu, nu 
avea de ales și trebuia să aștepte până când se întorcea Keir. 

Primul lucru pe care trebuia să-l facă era să se adăpostească de soarele 
acela, înainte să se prăjească definitiv. Fără îndoială, în spatele casei 
trebuia să fie un loc unde să stea, asta, desigur, dacă reușea să intre. 
Înfierbântată cu fiecare minut mai mult, găsi drumul pe lângă ferestrele 
acoperite cu jaluzele, traversând peretele gros printr-o arcadă din piatră, 
ca să ajungă în faţa mării. Înălțimea punţii din lemn construită din spatele 
casei umbrea pământul din imediata apropiere. Numai când urcă treptele 
care duceau spre ea, Regan văzu piscina care se întindea dedesubt și pe 
lateral, umbrelele vesel colorate și şezlongurile. 

Keir stătea lângă balustradă, privind piscina, cu spatele la Regan. Purta 
un slip alb, cu talie joasă; restul corpului lui superb avea un bronz de 
culoarea mahonului, strălucind ușor din pricina uleiului. 

Uitându-se la el, Regan simţi cum i se usucă dintr-o dată gâtul și cum 
o durere se naşte undeva în adâncul ei și se luptă să se controleze. Acea 
parte a relaţiei lor se sfârșise o dată pentru totdeauna. Era aici să-i câștige 
cooperarea, nimic mai mult. 

EI se întoarse destul de brusc, ca și cum i-ar fi simţit privirea, și rămase 
împietrit când o văzu stând acolo, deasupra lui. Păru un secol înainte să 
se miște, îndreptându-se spre trepte. Când ajunse la ea, expresia lui era 
greu de descifrat, însă nu părea aproape deloc surprins. Aproape că se 
putea s-o fi aşteptat. 

Regan vorbi prima, cu vocea sacadată: 

— Nu trebuie să-ţi faci griji, n-am venit să-ţi fac probleme. N-aș fi venit 
deloc, dacă n-aș fi avut nevoie să-ţi îndeplinești partea din afacere. 

Keir nu spuse nimic, dar ea simți cum se încordează. Când vorbi, o 
făcu măsurându-și tonul. 

— Nu te schimbi niciodată, Regan, nu-i așa? 

— Nu ușor, fu ea de acord. Cu siguranţă, nu atât de uşor. Urmări cum 
ochii lui se micșorează critic, știind că alesese cea mai proastă cale să-l 
abordeze, însă fără să se poată abtine. Ai avut tot ce ai vrut, dar n-ai 
zăbovit prea mult, încât să-ţi plătești poliţele. 

Keir ridică ironic din sprânceană. 

— Am avut impresia că nu aveai nevoie decât de semnătura mea pe 
certificatul de căsătorie. Am uitat să-l semnez? 

— Nu, dar de semnătura ta mai am încă nevoie. Încercă să se 
liniștească, dându-și seama că se comporta prosteşte. Trebuia să-l 
abordeze treptat. E vorba de câteva acte, adăugă ea, de data asta 
alegându-și cuvintele cu grijă. Nici eu nu știam despre ele până când nu 
mi-a spus avocatul. Este esenţial să le semnezi, Keir. Altfel, nu pot păstra 
Cottam. 

— Și nu-ţi pasă decât de asta. Modul în care ridică din umeri dezvăluia 
o anume oboseală. De ce ai mai făcut călătoria? Ai fi putut să mi le trimiti 
prin poștă. 

— Şi să risc să se piardă? Scutură din cap. Trebuia să vin personal. 

— Toate astea pentru o casă. 

— Nu e o casă oarecare, răspunse ea scurt. E căminul meu. Aparține 
de trei generaţii familiei mele. Nu intenţionez s-o pierd acum. 

— Nu, spuse el, văd asta. Nu părea deloc emoţionat de motivele ei. Ai 
face bine să mă lași să văd pe ce urmează să-mi pun numele. 

— Nu le-am adus cu mine. Îi lipsea curajul să adauge restul. Nu eram 
sigură că ai să fii aici. Întoarse repede capul, auzind zgomotul unui motor 
de mașină. Aștepţi musafiri? 

— La un grătar, o lămuri succint. De acum, trebuie să sosească. Va 
trebui să aștepți până când voi găsi timp să te conduc înapoi în oraș. 

Sesizând întrebarea care se născuse în ochii ei, clătină din cap. Nu știe 
nimeni că mi-am luat o soţie, cât timp am fost plecat în Anglia. Nu trebuie 
să afle acum. Te voi prezenta drept o prietenă care a venit să mă salute. 
Muşcătura ironică... Doar o vizită scurtă. 

Nu avu timp să-i răspundă sau să-l contrazică, pentru că lumea 
începuse deja să sosescă prin arcada din faţa casei, tineri între vârsta ei și 
a lui Keir. Toţi erau îmbrăcaţi lejer, în pantaloni scurți sau în blugi, 
făcând-o pe Regan să se simtă înfofolită în bumbacul de culoarea 
nisipului. În câteva clipe, puntea fu invadată de trupuri bronzate sănătos, 
liniștea dimineţii tulburată de o mulţime de voci care-și cereau dreptul de 
a fi auzite. 

Regan descoperi că prezentările se făceau de la sine, iar prezenţa ei fu 
acceptată cu o bunăvoință prietenească, făcând-o să se simtă mai bine. 
Sosiră și mai mulţi oameni, revărsându-se pe malul mării și pe iarba din 
împrejurimi. Rămăseseră acum în costume de baie și păreau să nu 
conștientizeze asta. 

— Mă tem că n-am adus cu mine un costum, recunoscu Regan, 
răspunzând sugestiei unei tinere femei de a se face mai comodă. 

— Nici o problemă, îi spuse cealaltă, scoțând din geanta ei câteva fâşii 
galbene de material. Am întotdeauna unul de rezervă. S-ar putea să fie 
nevoie să strângi puţin șnururile de la slip, adăugă ea, studiind-o pe 
Regan. Cred că sunt puţin mai lată în șolduri. La sutien, avem totuși 
aceeași măsură. Zâmbetul ei era molipsitor. Întotdeauna am crezut că voi, 
englezii, aveți pieptul plat. 

— Doar bărbaţii, răspunse Regan, copiindu-i dispoziţia. Aruncă o 
privire împrejur, însă nu găsi ceea ce căuta. Ştii unde aș putea să mă 
schimb? N-am mai fost niciodată aici. 

— Am să te conduc, se oferi cealaltă fată. 

Alese o ușă albă, colț cu puntea, în spatele căreia se deschidea un 
coridor, la jumătatea căruia o pofti pe Regan într-un dormitor 
impresionant. 

— Camera de oaspeți, spuse ea. Aici, n-o să intre nimeni peste tine. Se 
așeză confortabil pe un coltar improvizat, legănându-și picioarele lungi, 

frumos sculptate, în timp ce Regan începu să-și descheie nasturii de la 
corset. L-ai întâlnit pe Keir acum, când a fost în Anglia, sau vă cunoșteaţi 
dinainte? 

Neavând cum să ghicească ce povestise Keir, Regan fu nevoită să riște 
și să răspundă. 

— Ne cunoșteam dinainte. Nu puteam să trec prin Sydney fără să-i fac 
o vizită. 

— Atunci, nu stai mult aici? 

— Doar câteva zile. Regan își încrucișă în minte degetele. E doar o 
vizită scurtă. 

— Aşa a spus și Keir. Pauza ascundea o anume aluzie. E un tip 
minunat, nu-i aşa? 

Regan se sili să râdă. 

— Pentru un englez, vrei să spui? 

— Oh, asta e doar o vorbă. Acum, e unul dintre noi. S-ar putea să 
călătorească mai mult peste hotare, acum că a fost în Europa, dar 
întotdeauna se va întoarce aici la sfârșit. Australia i-a dat începutul, și nu 
e genul care uită. 

— Mai exact, cu ce se ocupă? întrebă Regan, înainte să aibă timp să se 
gândească. Văzu schimbarea de expresie a celeilalte fete şi dădu din 
umeri cu toată nepăsarea de care fu în stare. N-am apucat niciodată să 
discutăm despre asta. 

Ochii albaștri se întunecară puţin, deși zâmbetul îi rămase constant. 

— Probabil că aveati altceva de discutat. Ai auzit vreodată de Airflow? 

— Nu, recunoscu Regan. Asta e compania pentru care lucrează? 

— Asta e compania lui. Declaraţia avea o oarecare mândrie posesivă. A 
creat un sistem revoluţionar de aer condiţionat care este mai mic, mai 
ieftin de instalat, iar costurile de funcţionare sunt de două ori mai mici în 
comparaţie cu oricare alt sistem de aceeași natură. Au trecut trei ani de 
când a intrat pe piaţă și nu s-a mai uitat niciodată în urmă. Și cred că n-o 
va face vreodată, cât timp soarele e încă acolo, sus. Săptămâna trecută a 
refuzat o ofertă colosală de preluare a companiei. 

Nu era de mirare că nu fusese interesat de amărâtele ei de zece mii de 
lire, se gândi confuz Regan. Aceasta era povestea de succes a secolului, 

dacă fata aceea spunea adevărul. Fără îndoială, părea să fie foarte în temă. 
Cu pretextul de a verifica în oglinda înaltă montată în perete felul în 
care-i stăteau bikinii, Regan aruncă o privire cercetătoare asupra 
amazoanei blonde care mai stătea încă în spatele ei. Australiencele erau 
printre cele ai frumoase femei din lume, citise undeva, iar aceasta cu 
siguranță părea să-i susţină ipoteza. Era, fără îndoială, tipul lui Keir. Se 
întreba cât de apropiaţi erau realmente. 

— Ştii, nu cred că mi-ai spus cum te numești, spuse ea pe un ton 
nepăsător, care nu-i ascundea în totalitate emoţiile. Sunt atâţia oameni 
care sosesc în același timp... 

— Jane. Jane Denver. Ochii albaștri nu fuseseră păcăliți. Îl cunosc de 
câţiva ani pe Keir, dar nu suntem amanți, dacă asta vrei să știi. Iubitului 
meu nu i-ar plăcea deloc. Se ridică în picioare, cu același zâmbet 
prietenos. Dacă ești gata, hai să ne întoarcem. Sunt lihnită! 

Regan o urmă încet, conștientă că trădase mai mult decât 
intenţionase. Era posesivă în privinţa lui Keir, n-avea cum să scape de 
asta. Totuşi, nu avea nici un drept să fie. Era propriul lui stăpân, făcuse 
asta foarte clar. 

Mirosul de mâncare gătită umpluse aerul de afară. Lăsată temporar 
singură, Regan îngenunchease pe băncuţa care se întindea de-a lungul 
punţii și urmărea bucătarii la treabă, în jurul grătarului. Keir era unul din 
ei, pe deplin acasă printre oamenii aceia, arătând chiar ca unul din ei. 
Avea darul de a se integra oriunde se întâmpla să fie, își dădu ea seama, 
amintindu-și de petrecerea pe care Fiona o dăduse pentru ei, deși, dintre 
cele două ocazii, fără îndoială, el o prefera pe aceasta. Și ea la fel, dacă 
era vorba. Aer curat, soare, companie plăcută... nu erau decât plusuri. 

— Ai face bine să ai grijă cu soarele, o sfătui tânărul blond în slip 
albastru, care se sprijinea de gardul din apropiere. Poate fi letal chiar și 
atunci când ești obișnuit cu el. 

Regan întoarse capul să se uite la el, plăcându-i ce vedea. Aproximativ 
cu doi ani mai mare decât ea, credea, și cu aceeași construcţie ca a tuturor 
celorlalţi bărbaţi de acolo. Fără îndoială, erau și australieni 
supraponderali şi lipsiţi de vlagă, dar nu și în grupul acesta. Se gândi 
capricioasă că poate aceea era o condiţie să intri în clubul lor exclusivist. 

— Mă bronzez ușor, în ciuda tenului meu, spuse ea zâmbindu-i. Și e 
atât de minunat, având în vedere că vin direct de la iarna engleză! Don, 
nu? Nu-mi amintesc și numele de familie. 

— Nu-l folosi niciodată, spuse el. Don e foarte bine. Se așeză lângă ea, 
relaxat și prietenos. ÎI știi de mult pe Keir? 

— Îndeajuns. Ştia că faţa îi devenise serioasă. Prefăcătoria asta începea 
s-o demoralizeze; totuși, ce alternativă avea? Era prea târziu pentru 
adevăr, și oricum, ar fi fost prea dificil de explicat. Era condamnată la 
rolul în care o distribuise Keir. 

— Pe aici, e aproape un cult pentru el, continuă Don, aparent fără să 
observe vreo tensiune. S-a pus foarte repede pe picioare. 

— Îţi displace asta? întrebă în șoaptă și primi o privire directă. 

— Pentru că nu e australian? Nu, face o treabă pe cinste. A adus aerul 
la îndemâna mult mai multor oameni. În felul în care merg lucrurile, o să 
ajungă milionar înainte să împlinească cinci ani în lumea afacerilor. O 
să-i fie greu să rămână burlac, crede-mă! 

— Un bărbat înseamnă mai mult decât bani, răspunse ea controlat. Eşti 
însurat? 

Don ezită înainte să răspundă. 

— Ne-am despărțit, recunoscu el. De comun acord, așa că nu te 
deranja să mă compătimești. 

— Nici nu aveam de gând. Regan făcu o pauză scurtă. Aţi fost mult 
timp căsătoriţi? 

— Trei ani. Anul acesta, intentăm divorțul. Părea foarte realist în 
privința asta. O să trecă mult timp înainte să-mi mai vâr capul în ștreang. 

Era un sentiment cu care Regan se simţea în deplin acord, doar că 
libertatea ei era încă departe. 

— Vino să faci o baie înainte să mâncăm, o invită Don, ridicându-se în 
picioare. E al naibii de cald aici. 

Nu era cu mult mai rece în apă, deși umezeala era plăcută. Regan ieși 
râzând, storcându-și vârfurile părului și lăsându-l să se usuce la soare, așa 
cum făceau toate celelalte fete. Întinzându-și farfuria, Regan se opri să 
întâlnească ochii cenușii, care alunecau pe trupul ei. 

— Mie pune-mi mai puţin, te rog, îi ceru ea, cu cel mai nonșalant ton 
de care fu în stare. Nu mi-e prea foame. 

— Ai început să te arzi, spuse el. Găseşte ceva cu care să-ți acoperi umerii. 

Începuse s-o simtă, dar bruscheţea lui o făcu să se încăpăţâneze. 

— Mă simt foarte bine, mulțumesc. Nu mă ard niciodată. 

— N-ai decât, ridică el din umeri, renunțând la responsabilitate. 

— Voi doi aveaţi ceva de împărțit, înainte să apărem noi? întrebă Don 
cu interes, în timp ce se îndepărtau de masă. E prima dată când îl aud pe 
Keir atât de scurt. 

— Probabil că l-a copleșit căldura, spuse ea cu un aer inocent. Eu 
însămi abia am ajuns. 

Căldura continuă s-o asalteze în timpul orei care urmă. Simţind 
strânsoarea crescândă pe umeri și pe spate, știa că se comporta prostește, 
însă refuză să se dea bătută și să se retragă la umbră. Fu aproape o 
ușurare când oaspeţii începură să plece la surf, părând că aceasta era 
următoarea activitate din programul zilei. Scutură fără regret din cap 
când Don o întrebă dacă i-ar face plăcere să li se alăture. 

— Nu am timp, minţi ea, cu toate că sunt sigură că trebuie să fie foarte 
distractiv. Oricum, trebuie să mă duc să mă schimb. Am împrumutat 
costumul de baie de la Jane Denver. 

— A plecat deja, spuse Don. Lasă-l aici. O să-l ia data viitoare. Eşti 
sigură că n-o să te răzgândești? Am un loc liber în mașină. Având în vedere 
că ești o înotătoare grozavă, sunt convins că te-ai descurca de minune. 

— Nu într-o singură după-amiază, interveni Keir, alăturându-li-se de 
nicăieri. Oricum, avem niște lucruri de discutat. 

— Asta înseamnă că nici tu nu vii? Don se arătă dezamăgit. Ştii că-mi 
ești dator cu o întrecere! 

— Săptămâna viitoare, veni răspunsul degajat. Plec abia luni. 

— S-a făcut. Adăugă pentru Regan: vino cu el, dacă mai ești aici, și ai 
să vezi surf adevărat. E pe cale să câștige acum doar pentru că mi-am 
răsucit un mușchi săpătămâna trecută. 

— Sper ca până atunci să fiu deja acasă, spuse ea și-și dori să poată 
adăuga același lucru și în cazul lui Keir. La ce se referise când spusese că 
pleacă luni? Unde pleca luni? 

Trecu o altă jumătate de oră până când toată lumea plecă, nu către 
plaja adiacentă, care părea să nu fie propice pentru surf, ci mai departe, 
pe coastă, într-un loc numit Curl Curl. Resturile de la grătar fuseseră 
curățate de o mulţime de mâini doritoare, lăsând puntea și zonele vecine 
la fel de curate ca atunci când sosise Regan. 

Hainele ei erau în camera de oaspeţi, unde le lăsase, dar nu făcu nici 
o tentativă imediată de a se schimba, rotindu-și delicat umerii în timp ce 
încerca să evalueze daunele în oglindă. În seara aceea, avea să sufere 
pentru nesăbuinţa ei, căldura care radia acum din ea asigurând-o de asta. 

Keir vorbi din pragul ușii, din spatele ei. 

— Ti-am pregătit o baie rece şi am pus în ea puţin bicarbonat. O să 
scoată afară fierbinţeala. Să stai cel puţin douăzeci de minute. 

— Sunt bine, spuse ea fără să se întoarcă și auzi cum dinţii lui se 
impreunează. 

— Fă ce-ţi spun! Două uși mai jos. 

Regan aşteptă până când pașii lui se estompară, înainte să se miște și 
să se supună, știind că avea dreptate. Baia era mare și luxoasă, cu o cabină 
de duș adițională pe lângă cada uriașă. Scoţându-și bikinii, se cufundă 
ușor în apă, întinzându-şi picioarele ca umerii să-i poată aluneca 
dedesubt. Se simţea mult mai bine. Cu puţin noroc, n-avea să piardă 
decât câteva straturi de piele, care aveau să se recupereze până când 
ajungea acasă. 

Se întrebă pesimistă când avea să fie asta. Încă nu-i spusese tot 
adevărul lui Keir. Nimic din ce spusese sau făcuse azi nu fusese de vreun 
ajutor pentru planurile ei. Dacă vroia ca el să se supună, trebuia să fie 
puțin mai circumspectă în tratativele cu el. La urma urmelor, nu-i cerea 
un lucru minor. 

Keir stătea la fereastra dormitorului, când ea se întoarse acolo, 
înfășurată în siguranță într-unul din prosoapele groase și albe. Privirea pe 
care o roti spre ea era rece. 

— i-am adus o cremă pentru după plajă, spuse el. Ar fi mai bine să 
mă laşi pe mine să te dau pe spate. 

— Nu! Refuzul îi scăpă înainte să-l poată opri. Își adună cumpătul și 
adăugă arțăgoasă: mă descurc. 

— Poate doar dacă ești acrobată. El avansă spre ea, luând în trecere o 
sticlă din plastic de pe toaletă; buzele i se strânseră când ea făcu 
involuntar un pas înapoi. Încetează să te mai comporti prostește, Regan. 
Fără asta, n-o să te poţi mișca până mâine dimineaţă. 

— Nu vreau să mă atingi, pufni ea. Nu pentru asta am venit aici! 

— Deja ai făcut asta destul de evident. Cu ochi sclipitori, o prinse de 
cot și o forță să se aşeze pe marginea patului. Dă-i drumul prosopului, 
sau ţi-l smulg eu cu totul. N-ai să sfârșești operându-te din cauza prostiei 
tale! 

Mușcându-și buza, Regan urmă instrucţiunile lui, luptându-se cu 
impulsul de a-și acoperi sânii cu mâinile. Nu-i arăta nimic din ce nu mai 
văzuse înainte, și încă în circumstanţe mult mai stânjenitoare. Trebuie să 
fi fost cea mai ușoară cucerire pe care o făcuse vreodată, se gândi ea cu 
amărăciune. 

Cu toate că era în continuare pornită impotriva lui, atingerea mâinii 
lui îi tăia răsuflarea. Era foarte blând, netezind loţiunea peste pielea ei 
înroşită, din capul umerilor şi până la baza taliei, destinzâdu-i cu fiecare 
mişcare mușchii încordaţi. Conștientă că, dacă-și ridica privirea, Keir îi 
putea vedea faţa în oglinda de vizavi, făcu toate eforturile să rămână 
pasivă, dar fiorii care-i alergau prin tot trupul nu-i putea deghiza. 

— Ajunge, spuse ea după o vreme, printre dinţi. Cu restul, pot să mă 
descurc și singură. 

Keir îi încredinţă peste umăr loțiunea și faţa nu-i dezvălui nimic. 

— Ne vedem afară, spuse el și plecă. 

Loţiunea o ajutase, dar tot îi fu greu să se îmbrace. Renunţă la sutien, 
împăturindu-l și vârându-l în geantă. 

Momentul în care trebuia să părăsească încăperea și să-l caute pe Keir 
era inevitabil. Nu avea sens s-o conducă înapoi la hotel ca să vadă niște 
acte care pur și simplu nu erau acolo. Trebuia să-i spună exact ce vroia 
de la el, şi trebuia s-o facă acum. 

ÎL găsi așteptând-o pe punte, pregătit să intre înăuntru, în pantaloni și 
cămașă de culoare deschisă. Când o văzu, se îndepărtă de balustradă. 

— Nu mai rămânem aici, spuse el. Unde stai? 

Îi era greu să-și găsească frazele. 

— Nu e atât de simplu cum sună, reuși ea să spună. Actele pe care 
trebuie să le semnezi nu sunt la hotel. 

Keir se uită câteva clipe la ea fără să se miște, o lumină de înțelegere 
coborând încet în ochii lui. 

— Spune-o așa cum e, sugeră el glacial. O să scutim mult timp. 

— Bine, nu le am deloc la mine. Trebuie să fie martori. 

— Cine? 

— Matt Swain, avocatul meu. Nu le-ar lăsa să-i scape din mână. 

— Lasă-mă să înțeleg mai bine, spuse Keir. Ai bătut atâta drum ca să 
mă convingi să mă întorc cu tine doar ca să semnez ceva ce ar fi 
trebuit să semnez cât timp am fost acolo. Ai fost cam neprevăzătoare, 
nu-i aşa? 

— Ti-am spus. N-am ştiut nici eu până săptămâna trecută, când mi-a 
spus Matt. Regan încerca din greu să-și păstreze calmul şi abia dacă 
reușea. De unde era să știe c-o să pleci într-un minut, așa cum ai făcut? 

— Nici măcar un minut, îi aminti el brutal. N-ai meritat atunci nici un 
fel de consideraţie, și nici acum nu meriti. 

Regan se uită la el cu inima frântă. 

— Ăsta este un refuz? 

— Înseamnă că nu văd nici un motiv bun pentru care să străbat iar 
jumătate de glob. 

— Am făcut o afacere! 

— Ai cărei termeni i-am respectat. Mi-ai cerut să mă căsătoresc cu tine, 
și am făcut-o. Certificatul acela e singura dovadă de care ai nevoie. 

— Nu mă crezi, nu-i aşa? Tonul ei era scăzut. Crezi că inventez totul. 
De ce? Ce-aş putea spera să câștig? 

— Nu, nu cred că inventezi. Dintr-o dată, Keir păru plictisit de subiect. 
Nu-mi pot imagina de ce ar fi nevoie să semnez ceva, dar dacă tu spui că 
e așa, atunci, așa e. Doar că-mi ceri prea mult, asta-i tot. 

— Mă lupt pentru casa mea, răspunse Regan disperată. Dacă nu 
reușesc să semnez actele acelea înainte de ziua mea, în decurs de trei 
săptămâni, tot ce am făcut va fi în zadar. 

— Nu e adevărat, spuse el. Nici un tribunal din lume n-ar susţine 
testamentul tatălui tău. 

— Doar că nu sunt dispusă să târăsc întreaga familie în instanțe 
judecătorești. 

Keir o studie câteva clipe cu o expresie greu de definit, apoi făcu o 
mișcare bruscă: 

— Hai să plecăm din soarele ăsta. 

Mobilată în verde pal, alb și cu detalii de culoarea caisei, sufrageria 
imensă în formă de L crea impresia de răcoare, chiar și fără beneficiul 
sunetului în surdină al aerului condiţionat. Invitată să ia loc, Regan 
refuză, conștientă că dacă se așeza, era foarte probabil să nu mai vrea să 
se ridice. Trupul îi ardea sub haine, capul o durea și-i vâjâia surd, iar 
senzaţia de greață devenea din ce în ce mai puternică. Trebuia să rezolve 
cât mai repede şi să se întoarcă la hotel, înainte ca el să-și dea seama că 
nu se simţea bine. Nu putea să i se facă rău aici! 

— Realizez că e mult să-ţi cer să faci călătoria aceasta din nou, atât de 
curând, spuse ea, încercând să îndepărteze orice urmă de umilinţă din 
vocea ei. Dar am putea lua un zbor Concorde de la Singapore. Am mai 
economisi ceva timp. 

— Nu îndeajuns încât să fac față obligaţiilor mele. Scutură din cap. Nu 
are sens, Regan. Lunea viitoare, sunt așteptat la Brisbane, iar miercuri la 
Cairns, ca să nu mai vorbim de celelalte angajamente de aici, din Sydney, 
de săptămâna asta. Sub nici o formă, n-am să încep să-mi ameţesc iar 
programul. 

Regan îl credea; când vorbea așa, nu avea cum să nu-l creadă. Nu mai 
avea decât o şansă. 

— Dar săptămâna de după? întrebă ea. Voi împlini douăzeci și cinci de 
ani pe 22 martie. Asta înseamnă că ne mai rămâne ziua de 21. Greaţa 
devenea din ce în ce mai acută, străbătând-o în valuri. Strânse din dinţi. 
Apoi am să dispar din viaţa ta, definitiv. Putem depune actele pentru o 
separare legală, ca lucrurile să decurgă mai repede. 

Mișcarea lui să-i pună mâna pe fruntea care-i fremăta o luă prin 
surprindere. Mâna lui se simţea rece faţă de pielea ei, iar atingerea lui era 
blândă. 

— Ai febră, spuse el. Cel mai bun loc pentru tine e în pat, într-o cameră 
răcoroasă şi întunecoasă, până când începi să te simţi mai bine. 

Să-şi nege condiţia ar fi fost o pierdere de timp. Spuse fără vlagă: 

— Trebuie să mă întorc la hotel. 

— Nu în starea asta. Cu mâna fermă pe braţul ei, o întoarse, grăbind-o 
spre ușă. Terminăm de vorbit mai târziu. 

Camera în care o duse era aceeași în care se schimbase. Keir fu cel 
care dădu la o parte cuvertura și stinse lumina, privind-o în întunericul 
care rezultă. 

— Ţi-ar fi mai bine fără rochie, observă el obiectiv. Te descurci? 

Regan depășise faza în care să-i pese, fiind nerăbdătoare doar să-și 
pună capul pe o pernă rece și să închidă ochii. 

— Dacă mă ajuţi puţin cu fermoarul. 

Keir făcu mai mult de atât, coborând-o sub șolduri, ca să poată ieși din 
ea, apoi lăsând-o să se strecoare în pat și să-și tragă așternutul peste ea, 
în timp ce el îi așeză rochia în dulap. 

— Am să-ți aduc niște codeină. O să-ți calmeze măcar durerea de cap. 

— De unde știi că mă doare capul? murmură Regan, în timp ce el se 
îndreptă spre ușă. 

— Pentru că așa afectează soarele oamenii. Li se întâmplă multor nou- 
veniţi în ţară. 

— Mai ales acelor care nu ascultă sfaturile. Regan dădu din mână, 
scuzându-se. N-am intenţionat să-ţi fac atâtea probleme. 

— Sunt sigur că nu, spuse el cu ironie. 

Într-o jumătate de minut, se întoarse în cameră cu un pahar cu apă și 
cu două tablete albe, ridicând-o cu un braţ să le poată lua. Regan văzu 
cum ochii lui se odihnesc o clipă pe panta sânilor ei care presau 
aşternutul subțire, în timp ce se întinse din nou, apoi văzu zâmbetul ușor 
ironic care-i încolţi pe buze. Apoi Keir dispăru, lăsând-o singură cu 
gândurile ei în camera întunecoasă. 


Capitolul 7 


Probabil că până la urmă adormise, căci atunci când deschise ochii, 
camera era invadată de o strălucire aurie care transpărea chiar și prin 
jaluzelele trase. Durerea de cap dispăruse, realiză ea recunoscătoare în 
timp ce-și roti capul pe pernă, la fel și greaţa. Fuseseră probabil doar 
repercusiunile călătoriei obositoare. Nu avusese nevoie decât de câteva 
ore de somn. 

Doar când încercă să se ridice își aminti de arsurile provocate de 
soare. În ciuda tratamentului pe care i-l administrase Keir, umerii și 
spatele i se întăriseră, făcând ca orice mișcare să fie dureroasă. Avea să fie 
dificil să se îmbrace, mai ales să-și întoarcă braţele ca să-și poată închidă 
fermoarul. Luând în considerare faptul că-i permisese lui Keir s-o ajute 
să-şi scoată rochia, presupunea că era firesc să-l roage s-o ajute din nou, 
doar că de data asta, mișcarea se executa în sens invers. Înainte să-l vadă, 
trebuia să-și recâștige autocontrolul fizic şi emoţional. Era singurul mod 
în care putea să coopereze cu el. 

Bătaia din ușă nu alertă decât acea parte din ea care se trezise deja. 
Nepregătită pentru confruntare, Regan se prefăcu a nu auzi, închizând în 
grabă ochii în clipa în care ușa se deschise. 

Mişcarea lui Keir către pat nu făcu aproape nici un zgomot, popasul 
lui alături părând aproape nesfârșit. Putea simţi cum se uită la ea și luptă 
din greu să-și reţină mișcarea pleoapelor, dorindu-și ca el să plece și s-o 

mai lase puţin singură. Vroia să fie în picioare și complet îmbrăcată când 
avea să-i vorbească din nou, nu să zacă acolo pe jumătate goală și 
neajutorată. 

Atingerea degetelor lui pe pielea ei era îndeajuns de blândă, încât 
putea fi imaginată. Doar atunci când așternutul începu să alunece ușor își 
dădu seama de intenţia lui și mâinile i se mișcară involuntar să tragă 
materialul spre ea. 

— M-am gândit că asta o să te trezească, spuse el pe un ton sec. 
Contrar opiniei generale, în timpul somnului, ritmul respirației este mai 
alert şi mai uşor decât al tău. Ce-ti face capul? 

— Bine, răspunse ea aspru. Presupun că dacă într-adevăr dormeam, ai 
fi continuat ce făceai! 

— Mă îndoiesc. Nu sunt chiar atât de disperat să văd anatomia 
feminină. Făcu o pauză scurtă, stând încă prea aproape de pat, pentru 
confort. Te simţi îndeajuns de bine încât să te ridici, sau îţi aduc supa aici? 

— Mă ridic. Își trecu limba peste dinţi și făcu o grimasă de dezgust. Nu 
se întâmplă să ai o periuţă de dinţi în plus, nu? 

— O poţi folosi oricând pe a mea, spuse el ironic. Nu mă deranjează. 
Dacă ai de gând să faci plimbări până la baie, am să-ţi găsesc un halat. 

Cel pe care-l scoase din dulap era dintr-un prosop alb, de o măsură 
suficient de mică încât să creeze speculaţii. Regan nu făcu nici un 
comentariu când i-l aruncă pe pat, însă mușchii pieptului i se contractară. 
Şi ce? se întrebă ea, străduindu-se să-și controleze emoţiile. Aceea era 
camera pentru oaspeţi. Fără îndoială, se mai dormise acolo înaintea ei. 
Mama vitregă a lui Keir, de exemplu. Ar fi putut foarte ușor să lase halatul 
acolo, poate chiar îl păstra permanent acolo, pentru viitorii musafiri. Cu 
siguranţă, Regan n-avea să întrebe cui îi aparţinea. 

— Dacă ai nevoie de ajutor, strigă, spuse Keir din pragul ușii. Voi fi la 
bucătărie. 

Regan ajunse la baie fără să bâjbâie, flexându-și umerii din mers. Nu 
mai era atât de rău, acum că începuse din nou să se miște. Cu puţin noroc 
și cu încă puţină loţiune după plajă, poate reușea să scape de cea mai rea 
parte a procesului de cojire. 

Vederea unei valize mici, din piele roșiatică, stând pe un taburet, o 
aduse repede în pragul uşii. Ultima dată când o văzuse fusese în camera 
ei de la hotel. Desigur, Keir ar fi avut când s-o aducă în timp ce ea 
dormise, dar de ce s-ar fi deranjat? Ea nu avea să fie aici indeajuns de mult 
încât să aibă vreo nevoie acută de haine de schimb. 

Deja suspicioasă, Regan se retrase în dormitor, deschise dulapul și 
zări cea de-a doua valiză mai mare, ţinându-și respiraţia. Keir fusese 
ocupat de-a binelea! 

Găsi bucătăria prin procesul de eliminare, uitându-se la masa 
pregătită prin fereastra largă şi proeminentă, fără s-o vadă realmente. Keir 
stătea lângă masă, amestecând o salată într-un bol mare din lemn cu o 
dexteritate care trăda practică îndelungată. Vorbi fără să se întoarcă. 

— M-am gândit că e mai convenabil să mâncăm aici. Sper că-ți place 
salata cu sos. 

— Ce joc vrei să faci, Keir? Cuvintele îi ieșiră scurt și tăios. 

Tipic, el nu recurse la nici un subterfugiu. 

— N-am văzut nici un sens să așteptăm până se înnoptează. Am găsit 
numele hotelului în geanta ta, alături de paşaport. Odată ce am dovedit 
cine sunt, n-am întâmpinat nici o dificultate în a-ţi aduce lucrurile. Apoi 
se uită la ea cu o expresie total lipsită de scuze. Puţină companie nu e un 
preţ mare, să-l plăteşti pentru ce-mi ceri. 

— Companie? În vocea ei se simţi un tremur brusc. Doar asta vrei? 

Zâmbetul lui se deschise lent. 

— E de-ajuns, până când treci peste arsurile alea, apoi o să vedem. Nu 
te poţi aştepta să primești totul fără să dai nimic. Vrei să mâncăm acum, 
sau preferi să te îmbraci? Totul e rece, așa că n-are cum să se strice. 

— Nu rămân, spuse Regan pe un ton scăzut. Nu în condiţiile astea. 

— Nu ai de ales, sublinie Keir. Dacă vrei ca în două săptămâni să fiu în 
avion. Majoritatea timpului, ai să fii singură, oricum. Luni plec la 
Brisbane, îţi amintești? 

Regan se uită la el neajutorată, simțind intransigența lui. Bănuia 
că o căutase, venind aici așa, şi totuși, ce alternativă avusese? Dacă 
vroia să păstreze Cottam, trebuia să-i facă pe plac, sau cel puţin să 
pară c-o face. 

— Bine, spuse ea resemnată. Ai câștigat. Dă-mi doar zece minute să mă 
aranjez. 

Desigur, dură mai mult de atât, datorită strânsorii dureroase de pe 
braţe și de pe spate. Ajungând în dormitor, îşi deschise valiza și găsi o 
rochie subțire care se lega de gât, lăsându-i neatinse cele mai sensibile 
părți ale pielii. Nemachiată în afara rujului roz pal, faţa ei din oglindă 
părea ciudat de vulnerabilă. Evită să se privească și încălță sandalele cu 
toc, concentrându-se să-și calmeze nervii. În ceea ce-i cerea Keir nu era 
nimic de care să se teamă; nimic din ce nu mai experimentase înainte. Iar 
ea tocmai de asta se temea, îşi dădu seama într-un atac neașteptat de 
onestitate. Vroia ca el să facă din nou dragoste cu ea — vrusese din prima 
clipă în care-l văzuse, dimineaţă. Totuși, n-ar face decât să-i frângă inima, 
pentru că nu putea să iasă nimic bun. Erau incompatibili din toate 
puncete de vedere, cu excepţia unuia. 

El o aștepta în bucătărie, stând la masă și privind pe fereasta cu 
panoramă la mare. Din cauza felului în care era aşezată casa, majoritatea 
ferestrelor aveau vedere la mare din unghiuri diferite, realiză Regan. Era 
o locaţie perfectă, numai locul în sine trebuia să fi costat o mică avere. 
Pentru Keir, Australia fusese realmente ţara oportunităţilor. 

— E mai bine, comentă el îndeajuns de vesel, în timp ce ea se așeză pe 
scaunul din faţa lui. Aproape că ești din nou tu însăţi. Te dor umerii? 

— Putin, recunoscu ea. N-am putut să suport nici un material pe ei. 

— Nu mă surprinde. Simt căldura de aici. Îi întinse o farfurie cu 
răcituri din care să se servească. Am să-ţi mai dau cu cremă mai târziu, 
înainte să te duci la culcare. Mă tem că ai să te cojeşti, totuşi. Ai două sau 
trei locuri pe spate în care s-ar putea să-ţi iasă băşici. 

— Presupun că mi-am făcut-o cu mâna mea, spuse ea, evitându-i 
privirea. N-ai fost singurul care mi-a spus să mă acopăr. Ce face Don ca 
să-şi câștige existența? 

— E jurnalist, veni scurt răspunsul. 

— Unul bun? 

— Suficient de bun. Apropo, și el e căsătorit. 

— Despărţit. Mi-a spus. 

— Se pare că v-aţi împrietenit destul de repede. Tu ce i-ai spus? 

— Nimic important. De data aceasta, se uită drept în ochii lui. Îţi dai 
seama ce vor crede, dacă stau aici, cu tine? 

Fl dădu indiferent din umeri. 

— Putem oricând să le spunem adevărul. 

— Şi să dăm naștere mai multor speculaţii? Regan scutură din cap, 
amărâtă. E prea târziu pentru asta. 

— Atunci, va trebui să te resemnezi cu alternativa. Keir urmări cu 
cinism reacţia ei. Am crezut realmente că n-o să te mai văd după ce am 
plecat de la Cottam. Mândria ta trebuie să fi suferit cumplit în ultimele 
două săptămâni, dar tot n-ai renunţat la ea. Nici măcar problema asta 
n-ai putut-o aborda cu vreun pic de delicateţe. 

— Vrei să spui cu umilința de rigoare, pregătită să implor favoare? 
Ochii ei erau furtunoși. Vrei prea mult, Keir. 

— Este diferenţă între a implora și a cere, dar n-ai de unde să știi. 
Așadar, plătește celălalt preţ. Poţi oricând să-ţi spui c-o faci pentru că ești 
obligată. 

Îi stătea pe limbă să-i spună că sub nici o formă n-avea să-i mai 
permită să se apropie de ea, dar se abţinu. Avea timp destul să înfrunte 
aspectul acela, când era cazul. Acum, fără îndoială, avea o anumită 
imunitate. Schimbă intenţionat subiectul, calmându-și tonul. 

— Pare o casă prea mare pentru o singură persoană. N-ar fi fost mai 
convenabil un apartament? 

Dacă era tulburat, n-o arăta. Vocea lui era la fel de detașată ca a ci. 

— Îmi place senzaţia de spatiu. Probabil, pentru că n-am avut prea 
mult când eram mai mic. 

— Dar n-ai angajat nici un personal? 

— În Sydeny? Aș avea de furcă să găsesc un alt Sullivan aici. Am o 
femeie care vine de trei ori pe săptămână să curețe, de restul mă ocup 
personal. 

— Inclusiv de gătit? 

— Când nu mănânc în oraș, da. Nimic elaborat, nu sunt un pretentios. 
La prânz e singura dată când ies în oar$. 

— Îmi amintesc. Regan o spuse fără să se gândească și simţi cum 
obrajii i se colorează când el ridică din sprâncene. 

— Ce altceva îți mai amintești? întrebă el în şoaptă. 

Dacă exista un moment în care să lase garda jos, era acum, se gândi 
Regan tânjind. Care ar fi reacţia lui dacă i-ar spune cât de multe își 
amintea — cât de mult o rănise? Știa că n-avea curajul acesta. Nu atâta timp 
cât exista șansa ca el să găsească astfel de revelații aproape amuzante. 

— Nu prea multe. Ai stat prea puţin cu mine ca să-mi lași vreo impresie 
stăruitoare. 

În ochii cenușii se aprinse scurt o scânteie. Regan era recunoscătoare 
să termine, refuzând desertul. Fără să i se fi cerut, strânse vasele folosite, 
le puse în mașina de spălat și o porni. Apoi se întoarse să descopere că el 
strânsese deja restul lucrurilor pe care le folosiseră. 

— les afară, anunţă ea. Vreo obiecţie? 

— Nici una. Tonul lui era la fel de rece ca al ei. O să ai nevoie de ceva 
cu care să-ți acoperi umerii. Temperatura scade considerabil când se lasă 
noaptea. 

Ea se duse fără să-l contrazică și găsi o eșarfă care se potrivea cu rochia 
ei, închizând valiza și ştiind că odată trebuia să despacheteze. Când ieși 
pe punte, era deja întuneric; stelele erau mai strălucitoare și mai mari 
decât cele vizibile în teritoriile nordice. Briza care venea dinspre mare era 
puternică, dar nu răcoroasă. 

Strânse mai tare eșarfa, sprijinindu-se de balustradă ca să privească 
mohorâtă apa întunecată. Nimic nu mergea bine, și era în principal vina 
ei. Keir nu era omul care să poată fi cooptat în ceva. „Așadar, mai încearcă 
o dată“, îşi spuse. „Fă-l să vadă lucrurile într-o altă lumină“. Da, dar cum? 
Ce putea să spună încât el să privească situaţia, sau pe ea, cu înţelegere? 
Lui Regan îi rămase în minte doar propria imagine. 

Abia după o oră, Keir veni s-o caute, deschizând ușa glisantă de la 
sufragerie și vorbindu-i prin rama cu plasă. 

— După supradoza de soare de azi, e foarte probabil să îngheţi dacă 
stai acolo. De ce nu te duci la culcare mai deverme? 

— N-o să pot să adorm. Ceasul meu intern e tulburat. Nu-și întorsese 
capul, dar vocea ei se auzea destul de clar în noapte. Îţi dai seama că 
probabil trebuie să-mi mulţumești pentru toate astea? 

După o pauză, veni răspunsul. 

— Da? 

— Da. Se roti ușor, odinhindu-și coatele pe balustradă; părul i se ridică 
împrejurul feţei din cauza brizei. Dacă m-aș fi căsătorit de la început cu 
tine, n-ai fi venit niciodată aici și n-ai fi făcut avere. Asta înseamnă că ţi-am 
făcut o favoare. 

— E un fel de a vedea problema, încuviință el glacial. Pe de altă parte, 
cine spune că n-ai fi venit cu mine? 

— O O'Neil să emigreze? Râse scurt. Nici o șansă! 

— N-ai mai fi fost o O'Neil, sublinie Keir. Ai fi fost o Anderson. Oricum, 
nu mi-ai spus că străbunicul tău era irlandez? Dacă bunicul tău n-ar fi 
primit cetăţenie engleză, și tu ai fi fost irlandeză. După sânge, ești încă. 
Asta face ca toată afacerea asta cu nicăieri-nu-i-ca-acasă să nu prea 
însemne nimic, nu-i aşa? 

— Pentru mine contează. N-am fost niciodată în Irlanda. Regan se sili 
să ridice din umeri, lăsând la o parte subiectul. Nu e prea important, așa 
cum e foarte puţin probabil să se işte întrebarea. Există un singur loc în 
care vreau să fiu, şi acela e Cottam! 

Keir ieșise din casă și faţa îi era umbrită de acoperiș. 

— Presupunând că te îndrăgostești într-una din zilele astea, spuse el 
ironic, și trebuie să alegi? 

— N-o să mă îndrăgostesc, spuse ea sec. N-am să las niciodată să mă 
implic sentimental... Întreruperea fu bruscă; aproape că adăugase „din 
nou“, și nu vroia să-și imagineze cum ar fi reacționat Keir. Alese 
intenţionat un ton mai vesel: dacă nu pot găsi un bărbat cu care să vreau 
să am un copil, am să adopt. În felul ăsta, toată lumea e fericită. Cred că 
am Să intru acum. 

— Vino pe aici, spuse el și-i deschise ușa, lăsând-o pe ea să intre prima. 
Regan simţi disprețul din privirea lui și-și spuse că nu-i pasă. Ăsta era felul 
în care o vedea, așadar, așa trebuia să fie. Era un soi de apărare. 

— Bei ceva? întrebă el când fură înăuntru. Te-ar putea ajuta să te 
relaxezi. 

Ezitarea ei fu scurtă. Era prea devreme să se culce. Dacă nu cumva 
vroia să petreacă o oră-două stând și jucându-se cu degetele. 

— Mulţumesc. Aș vrea o votcă tonică și o picătură de lămâie, dacă ai. 

Avea. Urmărindu-l cum toarnă băuturile, Regan se gândi că probabil 
avea orice i-ar fi cerut. Keir spusese odată că se șlefuise la suprafaţă, dar 
era mai mult de atât. Însuşi omul se schimbase dincolo de recunoaștere. 
Ai fi putut jura că așa trăise toată viaţa. 

— Dacă ai vreun aranjament pentru seara asta, simte-te liber, îl invită 
ea, evitându-i ochii, în timp ce el îi înmână paharul. E foarte puţin 
probabil să fug. 

— Nu cât timp există ceva ce vrei, încuviință el. N-am aranjat nimic 
special, deși întotdeauna e o şansă să primesc o vizită-două. Viaţa e destul 
de neoficială prin părţile acestea. Dacă stai să aștepți o invitaţie, s-ar putea 
să aștepți o veșnicie. 

— Vrei să spui că toţi oamenii de după-amiază au trecut pe la tine 
întâmplător? 

— Într-un fel, deși am avut o idee cam câţi vor fi. Surferii pasionaţi 
mănâncă pe plajă. Duminica, toată lumea se duce la plajă. Dacă vrei să 
înoți mâine, foloseşte piscina. De când sunt aici, n-am văzut decât o 
singură dată rechini, dar fără un avion de recunoaștere care să 
supravegheze, există întotdeauna un pericol. 

Regan își ascunse tremurul. 

— Înţeleg că n-o să fii aici. 

— Am niște afaceri de care trebuie să mă ocup. Tocmai am primit un 
contract pentru un complex de birouri și un hotel. Asta înseamnă ceva 
bătaie de cap. 

— Ăsta e un fel de a spune că ai mușcat mai mult decât poți mesteca? 

— E un fel de a spune că am foarte mult de lucru... dar am să vin acasă 
nopțile, spuse el cu ochi mici. 

Regan își muşcă buza, știind prea bine la ce făcuse referire. N-avea nici 
un sens să-și spună că discreţia era cel mai valoros atu, când gura o lua 
mereu pe dinainte: 

— Aș fi dat orice să nu fi trebuit să vin aici, spuse ea vehement. 

— Nu-ţi ținea nimeni pistolul la tâmplă. 

Răsunând din cauza cuburilor de gheaţă, paharul din mâna ei se 
simţea rece şi greu. Îl puse pe cea mai apropiată suprafaţă şi se ridică în 
picioare, încercând să nu pară că fuge. 

— M-am răzgândit. Până la urmă, am să mă culc devreme. Îmi pare rău 
pentru băutură. 

— Nu-ţi face griji. Keir nu părea deloc afectat. Am să vin în zece minute 
cu loţiunea după plajă. 

N-avea sens să protesteze, n-ar fi avut nici un rezultat. Dădu din 
umeri, ca şi cum n-ar fi contat oricum și plecă. 

Când veni Keir, o găsi stând întinsă pe burtă în pat, cu cearșaful uşor 
coborât încât să-i lase la vedere spatele și umerii. Simţind cum greutatea 
lui se lasă pe marginea saltelei, strânse din dinti și aşteptă ca îngrijirile lui 
să înceapă, dorindu-și doar să se termine cât mai repede. 

Răceala loţiunii întinse pe pielea ei arzândă îi aduse o ușurare 
instantanee. În ciuda încăpăţânării ei, simţi cum corpul începe să i se 
relaxeze datorită masajului blând al mâinilor care în mod obișnuit erau 
atât de puternice. Acum se mișcau delicat dinspre umeri spre ceafă, 
apoi în jos și în sus, în mișcări concentrice. Oboseala o copleși, golindu-i 
mintea de orice senzaţie în afara celei provocate de degetele lungi, 
masculine, întinzându-și membrele cu inconștientă senzualitate. Vroia 
ca acele degete să-și întindă masajul mai departe, să-i alinte fiecare 
parte a corpului. Atingerea lui Keir o excitase mereu, chiar înainte să 
atingă pragul acela de sensibilitate. În trecut, nu-l tachinase niciodată 
deliberat, pur și simplu fusese incapabilă să spună nu mângâierilor lui. 
El trebuia să fi ştiut asta atunci, totuși, nu încercase nici măcar o dată să 
împingă lucrurile prea departe. O iubise și o dorise în același timp, o 
iubise îndeajuns încât să reziste tentaţiei. Dacă ar fi putut să dea timpul 
înapoi! 

Abia dacă-și dădu seama că-i şoptea numele și simţi o senzaţie bruscă 
de deposedare când el își luă mâinile. 

— Ar trebui să te ajute, spuse el. Până dimineaţă, căldura va fi ieşit. O 
să dormi așa? 

— Da. Stătea cu faţa ascunsă în pernă, luptându-se cu impulsul de a se 
rostogoli pe spate și de a-l trage spre ea. Mulţumesc. M-ai făcut să mă simt 
foarte confortabil. 

— Mă bucur, râse el. Noapte bună. Dacă plec până te trezești, simte-te 
ca acasă. Mă întorc pe la cinci. 

— Bine. Se prefăcu pe cale să adoarmă, vocea sunându-i îndepărtată și 
fără vlagă: noapte bună. 

Keir plecă fără să mai spună nimic, dar trecu mult până când Regan 
adormi. 

Așa cum îi promisese, fierbinţeala dispăruse din pielea ei când se trezi 
a doua zi, la nouă; tensiunea coborâse și acum se putea mișca mult mai 
ușor. Restul casei era cufundat în tăcere, tentativa ei de chemare nu primi 
nici un răspuns. Îmbrăcă un costum de baie dintr-o singură piesă din 
propria garderobă și se duse la piscină, dar din cauza condiţiei ei, nu 
reuși decât o lungime de bazin. Având în vedere căldura lipicioasă care se 
lăsase deja, apa stătătoare nu aducea cine știe ce împrospătare. Marea 
reprezenta o tentaţie până când îţi aminteai de rechini. Ar fi fost o prostie 
din partea ei să nu asculte sfatul acela. 

În frigider era suficientă mâncare. Fiindu-i neobișnuit de foame, 
Regan scoase două ouă, își prăji pâine și-și făcu cafea, urmărind cum 
valurile se sparg pe plaja de la trei sute de metri și întrebându-se cum era 
vremea în Anglia. Stătea încă acolo, când ușa din spate se deschise să 
primească o femeie corpolentă, într-o pereche de bermude și într-un 
tricou roșu, care o privi fără cea mai mică urmă de mirare. 

— E atât de cald! spuse ea vesel. 

— Sunteţi doamna Anderson? întrebă Regan pe un ton precaut și văzu 
cum expresia celeilalte se schimbă. 

— A trebuit să se ducă și să-și aducă o englezoaică, nu? Remarca fusese 
mai mult ironică decât cenzurată. Întotdeauna am ştiut că n-o să-i facă 
bine să se întoarcă acolo. Rămâneţi o perioadă mai lungă, nu? 

— Încă nu mi-ati răspuns la întrebare, spuse amabil Regan. Sunteţi 
mama vitregă a lui Keir? 

— Sunt Betty, veni chicotitul profund. Nu v-a spus că vin în fiecare luni? 

— Nu tocmai. Mi-a spus totuși că vine cineva să păstreze ordinea. 

— Asta sunt eu. Ochii i se aţintiră asupra mesei. Cafeaua aceea e încă 
fierbinte? 

— Ar trebui. Am făcut-o abia acum câteva minute. Ezită, nefiind prea 
sigură de situaţia în care se afla. Betty şi mai cum? întrebă ea în timp ce 
femeia își scoase o ceașcă din bufet și-și turnă cafea. 

— Poftim? Oh, Milligan. Dumneavoastră? 

O tenta să-i spună exact cine era și s-o vadă schimbându-și atitudinea, 
dar Regan se abţinu. 

— O'Neil. Regan O'Neil. 

— Se pare că dumneavoastră și tatăl meu aveţi ceva în comun. Tatăl lui 
a venit din Irlanda în anii treizeci. Ştiţi vreun Milligan acolo? 

— Sunt din Midlands, spuse Regan. N-am fost niciodată în Irlanda. 

— E un nume irlandez. 

— Știu. Familia mea s-a mutat în Anglia pe vremea când străbunicul era 
copil. Am pașaport britanic. 

— Ăsta nu e un motiv să fii atât de al naibii de mândră. Cuvintele 
fuseseră temperate de blândeţea tonului. După câte am auzit, voi, 
englezii, o duceti destul de rău. 

— Am fost și mai rău de atât, răspunse Regan, refuzând să se lase 
provocată. Şi sunt al naibii de mândră de asta! Zări nota de bună 
dispoziţie din ceilalţi ochi și zâmbi și ea. Lucraţi de mult pentru domnul 
Anderson? 

— De aproape trei ani, îi răspunse simplu. Și nu suntem adepții 
stilului din afaceri. EL e Keir, eu sunt Betty. Înţelegeţi? 

— Am înțeles. Regan se ridică în picioare, trăgându-și halatul de baie 
peste ea. E timpul să mă îmbrac. Presupun că veţi fi aici cea mai mare 
parte a zilei... 

— Până la douăsprezece. Mă întorc miercuri. 

— Oh. Bine, ne vedem mai târziu, atunci. 

Înapoi în camera ei, Regan decise ca mai înainte de toate să 
despacheteze. Nu că ar fi avut prea multe de făcut. Nu anticipase să stea 
mai mult de câteva zile, cel mult. Fusese optimistă, reflectă ea cu tristeţe. 
În ceea ce-l privea pe Keir, ar fi trebuit să-și dea seama dinaninte. 

Noaptea trecută fusese modul lui de a-i arăta mai exact cine deţinea 
controlul situaţiei. Şi-i demonstrase că el avea puterea decisivă. Doar cinci 
minute, și fusese în mâinile lui. Desigur, o lăsase deliberat, așa cum 
făcuse și la Cottam, folosind aceeași tehnică pentru maximum de efect. 
Doar că de data asta nu avea să-i meargă, era hotărâtă asupra acestui 
aspect. De data asta, nu avea să-i mai cedeze. 

Tot restul dimineţii se feri din calea lui Betty, nedorind să înfrunte 
vreo curiozitate în privinţa șederii ei acolo. Când plecă la douăsprezece, 
australianca îi strigă vesel rămas-bun de pe puntea sub care Regan stătea 
într-un şezlong, adăpostită sub o umbrelă. 

Ziua de miercuri avea să-i aducă mai multe probleme, dacă nu aranja 
să fie plecată dimineaţa. Asta nu trebuia să fie prea dificil. Putea să meargă 
în oraș, să arunce poate o privire prin magazine. Indiferent de cum 
funcţiona mintea lui, Keir nu putea să se aștepte să rămână în vecinătatea 
casei două săptămâni întregi. Săptămâna viitoare, el pleca la Brisbane și 
avea să fie liberă. Indiferent ce trebuia să înfrunte până atunci, avea 
gândul acesta de care să se agate. 

Era prea cald să stai afară, chiar și la umbră. Regan făcu o baie în apa 
călduță și se duse să găsească ceva de mâncare, binecuvântând aerul 
condiţionat care păstra casa minunat de răcoroasă și de confortabilă. Din 
impuls, aruncă o privire prin restul locuinței în timp ce-și mâncă 
sandvișul, deschizând ușile către o cameră de luat masa lungă și joasă, un 
birou căptușit cu cărți, o boxă care conţinea o spălătorie şi nenumărate 
dulapuri. 

În afară de dormitorul pe care-l folosea ea, mai erau încă trei. Decorat 
în bleumarinul masculin și cu detalii albe şi aurii, al lui Keir era destul de 
ușor. Un pat dublu, observă ea cinic și pe noptiera de la cap nu se găsea 
cumva o staţie audio? Tipic genului celibatar, presupunea ea, doar că el 
nu mai era unul. Închise ușa repede, încercând să nu se gândească la 
femeile care ar fi putut să împartă patul acela cu el. Dacă seara trecută 
vorbise serios, înainte de sfârșitul săptămânii avea s-o facă și ea. 

În clipa aceea, ştiu că n-avea să poată face asta. Nici pentru Cottam, 
nici pentru nimic altceva. Dacă ăsta era prețul pe care Keir i-l cerea ca 
să coopereze, atunci avea să-l trimită la naiba și să suporte pierderea 
conacului. Ce era oricum o casă, în comparaţie cu respectul ei de sine? 
Trebuia să renunţe, s-o ia din nou de la început. Ar fi aproape o 
ușurare. 

Se îmbrăca după ce făcuse un duș, când auzi o mașină, în jur de patru 
și jumătate. Pânza de in albastră se simţea rece și proaspătă în timp ce o 
strecură peste umeri, refuzând să se grăbească. Keir n-avea decât să intre 

și s-o găsească așa, dacă vroia. Altfel, avea să iasă când vroia ea. Indiferent 
cum mergeau lucrurile, în seara asta se muta la hotel și el n-avea s-o 
oprească. 

Chipul din oglindă arăta cumva diferit — sau era prima oară când se 
vedea clar, după mult timp? Fusese obsedată să găsească o cale să 
îndeplinească termenii tatălui ei și exclusese orice alte preocupări. 
Înfruntând faptul că era posibil să piardă Cottamul, își recăpătase puţin 
din integritate şi asta se vedea. Se întreba dacă și Keir avea să observe. 

Părea să-i ia mult până să intre în casă. Regan ieși impulsiv pe coridor, 
îndreptându-se spre fereastra care avea vedere spre rondul de la intrare. 
Maşina era acolo, parcată lateral. Văzu că el era încă la volan, cu capul 
întors dinspre ea. Doar atunci când se mișcă să deschidă portiera, Regan 
văzu Că în mașină mai era cineva. 

O femeie, realiză ea, în timp ce cealaltă persoană cobori la rândul ei 
din mașină. O femeie înaltă, suplă, cu părul auriu-închis strâns într-o 
coadă de cal, lăsând liber un chip parcă sculptat de un maestru. Între 
douăzeci şi cinci și treizeci de ani și nu era o cunoștință nouă, judecând 
după felul în care-i zâmbea lui Keir pe deasupra capotei. Privind, Regan 
simţi cum se încordează. Cine era? Şi de ce o adusese Keir aici? Cumva, 
știa că răspunsul la întrebarea aceea nu era unul pe care să vrea să-l audă. 


Capitolul 8 


Regan era pe punte când sosiră; ochelarii de soare îi ascundeau ochii. 

— N-am auzit mașina, spuse ea ridicându-și privirea din revista pe care 
o citea ostentativ, prefăcându-se surprinsă. Ai spus că nu te întorci înainte 
de cinci. 

— E destul de aproape de cinci, spuse Keir. Aș fi crezut că ţi-a ajuns 
statul la soare. 

— Nu stau de mult, spuse ea adevărul. Oricum, la ora asta nu e atât de 
puternic. Își mută privirea spre femeia de lângă el, străduindu-se să 
zâmbească. Bună. 

— Bună, îi răspunse aceasta cu un zâmbet care denota curiozitate. 

— Ea e Leonie Holt, spuse Keir. Pauza fu scurtă, dar plină de înţeles. 
Va sta o vreme cu noi. 

— Adevărat? Pentru nimic în lume, Regan n-ar fi scos la iveală 
adevăratele ei sentimente din clipa aceea. Ce drăguţ. 

— Ştie toată povestea, continuă el inflexibil, așa că nu trebuie să te 
prefaci. Se uită de la una la cealaltă, schiţând un zâmbet slab. Vreţi ceva 
de băut? 

— Eu aş bea o bere, spuse Leonie, dacă ai rece. Ultima oară când am 
venit la tine, aveai probleme cu frigiderul. 

— S-a stricat, recunoscu el. L-am schimbat. Regan? 

— Votcă, ceru ea într-adins. 

În timp ce el întră înăuntru, Leonie se duse lângă balustradă, 
sprijinindu-și coatele și privind spre piscină. În blugii negri mulaţi și în 
cămașa de mătase, arăta la fel de slabă ca o trestie, însă lipsa formelor o 
prindea bine. 

— Un loc pe cinste, nu-i aşa? observă ea. Desigur, ştii că l-a proiectat 
chiar Keir. 

— Nu, nu știam, recunoscu Regan. Dar nu e de mirare. Dacă știi toată 
povestea, poţi să-ţi dai seama că relaţia nostră nu se extinde asupra 
detaliilor obișnuite. Se opri, strângând din dinţi. Vorbind de relaţii, te 
deranjează să-mi spui care e a ta? 

— Deloc. Tonul fetei părea netulburat. Sunt o prietenă. 

— O bună prietenă? 

— Așa îmi place să cred. Leonie își întoarse capul. Una înțelegătoare, 
oricum. O relaţie poate exista la mai mult de un nivel, să știi. 

Regan simţi asprimea ca și cum ar fi fost lovită cu un fier în piept. 
Poate că pentru unii, așa era, dar nu și pentru ea. 

— Şi de ce te afli aici? întrebă și văzu zâmbetul care atinse buzele mari. 

— Cred că va trebui să discuţi cu Keir despre asta. Am să mă asigur că 
vei avea oportunitatea să fii singură cu el îndeajuns de mult pentru asta. 

— Nu trebuie să fie o discuţie între patru ochi, spuse el din pragul ușii. 
Dacă următoarele două săptămâni vom locui împreună în armonie, vom 
vorbi deschis, așa cum trebuie. 

— Nu sunt de acord cu tine, interveni amabil, dar ferm, Leonie. În 
plus, trebuie să-mi despachetez lucrurile. Se deplasă spre el, luându-și 
paharul de pe tava pe care Keir o ţinea în mână, zâmbindu-i. Iau ăsta cu 
mine. Încearcă să nu fii prea brutal. 

În ciuda ochelarilor de soare pe care-i mai purta încă, Regan nu se 
putu hotări să înfrunte ochii cenușii în timp ce el îi aduse băutura acolo 
unde stătea. Pentru el adusese tot o bere; paharul devenise opac din 
cauza răcelii. Keir nu se aşeză, oprindu-se în locul unde mai devreme 
stătuse Leonie, cu spatele la balustradă. Faţa lui părea oarecum aspră. 

— După ce te-am lăsat aseară, am gândit putin la rece, începu el, și am 
ajuns la concluzia că dacă ne facem pe plac, nici unul dintre noi n-o să 
rezolve nimic. De aceea se află Leonie aici. Să ne împiedice să ne abatem 

de la drum, până când te pot duce acasă. O privea cu atenţie, anticipând 
replica pe care o văzu născându-i-se pe buze. Nu te deranja să încerci să 
negi. Aseară mă vroiai în patul tău, cu sau fără arsurile acelea. Ai fost al 
naibii de aproape să mă convingi. N-am de gând să mă prefac. Pur și 
simplu, e vorba despre chimia dintre noi — întotdeauna a fost. Doar că de 
data asta nu mă joc cu focul, și nici tu n-o vei face. 

— N-am cerut să stau aici, spuse Regan. A fost în totalitate ideea ta. 

— Ştiu. Instinctele primare au pus stăpânire pe mine. Dar de acum 
s-a terminat. Am să mă întorc cu tine să semnez hârtiile acelea şi atât. De 
acord? 

— Perfect. Mândria îi dădu controlul de care avea nevoie. Am să mă 
mut în seara asta înapoi la hotel și poţi să-ţi păstrezi prietena doar pentru 
tine. În felul ăsta, toată lumea e fericită. 

— Rămâi aici. Tonul lui era aspru. Asta, dacă mai vrei să fac călătoria 
aceea. 

— Cu alte cuvinte, ai să te asiguri că-mi dau seama că nu sunt singura 
femeie pe care ai dorit-o vreodată. Nu se întâmplă prea des ca un bărbat 
să-şi ţină soţia şi amanta în aceeași casă! 

— Există o şansă destul de mare să sfârșesc dându-ţi o bătaie soră cu 
moartea, înainte să pleci de aici! spuse el după o lungă pauză. Leonie nu 
e amanta mea. 

— E inocenta întruchipată, desigur. Autocontrolul îi scăpa încetul cu 
încetul, dar se agăța cu înverșunare de el. Nu te aștepta să stau liniștită și 
să îndur, Keir. Nu sunt făcută pentru asta. 

— Venind din partea cuiva care prețuieşte mai mult un morman de 
cărămizi vechi decât propriul respect de sine, e aproape ciudat. Dacă te 
pui în astfel de situaţii, ai face bine să înveţi să înduri. Bău paharul de 
bere şi veni brusc lângă ea. Mă duc să mă schimb. leşim să luăm cina, 
apropo. 

— Nu merg cu voi. 

Nici măcar nu se opri din drumul spre ușă. 

— Asta depinde în totalitate de tine. 

Trecură câteva clipe înainte ca Regan să reușească să se miște. Simţea 
o durere uscată în gât, care nu cedă nici după ce înghiţi de mai multe ori. 

Ce spusese Keir fusese puţin mai mult decât ce-și spusese singură în 
după-amiaza aceea, așa că de ce o durea sufletul? Nu punea preţ pe buna 
lui părere despre ea, niciodată nu pusese. Nu făcuse decât să-i ușureze 
munca în privința păstrării conacului. Ar fi trebuit să se bucure, nu să-i 
pară rău. 

În adâncul sufletului, ştia că asta nu era decât o mică parte. Ceea ce o 
supăra cu adevărat era mult prea simplu ca să poată fi definit. Leonie Holt 
nu numai că era frumoasă, dar era şi o companie plăcută. Era ciudat că 
acceptase o astfel de situaţie. Spusese că era o prietenă, dar zâmbetul care 
însoţise acea declaraţie demonstrase o cunoaștere mai intimă. Ca să facă 
ceea ce făcea, trebuia să fie îndrăgostită de Keir. Nu exista o altă 
explicaţie. 

Dar Keir? Ce simţea el? În momentul în care se căsătorise cu ea, în 
mintea lui nu fusese nimic altceva și cu siguranţă nu avusese nici un plan 
pentru viitor. Dacă avusese deja o legătură cu Leonie, o tratase cu 
superficialitate. Totuși, ea fusese cea la care apelase pentru ajutor în cazul 
acesta. Pentru că realizase ce însemna cu adevărat pentru el? Pentru că 
știuse că era capabilă să-l ierte, în dragostea ei pentru el? Un bărbat putea 
fi foarte ușor atras de o asemenea femeie, nu numai fizic, cum era faţă de 
ea însăşi, ci și emoţional. 

Regan puse punct speculațiilor. Începeau s-o doară prea mult. 

Stătea în sufragerie, lângă votca neatinsă încă, în momentul când Keir 
apăru din nou, pe la şapte. Purta o pereche de pantaloni și o jachetă de 
culoare deschisă, iar cămașa îi era descheiată la gât. 

— Te-ai răzgândit? 

Regan scutură din cap, afişând un zâmbet cinic. 

— De ce să ne mai deranjăm să ne minim? spuse ea. În afara unui 
anumit loc, nu suportăm nici măcar să stăm unul lângă altul. Du-te și 
distrează-te. Voi fi aici când te întorci. Trebuie să fiu, nu-i așa, dacă vreau 
să cooperezi. 

— Exact. Chipul lui deveni din nou dur. O să trebuiască să câștigi 
semnătura aceea! 

Deja o făcea, se gândi ea plictisită, urmărindu-l cum părăsește camera. 
Și plătea un preţ mai mare decât avea să știe el vreodată. 

Leonie nu-și făcu apariţia decât înainte de plecare. O clipă mai târziu, 
ușa de la intrare se închise și Regan auzi motorul mașinii pornind. 
Tăcerea care se instală după ce plecară părea să-și aibă ecoul în 
sufletul ei. 

Dacă avea să facă o alegere, acum era momentul potrivit, conștientiză 
ea. Nu trebuia decât să-și strângă lucrurile și să cheme un taxi care s-o 
ducă în oraș. Mâine, pe vremea aceasta, putea fi în avion, zburând spre 
casă. Dar, dar spre ce? veni răspunsul imediat. Dacă pleca acum, Keir 
câștiga. Nu putea să renunţe atât de ușor. Venise aici să salveze Cottamul 
și avea să-și ducă sarcina la îndeplinire, indiferent de preţul pe care 
trebuia să-l plătească. Era tot ce avea. 

Orele treceau greu. Când telefonul sună puţin după ora nouă, era 
ocupată să-și pregătească o gustare pe care n-o vroia, doar ca să-și facă de 
lucru. Receptorul fu în mâna ei înainte să aibă timp să se gândească prea 
mult, dar odată ridicat, trebui să răspundă. Tentativa ei de „alo“ aduse o 
scurtă pauză, ca și cum cel de la celălalt capăt al firului, indiferent cine 
era, fusese luat prin surprindere, apoi o voce vag familiară îi întoarse 
salutul cu o inflexiune total diferită. 

— Aveam de gând să-l întreb pe Keir unde stai, continuă barbatul pe 
care acum îl recunoscuse ca fiind jurnalistul din după-amiaza trecută. 
Râse încurcat. Se pare că mi-a luat-o înainte. Îmi pare rău că deranjez, dar 
pot să vorbesc cu el? Sunt câteva lucruri pe care vroiam să le știu. 

— Îmi pare rău, Don, răspunse ea monoton. A ieşit să ia cina cu 
cealaltă musafiră. Pot să-i transmit vreun measj? 

— Cealaltă musafiră? Părea ușor nedumerit. Vrei să spui că staţi 
amândouă cu el? 

— Exact. Numele ei e Leonie Holt. Poate că o știi. 

— Nu, nu cred... oh, stai o clipă! Vine de la Melbourne? 

— Nu sunt sigură. N-am cunoscut-o decât în seara asta. N-am avut prea 
mult timp să stăm de vorbă înainte să plece. 

— Tu n-ai fost invitată? 

— Oh, ba da. Doar că n-am avut chef să merg. Ezită înainte să 
continue, încercând să pară indiferentă. Atunci, o cunoşti. 

— Am auzit de ea, o corectă el. Dacă e aceeași. E actriţă de teatru. Keir 
merge din când în când să vadă spectacolele lor. Pauza lăsă loc 
speculațiilor. Eşti acolo pe post de doamna ei de companie sau cum? 

— În ziua de azi, ar fi cam greu. Își auzi râsul fals, sperând că telefonul 
îl putea deghiza. 

— Oh, nu știu. Acolo, la Melbourne, au idei destul de ciudate. E un loc 
unde înșelăciunea e la ea acasă. Oricum, nu poate să se aștepte să vă 
păstreze pe amândouă doar pentru el. Ce zici dacă ieșim toți patru mâine 
seară? 

— Nu sunt sigură care e programul, răspunse Regan fără ocolișuri. 

— E în regulă. Am să-l sun pe Keir dimineaţă, la birou, și am să aranjez 
ceva. De-abia aştept. La revedere. 

Ea lăsă încet receptorul în furcă, nu prea sigură că se descurcase bine. 
Totuși, ce altceva i-ar fi putut spune, cu excepţia adevărului? Ce altceva 
s-ar fi așteptat să spună? Dacă Don își respecta promisiunea și-i telefona 
lui Keir, trebuia să înfrunte el situaţia cum putea mai bine. Cu 
siguranţă, n-avea de gând să-și facă probleme în privinţa asta. Avea și aşa 
destule pe cap. 

Stătea deja de aproape o oră în pat, când auzi mașina, în jurul orei 
unsprezece; nu dormea, stătea doar și aștepta. Fură foarte tăcuţi când 
intrară în casă, vocile erau reduse la un murmur. Regan și-i imagină 
treversând sufrageria, ușuraţi să descopere că se retrăsese în camera ei, 
oferta lui Keir de a bea un ultim pahar și acceptul zâmbitor al lui Leonie. 
El avea să ducă ambele pahare spre locul în care stătea ea ṣi să se aşeze 
lângă ea, fie pe braţul fotoliului, fie pe canapea. Poate că avea să permită 
să ia câteva înghiţituri simbolice din băuturi, înainte să se întindă să-i ia 
paharul și să-l pună împreună cu al lui undeva. Apoi avea s-o ia în braţe 
și s-o sărute, mai întâi lent, cu buzele ușoare și mângâietoare, ca apoi 
să-i ceară mai mult până când ea nu-și mai putea reţine nici un element 
al răspunsului. Mâinile lui aveau să alunece tandru, nu nemilos, așa cum 
fuseseră adesea cu Regan, alergând subtil peste trupul subțire. Leonie 
avea să se topească în braţele lui, înălțată pe o culme unde nu mai conta 
nimic altceva decât ca el să continue. 

Pe coridor se auziră din nou vocile lor, atât de încet încât abia dacă 
puteau fi distinse, apoi o ușă se închise — una singură, remarcă Regan. Se 
întoarse tremurând pe cealaltă parte și-și trase așternutul peste cap. 

Când se trezi, ploua, dar deşi aversele fuseseră abundente, nu durară 
mult. Soarele ieșise din nou și pământul ardea deja, până când termină 
de îmbrăcat. 

Leonie era la bucătărie; lângă cotul ei era o ceașcă de cafea aproape 
goală. Purta pantaloni scurţi şi o bustieră care-i scotea în evidență sânii 
mici, dar frumos conturaţi. Ochelarii de soare erau ridicaţi pe creștetul 
capului, dându-i părul pe spate într-un fel care avantaja o fizionomie 
perfectă. 

— Bună, spuse ea nepăsătoare, ridicându-și privirea din revista pe care 
o răsfoia. Trebuie că mai suferi încă din cauza insolaţiei. 

Regan i-ar fi putut spune că toaleta ei stridentă atât de devreme nu 
făcea decât să scoată şi mai mult în evidență faptul că nu dormise până la 
orele mici ale dimineții, dar se abținu. S-ar fi trădat prea mult. 

— N-a trebuit să-mi cultiv niciodată obiceiul de a mă trezi atât de 
devreme, spuse ea vesel. Nu ţi-a spus Keir? Sunt una dintre bogătașele 
leneșe. 

— Mi-a spus că eşti acţionară la un butic de succes și că lucrezi acolo, 
spuse direct fata cu ochi albaștri. Asta nu sună a persoană leneșă. 

— Dumnezeule, chiar te-a introdus în peisajul complet, nu-i așa? 
Regan se întoarse dinspre frigider cu paharul cu suc de portocale pe care 
tocmai şi-l turnase și se sprijini de bufetul din apropiere ca s-o privească 
pe cealaltă fată cu ceea ce spera să fie indiferența potrivită. Presupun că 
a considerat că ai dreptul să ştii cu ce fel de persoană s-a căsătorit. 
Trebuie să fi fost un adevărat şoc. 

— A fost, dar acum înţeleg cum s-a întâmplat. 

— Ce ușor te acomodezi! 

— Nu-i așa? Leonie refuză să se lase păcălită. Nu e chiar atât de greu, 
dacă te gândești la persoană. 

— Dacă îl iubeşti atât de mult, înghiţi în sec Regan, de ce nu te-ai 
căsătorit tu cu el? Sau nu te-a cerut niciodată de soţie? 

Zâmbetul care încolţi pe chipul celeilalte păru să iasă ciudat din context. 

— I-am spus odată că ar trebui să-și culce la pământ stafiile. Nu că 
m-aș fi aşteptat s-o ia atât de literalmente! 

Regan nu putea controla valul de căldură care-i alerga pe sub piele. 

— Ti-a plăcut să auzi toate detaliile? 

— Dacă te referi la ceea ce cred eu, veni replica liniștită, atunci, află că 
n-am auzit nimic. Nu-l cunoști prea bine, nu? Dacă l-ai fi cunoscut, ar fi 
fost ultima persoană pe care ai fi abordat-o cu o astfel de propunere. Ar 
fi trebuit să fie oricum ultimul, date fiind circumstanţele, dar probabil că 
ai fost prea arogantă să priveşti lucrurile din perspectiva asta. 

Avea dreptate, conștientiză Regan. Aroganţă era cuvântul potrivit. Îşi 
controlă atent expresia feţei. Singura ei apărare era să-și păstreze imaginea. 

— Oricum, e un fapt consumat. Având în vedere că în final obţin ceea 
ce vreau de la el, pentru mine nu contează nici cât o ceapă degerată. Poţi 
să-i spui asta. 

— Orice vrei să ştie, spune-i singură, răspunse fără ranchiună Leonie. 
Nu vreau să fiu pusă la mijloc. 

— Bine, am să-i spun. Care e planul? Fiecare își vede de treaba ei? 

— Numai dacă vrei în mod special. M-am gândit că mai târziu am putea 
merge în oraș, poate să luăm și prânzul înainte să ne întoarcem. Keir a 
spus că ar trebui să te ferești câteva zile de soare, dacă nu vrei să dai de 
bucluc. 

— Drăguţ din partea lui că se preocupă! 

Leonie oftă. 

— Uite, ne confruntăm cu o situaţie dificilă, și tu n-o ușurezi cu nimic. 
Nu putem cădea pur şi simplu de acord să-l vedem într-o altă lumină și să 
lăsăm lucrurile aşa? 

— De ce aș ușura-o? Nu există nici un motiv fondat pentru care să fiu 
aici. Nu vrea decât să mă umilescă! 

— Poate că meriti. Zâmbetul apăru din senin, îndulcind ușor veninul 
cuvintelor. Doar putin. 

O merita, punct, fu nevoită să conştientizeze Regan, dar să recunoască 
era altceva. Ridică din umeri, sugerând că toată tărăşenia o făcea să-și 
piardă răbdarea. 

— Nu merită să discutăm. N-o să reușească. Bine, hai să mergem în 
oraș. Mi-ar plăcea să fac câteva cumpărături cât timp sunt aici. 

— Double Bay ar trebui să răspundă cerințelor tale — Sydney e un mic 
Paris! Puțin cam scump, dar primești ceea ce plătești. Dacă plecăm pe la 
zece și jumătate, avem câteva ore înainte de prânz. Am să telefonez să 
rezerv o masă la Summit, dacă pot. Ai fost la Tower? 

— N-am fost nicăieri încă, recunoscu Regan. N-am avut timp. Încercă 
să adune puţin entuziasm. Odată ce părăsea Australia, era foarte puţin 
probabil să se mai întoarcă vreodată, așa că era bine să profite. Voi fi gata, 
spuse ea și-și bău sucul. Mă duc să fac puţină pâine prăjită. Vrei și tu? 

— Am mâncat deja, clătină din cap Leonie. Doar atât mănânci? 

— Cam atât mănânc de obicei, plus cafeaua, desigur. 

— Nu e cine știe ce combinaţie. Ce zici de o friptură și ouă prăjite? 

— La micul dejun? 

— De ce nu? Ochii albaștri ai lui Leonie păreau amuzaţi. Nu te sfii! Ar 
mai fi o alternativă: în frigider e niște şuncă. Keir a servit câteva felii 
înainte să plece. 

Regan așeză pâine în prăjitor fără să se uite în jur. 

— L-ai gătit-o tu? 

— Da. Merită să fie răsfăţat din când în când. Tu gătești? 

— La ocazii, când am dispoziţia necesară, dădu din umeri Regan. Nu e 
modul meu preferat de a-mi petrece timpul liber. 

— Dar care e? 

— Să mă simt bine. Ce altceva? 

— Nu cred că ești atât de simplă pe cât vrei să pari. Nimeni n-ar putea 
fi. De ce joci teatru? 

— Tu ești cea care-și petrece timpul pe scenă, râse Regan. 

Între ele se lăsă o scurtă tăcere, înainte ca Leonie să vorbească. 

— Cine ţi-a spus asta? 

— Un prieten de-al lui Keir — Don-nu-știu-cum. N-am aflat numele lui 
de familie. A telefonat aseară, când eraţi plecaţi. 

— Oh? Tonul ciudat era încă acolo. Nu știam că vreunul din prietenii 
lui Keir mă cunoaște. 

— Nu te cunoaște. A spus că l-a auzit pe Keir menţionând numele tău. 
Regan făcu o pauză. Totuși, ai mai fost aici, nu-i așa? 

— Doar o singură dată, spuse sec. N-am apucat să întâlnesc pe nimeni. 
Tonul lui Leonie se învioră intenţionat. Poate că de data asta, Keir o să ia 
măsuri. 

— Asta s-ar putea să creeze unele dificultăţi, considerând aranjamentul? 

— Nu văd de ce. În ceea ce-i priveşte pe ceilalți, suntem doar 
musafirele lui. Probabil, vor crede că şi-a ametit partenerele. 

Regan se îndoia. Nimeni care-l cunoștea pe Keir nu l-ar fi considerat 
capabil de o asemenea greșeală. Și oare conta în vreun fel ce credeau 
ceilalți? N-aveau decât să speculeze. În câteva săptămâni, avea să plece de 
aici. 

Pentru prima oară, se trezi gândindu-se la acea lungă călătorie spre 
casă, alături de Keir și simţi că i se usucă gâtul. Dacă ar fi realizat la timp 
prin ce avea să treacă astfel încât să-l convingă să se întoarcă împreună, 
n-ar mai fi venit. Așa, avea să fie părăsită de către bărbatul cu care se 
căsătorise nu o dată, ci de două ori. 

Vocea i se auzi mai neîndurătoare decât intenţionase. 

— Realizezi că vor trebui să treacă cel puţin doi ani înainte să fie liber 
pentru a se căsători cu tine? Eşti dispusă să-l aştepţi atât de mult? 

Leonie întârzie cu răspunsul, chipul ei reflectând o anumită 
incertitudine. 

— Sentimentele mele pentru Keir nu implică nici o obligaţie, spuse ea 
în cele din urmă. Dacă are nevoie de mine, îi stau la dispoziţie. Asta e tot. 
Își împinse scaunul înapoi și se ridică într-o mișcare fluidă. Mă duc să mă 
schimb. Eşti sigură că ai destul timp până la zece treizeci? 

— Da. Regan muşcă din felia de pâine prăjită pe care n-avea nici un 
chef s-o mănânce, înghiţi sec și adăugă: nu-mi trebuie decât câteva 
minute să mă schimb. Du-te. 

Rămasă în sfârșit singură, se gândi la ce-i spusese Leonie. Toate 
probabilitățile indicau că australianca avea să se mute acolo permanent, 
de îndată ce ea avea să plece. La timpul potrivit, puteau să se căsătorească 
sau nu. Nu părea să aibă o importanță majoră pentru Leonie. Pentru că 
iubirea ei era îndeajuns. 

Leonie se doveni un ghid excelent când venea vorba de cumpărături, 
ducând-o de la buticurile din Double Bay până la supermarketurile ca 
Myers and Grace Brothers, unde erau expuse toate bunătăţile din lume. 
Regan cumpără unul sau două obiecte mai mici, plus o pereche foarte 
scumpă de sandale cu curelușe care-i plăcuse foarte mult, deşi nu prea se 
potriveau cu nimic din ce conţinea garderoba ei. Orice articol cumpărat 
de aici nu servea decât ca amintire, de fiecare dată când era purtat, și asta 
era ceva ce n-avea să-i trebuiască. 

Panorama din restaurantul din turnul rotitor era magnifică: portul 
ocupat cu tot soiul de ambarcaţiuni, de la șalupe până la bacuri, întinderea 
verde a Grădinii Botanice la cotitura Farm Cove, marea deschisă în 
spatele Heads pentru mii de kilometri neîntrerupţi. Văzut de la înălțime, 
Sydney avea canioane de străzi, traficul se desfășura ca și cum ar fi fost 
controlat dintr-o sursă centrală, asemenea unui gigantic oraș de jucărie. 

— Data viitoare când venim, am putea face o plimbare cu vaporul prin 
port, sugeră Leonie când se dezlipiră de fereastra de lângă masă. Cei din 
Sydney spun întotdeauna că dacă n-ai văzut orașul de pe apă, n-ai văzut nimic. 

— Avem destul timp. De ce nu acum? 

— Trebuie să mergem și să ne întâlnim cu Keir la birou. Să luăm cheile 
de la mașină. 

— Maşină? 

— S-a gândit că avem nevoie de transport, blocate acolo, pe coasta 
nordică. I-am spus că trecem s-o luăm cât timp suntem în oraș. Nu sunt 
decât câteva blocuri până acolo. Zâmbi uşor. Și vreo șaptesprezece etaje! 
Trebuie să-l convingem să ne ducă odată la fabrică. Tocmai s-a extins din 
nou. În felul în care merg lucrurile, în curând o să aibă nevoie de noi 
premise. Toată lumea e interesată să păstreze o temperatură agreabilă, 
mai ales dacă o poate face la preţ mic. În Europa, vânzările au depășit 
deja așteptările. 

— Pari să ştii foarte multe despre asta, șopti Regan. 

— Doar atât cât îmi spune Keir din când în când. În privinţa asta, se 
înscrie perfect în tiparul australianului: când nu e la muncă, uită de tot 
de ea. Noi preţuim timpul liber mai mult decât orice. Leonie o luă înainte 
când liftul se opri. Înapoi pe pământ! Hai. 

Regan o urmă confuză, curioasă să vadă locul de afaceri al lui Keir și 
în același timp nefiind prea doritoare să-l înfrunte înainte să fie absolut 
nevoită. Noaptea trecută dormise cu Leonie, știind că ea nu era decât la 
câteva uși depărtare. Dacă o făcuse intenţionat, să-i arate cât de puţin 
însemnaseră pentru el experienţele lor, atunci reușise. Regan, însă, se 
îndoia de abilitatea ei de a-l privi în ochi și de a se preface că nici pentru 
ea nu contaseră. 

Blocată între clădirile din jur, căldura de afară era o forță tangibilă; 
cerul senin de deasupra nu era decât o oglindă pentru soarele 
neîndurător. Regan fu recunoscătoare să ajungă la destinaţie, urmând-o 
pe Leonie într-un alt lift obscur și răcoros. 

Biroul lui Keir se dovedi a fi la etajul șaisprezece, nu la al 
șaptesprezecelea. Secretara lui era o femeie în jur de treizeci de ani, 
veselă și eficientă; era evident că le aștepta. 

— Are o întâlnire la trei, le sfătui ea. Asta înseamnă că aveţi douăzeci 
de minute, nu mai mult. 

— Vom ieși în zece, promise Leonie. Putem intra acum? 

— Ar fi bine să-l anunţ că sunteţi aici, spuse cealaltă femeie. A fost 
plecat cea mai mare parte a zilei, dintr-un motiv oarecare. Nu e el azi. 
Apăsă butonul interfonului și vorbi tare. Vizitatoarele tale sunt aici. Să le 
trimit înăuntru? 

— Da. Cuvântul sună retezat. Și unde e scrisoarea pe care ţi-am 
cerut-o? 

— O caut încă. Trebuie să fi fost prost îndosariată. Ridică din 
sprâncene într-un apel comic către cele două fete din faţa biroului ei, în 
timp ce eliberă butonul. Întelegeti ce am vrut să zic? Intraţi... și mult 
noroc! 

Keir stătea la fereastra mare, privind orașul. Biroul lui era așezat în 
unghi drept faţă de fereastră, scaunul rotativ împins în spate, ca și cum 
abia se ridicase în picioare. Azi, purta cravată, observă Regan când se 
întoarse spre ele, dar nodul era slăbit şi nasturii de sus descheiaţi. 
Zâmbetul pe care-l afișă era superficial. 

— N-am mult timp, spuse el, așa că hai să fim conciși. Maşina e un 
Packard albastru, parcat alături de a mea. Portarul o să vă arate unde. Se 

duse înapoi la birou și luă un inel cu chei pe care i-l încredinţă lui Leonie, 
fiindcă era mai aproape. Are plinul făcut și e asigurată s-o puteţi conduce 
amândouă. 

— Dacă suntem împreună, veni remarca usturătoare a lui Regan, 
hotărâtă să joace până la capăt rolul în care se distribuise singură. Nu 
trebuia să te deranjezi. Dacă aș vrea să conduc, mi-aș lua singură una. 

— Încă mai poți să faci asta, răspunse el în aceeași dispoziţie 
tensionată. Nu te oprește nimeni. 

Regan se sili să întâlnească remarca lui aspră fără să se clintească. 

— Ar fi mult mai simplu pentru toată lumea dacă m-aș muta înapoi în 
oraș, nu? 

— Ti-am spus deja că posibilitatea asta nu intră în calcul. 

— Vrei să spui că încă nu m-ai umilit îndeajuns? Zâmbetul ei se 
sincroniză cu mișcarea umerilor. Nu trebuie să-ţi răpesc plăcerea asta, nu? 

Leonie se mișcă repede. 

— Cred că ar fi bine să plecăm, inainte ca cineva să spună ceva ce o să 
regrete. 

— Bună idee. Keir era stăpân pe el, dar ochii lui spuneau că nu dorea 
să continue discuţia. Apropo, diseară mergem toţi să luăm cina... și 
vreau să spun toți. Suntem invitaţi de Don Crossman. A sugerat să cinăm 
la localul acela nou din Palm Beach, așa că o să vină să ne ia de acasă. 
Nu are rost să mergem cu două mașini. Se uita încă la Regan, sesizând 
cu un zâmbet răspunsul ei. Desigur, nu e nici o surpriză pentru tine. 
Mi-a spus că a vorbit cu tine aseară. Adu-ţi aminte că în primul rând e 
jurnalist. Dacă poate pune mâna pe o poveste, n-o să se sfiască prea mult 
s-o folosească. 

— Probabil crede că ai de gând să-ţi deschizi un harem, spuse ea. Am 
să fac tot posibilul să-l deziluzionez. Romantismul fierbinte și aerul 
condiţionat nu se prea potrivesc, nu? 

— Plecăm, interveni Leonie grăbită. Ne vedem mai târziu, Keir. 

Regan o acompanie fără să protesteze, conștientă că întindea coarda. 
Faptul că-l scotea din sărite pe Keir nu făcea nimănui nici un bine, totuși, 
nu reușea să se abţină. Vroia să-l rănească, așa cum o rănise și el — așa 
cum o făcea în continuare. Cuvintele erau singura ei armă. 

La coborâre, fură singure în lift. Leonie fu prima care deschise discuţia: 

— Într-una din zilele astea, ai să ajungi prea departe, spuse ea fără 
ocolișuri. Nu l-am văzut niciodată pe Keir să-și piardă cumpătul, dar 
nu-mi imaginez că e imposibil. De acord, e la fel de vinovat, pentru că a 
accepat oferta ta, la fel cum și tu eşti, pentru că i-ai făcut-o. Dar, cel puţin, 
e dispus să-și repare greșeala, venind cu tine înapoi în Anglia. 

Regan studia reflecțiile lor gemene în oglinda din perete: aceeași 
înălțime, aceeași nuanţă de ten, aproape aceeași osatură a feţei, doar 
părul era fundamental diferit. 

— Cu un preţ, spuse ea. 

— Așadar, e om. Nu că aș fi neapărat de părere că are dreptate. 

— Doar că dacă așa vrea el, eşti dispusă să-l sprijini. 

— Mai mult sau mai puţin. E ce... Ajunseră la parter, Leonie nu mai 
continuă, muşcându-și buza. Să mergem să găsim mașina aceea. 

Erau în ea, îndreptându-se spre pod, când Leonie reluă, pe un ton 
mai dur: 

— Ar trebui, totuși, să ştii un lucru... Keir și cu mine n-am făcut 
dragoste. Asta face ca lucrurile să fie mai simple? 

Ar fi putut, dacă Regan n-ar fi ştiut mai bine. Ştia ce încerca Leonie să 
afle şi n-avea nici o intenţie să se trădeze. 

— Sincer, nu-mi pasă câtuși de puţin. Keir nu-mi aparține. Nu vreau 
decât să plec din casa aia! 

— Ei bine, mă îndoiesc că o vei face. Cel puţin, dacă vrei ca el să facă 
ce-i ceri. Așa cum ai spus, a fixat un preţ. După părerea mea, e destul de 
mic, luând în considerare că în joc nu e decât mândria ta. 

— Nu te înţeleg, mărturisi Regan după câteva clipe. Ştii de ce te-a 
introdus în peisaj? 

Zâmbetul ei fu în totală neconcordanță cu răspunsul: 

— Pentru că îi este foarte greu să-ţi reziste chiar şi acum? Da, mi-a spus 
asta. Ar trebui să te consideri norocoasă că n-a inclus în preț și 
satisfacerea nevoilor lui. Nu că mi-aș imagina că ar fi fost o pedeapsă atât 
de îngrozitoare. 

Leonie părea foarte convingătoare. Era oare posibil să spună 
adevărul? Regan se gândi la seara trecută, încercând să se convingă 

singură. Auzise o singură ușă închizându-se, adevărat, dar cine spunea că 
nu mai fusese alta, după ce-și îngropase capul sub pernă? Pe de altă 
parte, ce diferență palpabilă era pe o perioadă mai lungă? Leonie stătea 
în casă la invitaţia lui Keir. Dacă dormeau sau nu împreună era pur 
incident. 

— Dacă vrei să vorbim, putem schimba subiectul? spuse ea tăios. M-am 
săturat de ăsta. Lucrezi la un teatru, nu? O dată la două săptămâni, sau 
săptămânal? 

— Săptămânal. Teatrul s-a închis pentru o lună și jumătate, adăugă 
Leonie, anticipând următoarea întrebare. Se fac restaurări. Când 
deschidem din nou, vom începe o nouă stagiune, deși în faţă vom avea 
cu un rând mai putin. 

— Nu pare o politică prea inspirată. 

— N-ar fi, dacă am juca în mod obișnuit cu sala plină. Așa, vor fi mai 
puţine locuri libere şi sperăm că vom avea un standard mai ridicat al 
producţiilor. Vocea ei era animată. E o competiţie acerbă între teatre, așa 
că are foarte mare importanță cine scoate cel mai captivant afiș. Îţi place 
să mergi la teatru? 

— Foarte mult, recunoscu Regan. La Cottam nu avem unul 
profesionist, dar avem un excelent grup de amatori. 

— Presupun că te duci la Londra ca să vezi teatru adevărat. 

— Nu atât de des pe cât obișnuiam. Totuși, în noiembrie am văzut 
toate piesele de pe Broadway care meritau să fie văzute. 

— Adevărat? râse Leonie. Acum, chiar că te invidiez! Spune-mi despre 
New York. Întotdeauna mi-am dorit să vizitez Statele Unite. 

Erau încă pasionate de conversaţie, când ajunseră acasă. Doar atunci 
când Leonie opri în capul drumului, Regan își aminti fără tragere de 
inimă de întreaga situaţie, conștientă de confuzia din mintea ei. Având în 
vedere că cealaltă era atât de preocupată de teatru, unde mai încăpea Keir 
în viaţa ei? 

— Dacă ar trebui să renunti la teatru, ai face-o? 

Răspunsul întârzie să vină. Leonie privea drept înainte, cu mâinile 
încă pe volan, cu fața lipsită de orice expresie grăitoare. 

— Dacă ar trebui să aleg, răspunse ea în sfârșit, da, aş renunţa. 
Deschise portiera înainte ca Regan să mai spună ceva. Mă duc să fac o 
baie. Vii? 

Regan o urmă mai încet, simțindu-se deprimată. Își dorea să poată 
comprima zilele acelea de aşteptare. Vroia din tot sufletul să se întoarcă 
acasă. 

Era în camera ei, odihnindu-se de ochii lumii, când auzi mașina lui 
Keir, pe la șase. Leonie îl întâmpină în hol; vocea ei abia se auzea prin ușa 
întredeschisă a dormitorului. 

— Regan doarme, spuse ea și făcu o pauză înainte să adauge: chiar 
crezi că seara asta e o idee bună? 

Îi fu imposibil să audă răspunsul lui din cauza tonului slab și acusticii 
defectuoase, dar inflexiunea fu tăioasă. 

— Nu cred că Regan ar face asta, replică Leonie. Trebuie să fie la fel de 
reticentă ca și tine la ideea de a face totul public. Vino să bem o bere pe 
punte. Avem destul timp. 

Regan rămase în pat privind în tavan, în timp ce pașii lor se 
estompară. Așadar, Keir credea că ea îl pusese pe Don să-i invite în seara 
asta. Cel puţin, așa sunase. Nu era sigură ce motiv credea că ar avea el, 
dar era unul pe care i-l putea oferi cu ușurință. 


Capitolul 9 


Regan alese un costum cu pantaloni din satin, de culoarea untului, 
lăsând taiorul descheiat ca să descopere corsetul și încălță o pereche 
foarte rafinată de sandale. Pielea îi devenise deja maronie, observă ea 
mulțumită; zona care amenința să se cojească se redusese 
considerabil, fiind ascunsă de taior. Ochii cenușii care o priveau din 
spate în oglindă nu trădau nici unul din gândurile de dincolo de ei. 
Arăta senină şi încrezătoare în ea, complet neafectată de curentele 
emoţionale în mijlocul cărora se afla. Nu trebuia decât să-și menţină 
acea atitudine. 

Așteptă intenționat sosirea lui Don ca să li se alăture în sufragerie. 
Ambii bărbaţi erau îmbrăcaţi comod, în pantaloni, jachete și cămăși 
descheiate la gât, dar Leonie optase, ca şi ea, pentru un stil intermediar — 
o rochie de culoarea caisei într-o croială italienească ireproşabilă, care-i 
punea în valoare silueta zveltă. 

— Nu mă miră că ai încercat să le păstrezi doar pentru tine, amice, 
comentă sec Don. Și eu aș fi făcut la fel. 

Seninătatea cu care Keir dădu din umeri contrazicea severitatea din 
ochii cenușii. 

— Un bărbat nu poate decât să încerce. Vrei ceva de băut înainte să 
mergem, Regan? 

Ea scutură din cap, văzând că ceilalți aproape le terminaseră pe 
ale lor. 

— Am să aştept până ajungem acolo, mulțumesc. E departe? 

— În jur de treizeci de kilometri, îi spuse Don. O să se întunece înainte 
să ajungem, dar mi s-a spus că nu putem trece fără să-l observăm. Sper 
doar să fie atât de bun pe cât am auzit. 

— Dacă nu e, spuse Regan râzând, va trebui să facem asta din nou, ca 
să te poţi revanșa. Gândește-te așa! 

— Mă gândesc. Don îi zâmbi și el, aparent inconştient de prezenţa 
celorlalți în cameră. Dar să nu te aștepți la standardele de la Savoy. 

— Ai fost în Anglia? întrebă ea. 

— De câteva ori. Nu că aș fi stat la Savoy. Holiday Inn a fost mai pe 
măsura buzunarului meu. Își întoarse privirea spre cei doi care asculatu 
schimbul lor de replici. Ar fi bine să pornim, altfel, s-ar putea să nu ne mai 
rețină masa. Marţea, vine un grup de dansatori. 

Aranjamentul în mașină părea stabilit din oficiu: ambele fete fură 
trimise pe locurile din spate. Nu era nici alegerea ei, părea să spună 
privirea tolerantă și resemnată a lui Leonie, dar ce puteau face? Nu 
vorbiră prea mult între ele în timpul călătoriei, nici cei doi bărbaţi nu fură 
prea vorbăreţi. O dată sau de două ori, Regan surprinse privirea lui Don 
în oglinda din față și știu că urma să-i adreseze câteva întrebări 
pertinente, de îndată ce rămâneau singuri. Avea să fie interesant să afle ce 
avea să-i spună când venea timpul, pentru că acum, Regan nu avea nici o 
idee. Nici nu-i păsa prea mult. 

Silvers se dovedi o uriașă casă veche, renovată, aflată în partea de sud 
a Palm Beach. Regan găsi restaurantul de la parter foarte aglomerat și 
zgomotos, dar mâncarea era bună, vinurile excelente, așa că putu să 
răspundă cu onestitate când Don îi ceru părerea despre local. 

— Azi, la prânz, am testat prima dată vinul australian, mărturisi ea. 
Sper că n-o să înţelegi greșit, dacă-ţi voi spune că nu mă aşteptam să fie 
atât de savuros. 

— Nu ești singura, răspunse el, dar zvonurile circulă. Făcu un semn 
din cap către micul ring de dans. Ai chef să dansezi până-ți dai suflarea? 

Regan evită să privească în direcţia lui Keir. 

— Am să risc. 

Din necesitate, o trase mai aproape odată ce ajunseră pe ring, mâinile 
strecurându-i-se pe spatele ei. 

— Nu sunt sigur că ideea asta o să funcţioneze, comentă el aproape de 
urechea ei. Nu avem destul loc. Ar face mai bine să mai pună câteva mese 
şi să se rezume la muzică. 

— Încă mai pot face asta, spuse vesel Regan, știind că amândoi vorbeau 
fleacuri, de dragul conversaţiei. Judecând după numărul de oameni de 
aici, cu siguranţă le-ar ocupa. 

— Presupunând, desigur, că ar mai vrea să vină aici, dacă nu s-ar mai 
dansa. Zâmbea în timp ce vorbea, Regan o simţea în vocea lui. 
Următoarele cuvinte îi confirmară bănuiala. Gata cu detaliile irelevante. 
Cred că avem două lucruri de lămurit. 

— În legătură cu ce? 

— Cu motivul pentru care tu și Leonie staţi amândouă la el acasă. Don 
nu aşteptă nici un comentariu din partea ei. L-ai luat prin surprindere 
când ai apărut din senin și a avut nevoie de o petrecere în trei ca lucrurile 
să nu se complice prea mult. Sunt îndeajuns de aproape? 

Regan vru dintr-o dată să râdă. Atât de aproape și în același timp atât 
de departe! 

— Ai spus două lucruri, îi aminti ea, eschivându-se intenţionat. 

— Poate că a fost puţin cam prematur. Cred că ai venit în Australia 
special ca să-l vezi pe Keir, dar nu sunt prea sigur de ce. 

— O inimă frântă? sugeră ea cu ironie și cu un zâmbet larg. 

— Nu tu! Nu ești genul. Era mai mult o cerere pe care nu-ţi făcea 
plăcere s-o faci, cel puţin asta e impresia pe care mi-ai lăsat-o duminică. 

Era şocată de precipitarea lui, dar nu avea să i-o arate. 

— Nota maximă pentru spiritul de observaţie. 

Don aşteptă câteva clipe, apoi îi șopti: 

— Asta e tot ce o să-mi spui? 

— Nu ţi-am spus nimic. N-ai făcut decât să-ţi dai cu presupusul. 

— Dar n-ai negat. 

— Nu văd necesitatea. 

Don oftă amuzat, în semn de resemnare. 

— Asta nu € o curiozitate profesională. Nu mă ocup de bârtele 
mondene. În momentul ăsta, nici măcar nu sunt angajat permanent. Îmi 
iau o pauză de șase luni, în care vreau să-mi încerc talentul de scriitor... 
cartea pe care toată lumea se presupune că o are în sufletul ei. 

— Şi ești în criză de material? Regan vru să-și înghită imediat cuvintele. 
Ridică spășită mâna și o așeză pe obrazul lui. Îmi pare rău, nu era cazul. 

— Nu chiar, recunoscu el. Am intuit o poveste din clipa în care v-am 
văzut pe tine și Keir împreună. Sunteţi departe de a fi prieteni și totuși e 
ceva în modul în care vă priviţi... Se opri scurt. Doar n-ai probleme, nu? 

— Nu e genul de problemă la care te gândești, râse ea sacadat. 
Încetează cu interogatoriul, Don. 

— Vreau să te ajut, asta-i tot. 

— De ce? întrebă ea fără menajamente. De-abia dacă mă cunoşti. 

— Şi ce naiba?! O tinu departe de el ca s-o privească furios. Nu poţi lua 
nimic la valoarea aparentă? 

— Se pare că nu. ÎI studie o clipă, conștientă că trăsăturile lui frumoase 
și bronzate nu aveau nici un efect asupra inimii ei. Zâmbi cu amărăciune. 
Nu sunt un copil, Don, pot să-mi rezolv singură problemele. Oricum, îţi 
mulțumesc. 

— Bine, uită. Părea să se fi întristat. Cât stai? 

— O săptămână sau cam așa ceva. 

— Până când se întoarce Keir de la Brisbane? 

Regan hotări că era o pierdere de timp să tergiverseze în continuare 
lucrurile. Don avea să afle oricum curând. 

— Da. 

— Atunci, înseamnă că săptămâna viitoare vei rămâne singură. Nu 
vreau să spun decât că nu trebuie să fii. Nimic complicat. Aș vrea doar să 
te văd. 

Era prima oară când Regan își permitea să se gândească atât de 
departe. Acum, realiza că ce spusese Don era adevărat. Având în vedere 
că Keir era plecat, nu mai era nici un motiv pentru șederea lui Leonie. 
Nici pentru a ei. Se putea muta în oraș până la întoarcerea lui, să petreacă 
timpul vizitând locurile pe cont propriu. Ideea nu era prea atrăgătoare. 
Nimic complicat, spusese Don, iar ea îl credea. Și el avusese parte de prea 
multe complicaţii sentimentale. Aveau să-și ţină unul altuia companie, 
atâta tot. 

— Dacă-mi dai numărul tău de telefon, aș putea să te sun. Nu sunt 
prea sigură care sunt planurile mele. Te superi dacă ne așezăm? Aveai 
dreptate că rămâi fără suflare. 

Ceilalţi doi nu dansaseră. Keir urmări întoarcerea lor cu o expresie 
enigmatică, mâna lui stătea suficient de aproape de a lui Leonie pe 
şervetul alb, încât să s-o fi ţinut până în urmă cu câteva clipe. 

— Îmi pare rău că încheiem seara atât de devreme, anunţă el, dar 
Leonie are o migrenă îngrozitoare. Păcat că am venit toţi în aceeași 
mașină. 

Probabil că ar fi fost destul de simplu să cheme un taxi, dar Don se 
reținu să facă propunerea. 

— E în regulă, spuse el. Oricum, nu e cum mă aşteptam. Ne vedem la 
mașină, după ce plătesc nota. 

Keir le conduse pe cele două fete spre ieșise, însă n-o atinse pe nici 
una. Faţa lui părea austeră în lumina lunii, iar gura fi era o linie 
intransigentă. Deschise portiera cu cheile pe care i le dăduse Don și le 
trimise pe locurile din spate, apoi urcă pe locul pasagerului. 

— Cum te simţi acum? întrebă Regan, uitându-se spre Leonie. Sper că 
ti-e mai bine. 

Keir fu cel care-i răspunse, pe un ton brutal. 

— Nu are nici o migrenă, după cum prea bine ştii. Am vrut să plecăm. 

— Şi trebuie neapărat să fie aşa cum vrei tu. 

— Vine Don, interveni în grabă Leonie, în timp ce Keir se întoarse pe 
jumătate. O să se întrebe ce se petrece aici, dacă găsește atmosfera asta! 

— Poate că n-o să fie nevoie să se întrebe, spuse intenţionat Regan. 
Prietenul nostru, Don, e foarte perspicace. Ce nu știe, ghicește. 

Nu mai avură timp de alte replici, căci Don deschise portiera dinspre 
volan. Keir se aşeză la loc în scaunul lui, cu chipul rece și încordat. 
Răfuiala avea să se desfășoare mai târziu, fără îndoială. Îl scosese prea 
mult din sărite. Dar în momentul acela, lui Regan nu prea îi păsa. Se 
simțea obosită și demoralizată și mai mult decât pregătită să arunce 
mănușa. 

În ciuda încheierii timpurii a serii, ajunseră acasă abia pe la zece 
treizeci. Don refuză invitaţia lui Keir de a rămâne cu ei, păstrând cheia în 
contact cât timp coborâră din mașină. 

— Nu uita de duminică, spuse el prin geamul coborât. Am să te anunţ 
ce plajă folosim, după ce aud prognoza meteo pentru surf. Îmi datorezi 
șansa de a-mi lua revanșa, amice. 

— O vei avea, îi promise Keir. Mulţumim pentru cină. 

— Da, ei bine, mâncarea n-a fost rea. Ridică o mână în semn de 
rămas-bun. Pe curând! 

Leonie se mișcă prima. 

— Mă duc să mă culc, anunţă ea. Migrena aia m-a copleșit de- 
adevăratelea, pe drumul de întoarcere. Oricum, prefer să nu fiu prin 
preajmă când vă lămuriţi voi problemele. 

— În ceea ce mă priveşte, nu avem nimic de lămurit, spuse Regan 
monoton. De ce nu mergem cu toții la culcare? 

— Pentru că am câteva lucruri să-ți spun, indiferent dacă ai sau nu chef 
să le asculti, interveni cu hotărâre Keir. Leonie, te descurci? Vrei să-ţi aduc 
ceva? 

Capul auriu se mișcă într-un răspuns negativ. 

— Nu e chiar așa de grav. Ezită puţin și privirea îi poposi pe chipul lui 
Regan, apoi se întoarse spre Keir. Pot să vorbesc o clipă cu tine? 

— Nu-ţi face griji pentru mine, o asigură Regan și porni înaintea lor 
spre casă. Voi fi în sufragerie, aruncă ea peste umăr. 

Casa era cufundată în întuneric. Aprinse câteva lumini și rămase 
așteptând în mijlocul sufrageriei, conștientă că ar fi fost în dezavantaj 
dacă se așeza. Întreaga situaţie devenea din ce în ce mai dificil de 
suportat, atât pentru ea cât și pentru Leonie. Indiferent ce satisfacţie 
obținea Keir prin faptul că o făcea să se piardă cu firea, cu siguranță 
trebuia să realizeze că o umilea și pe Leonie. Probabil, asta îi sugera și ea 
acum, cu toate că rămânea încă sub semnul îndoielii dacă avea vreun 
folos. Pe Keir nu-l preocupau decât sentimentele lui. 

El intră după câteva minute, atitudinea lui nu era cu mult diferită. 

— Ce i-ai spus lui Don? 

— Nimic. N-a fost nevoie. A adunat și el doi și cu doi și a venit cu 
propria lui poveste. Zâmbi cu ironie pe seama amândurora. Credea că 
sunt însărcinată cu copilul tău și am venit aici să pretind anumite 
drepturi — îmi imaginez că mariajul ar fi fost unul dintre ele. Nu trebuie 
să-ţi faci griji. L-am convins că nu e adevărat. Desigur, a trebuit să-i 
promit că o să petrec ceva timp cu el, săptămâna viitoare, ca să-l asigur 
mai bine. 

— Nu vei fi aici săptămâna viitoare, spuse el glacial. Mi-am schimbat 
programul. Zbor mâine dimineaţă la Brisbane și mă întorc sâmbătă. Luni, 
plecăm spre Anglia. 

Regan se uită la el câteva clipe fără să vorbească; toate emoțiile ei 
amuţiseră dintr-o dată. 

— De ce? De ce te-ai răzgândit? 

Replica veni concisă, fiecare cuvânt lovind-o asemenea unui ciocan 
metalic. 

— Pentru că vreau să scap cât mai repede de tine. 

Ridicol, dar ochii ei zburară spre părul lui negru și des, amintirea 
degetelor ei alergând prin el fiind copleşitor de reală. Așadar, până la 
urmă trebuia să meargă pe drumul ei. Keir cedase. Dar ea știa că nu era 
în totalitate adevărat. O făcea pentru Leonie. 

— Cunosc sentimentul, spuse ea și nu făcu nici un efort să ascundă 
amărăciunea din glas. O să-mi strâng lucrurile și voi fi pregătită. Acum, te 
superi dacă mă duc să mă culc? 

Cu ochi sfredelitori și reci, Keir se deplasă din dreptul ușii. 

— Du-te. 

Singură în camera ei, nu se deranjă să aprindă lumina, rămânând 
nemișcată în întuneric și privind abătută în viitor. Săptămâna care urma, 
pe vremea asta, avea să fie înapoi la Cottam, în deplinătatea drepturilor 
de proprietate... şi nu însemna nimic pentru ea. ÎL vroia pe Keir, nu 
mormanul de cărămizi vechi; pe Keir îl iubea, în ciuda a tot ce se 
întâmplase între ei. Existase vreun moment în care avusese vreo șansă să 
retrezească în el aceleași sentimente? Dacă ar fi venit aici conștientă de 
nevoia de a fi cu el, ar fi găsit oare vreo cale de comunicare? N-avea să știe 
niciodată. Era prea târziu... mult prea târziu. 

Noaptea fu lungă, iar somnul, când veni în cele din urmă, fu 
zbuciumat și convulsiv. Trezindu-se la trei, Regan rămase în pat, 
încercând să recupereze acea stare derutantă de uitare, dar fără să aibă 
prea multe speranţe. În câteva ore, Keir avea să plece și s-o lase singură 
patru zile. Ce avea să facă? Cum avea să şi le petreacă? Cu siguranță, nu 
cu Don Crossman. Era mult prea capabil să vadă prin ea. La fel și Leonie, 
dacă era vorba de asta, deşi, dacă cealaltă fată avea să rămână, nu avea 
cum s-o evite. 

Până la urmă, se ridică din pat, nemaiputând îndura vârtejul nesfârșit al 
gândurilor ei. Casa era scufundată în tăcere, doar sunetul mării spărgându-se 
de plajă îi striga în urechi. Pradă impulsului, trase pe ea un halat subțire și 
ieși pe punte, mișcându-se ușor, ca să nu-i deranjeze pe ceilalţi colocatari. 
Spre deosebire de restul zilei, afară era rece, dar plăcut, vântul nord-vestic 
răsfirându-i șuviţe de păr. În lumina strălucitoare a lunii, plaja avea o 
sclipire argintie, marea de dincolo de ea întinzându-se la infinit. 
Optsprezece mii de kilometri depărtare de casă, dar păreau un milion. Ar 
fi putut foarte bine să fie un milion de kilometri, n-ar fi fost nici o diferenţă. 

Iarba era moale sub tălpile ei desculțe, ca o catifea. Albastru de 
Queensland, îl numise Keir. Un gard nu prea înalt separa grădina de 
plajă, având o gaură care trecea drept poartă. Regan păși pe nisip, simțind 
cum degetele i se afundă printre granule, simțind mirosul sărat al 
vântului. Se opri aproape de locul unde se spărgeau valurile, urmărind 
rotocoalele de spumă albă care abia începeau să se spargă la câțiva metri 
mai departe. Nu era o plajă pentru surf, spuseseră; totuși, valurile erau 
mai lungi și mai înalte decât cele pe care le văzuse acasă — avea cumva 
legătură cu distanţa pe care o parcurgeau din locul unde se formau și 
până acolo unde se spărgeau, își imagina. Cu cât cursa era mai lungă, cu 
atât era mai mare distracţia. 

Stând acolo, pierduse noţiunea timpului, apoi își dădu seama că nu 
mai era singură. Când își întoarse capul, Keir era în spatele ei, cu mâinile 
ascunse în adâncimea buzunarelor de la pantaloni, contemplând-o. 

— Te gândești să faci o baie? întrebă el ironic. Sau pur și simplu 
mergeai în somn? 

— N-am putut să dorm. Tonul ei era tăios. De asta sunt aici. Îmi pare 
rău dacă te-am trezit, dar nu trebuia să vii după mine. 

— Nici eu nu dormeam. Și nu eram sigur ce aveai în minte. 

Regan se forță să râdă scurt și cu amărăciune. 

— Nu mă gândeam să-mi pun capăt zilelor, dacă asta-ţi imaginai. 
Balanța mea e foarte echilibrată. 

— Da? Ochii lui străluciră brusc și periculos. Poţi să mă priveşti în ochi 
și să-mi spui că în clipa asta ai tot ce vrei de la viaţă? 

— Nu, recunoscu ea. Dar voi avea, de îndată ce voi avea semnătura ta 
acolo unde e nevoie de ea. Cu ochii lipsiţi se orice expresie, îi întâlni pe 


MAI BINE MAI TÂRZIU 127 


ai lui fără să tresară. N-ai cum să înţelegi sentimentele mele legate de 
Cottam. Pentru tine, o casă e doar un loc în care trăieşti. Ai proiectat-o pe 
asta, dar mă îndoiesc că înseamnă realmnete ceva pentru tine. 

— E destul de jos pe lista priorităţilor mele, încuviinţă Keir. Oamenii 
care locuiesc într-o casă o fac să fie specială, nu invers. Cottam nu va mai 
fi niciodată ce era pe vremea străbunicului tău, indiferent câţi soţi ai să 
probezi. Nici o familie modernă n-ar umple-o așa cum trebuie. 

Întorcându-se spre el, Regan înfruntă direct vântul cald care bătea 
dinspre mare. Ridică o mână să-și aranjeze la loc părul care-i intrase în 
ochi, nepăsătoare faţă de modul în care halatul subțire i se mula pe trup. 

— Şi ce ai sugera? S-o dărâm din temelii ca să fac loc pentru așa-numitul 
progres? 

— Nicidecum. Aș transforma-o într-un sanatoriu, sau ceva de genul 
ăsta. Sau ce-ai zice de o fermă? O mică investiţie de capital și vei începe 
să-ţi faci propria avere. Ar fi o slujbă chiar și pentru Sullivan, dacă ar vrea. 
Imaginează-ţi ce prestigiu ar împrumuta locului! 

— Taci! sări furioasă Regan. Nu vreau să te mai aud! 

— Pentru că știi că am dreptate. Se mișcă fără nici un avertisment, 
prinzând-o de umeri cu o duritate care-o făcu să-și lase capul pe spate și 
privi neîndurător faţa ei agitată. Indiferent câţi bani ţi-a lăsat tatăl tău, casa 
aceea o să-ți mănânce din ce în ce mai mulţi! Chiar nu poţi să vezi în 
perspectivă? 

Pulsul i se accelerase, întregul ei trup trezindu-se la viaţă datorită 
atingerii lui, apropierii lui. Trebuia să plece, se gândi cu sălbăticie, înainte 
să se trădeze... înainte să-și piardă controlul și să-l implore s-o păstreze 
acolo, lângă el. Mai degrabă putea să suporte să-l piardă, decât să-i îndure 
compătimirea. 

— N-ar fi mai bine să te întorci, înainte ca amantei tale să i se facă dor 
de tine? îi aruncă ea. O să se răcească patul! 

Flacăra care izbucni în ochii cenușii fu înfricoșătoare. Instinctiv, se 
retrase de lângă el, rotindu-se pe călcâie și rupând-o la fugă pe plajă; 
teama de el îi imprumutase aripi. Având în vedere că nisipul înghițea 
orice sunet, nu putea fi sigură cât de aproape era în spatele ei, şi nu 
îndrăzni să se oprească să afle. Nu avea nici o îndoială că venea în urma 
ei. Furia din el trebuia să fi ieşit la iveală. 

Plângea cu suspine, când o prinse în sfârșit din urmă, prea obosită să 
lupte cu el când o trase sever spre el. Avea fălcile încleştate, pielea din 
jurul gurii lui strângându.-i-se în cute albe din cauza tensiunii. Mâinile lui 
păreau de fier. 

— Te-am avertizat, mârâi el. Blestemată mică... 

În clipa aceea, îl lovi, zguduindu-i obrazul bronzat și văzu cum furia îi 
preschimbă trăsăturile pe măsură ce intră în contact cu degetele ei. Apoi, 
fu pe nisip, copleșită de toată greutatea lui și gura lui o acoperi pe a ei cu 
o sălbăticie care n-o cruța cu nimic, rănind-o fără s-o rănească totuși, pentru 
Că și ea o vroia. Pasiunea aceea de temut depășea orice altă pornire a ei. 

Răspunsul ei veni brusc și abandonat, mâinile i se încleștară pe 
spatele lui, trăgându-l mai aproape, și trupul ei se îmblânzi senzual sub 
el. Simţi cum furia se evaporă, cum buzele lui se destind și cum atingerea 
degetelor lui îi pârjolește pielea. Când se întâlneau, era ca şi cum nu 
fuseseră niciodată despărțiți. 

Keir fu primul care-și veni în fire, îndepărtându-se brusc și ridicându-se 
să-și aranjeze hainele. 

— N-am de gând să-mi cer scuze, spuse el fără să se uite la Regan. Știai 
că asta o să urmeze. 

— Amândoi știam. Vocea îi răsună răgușită în urechi. Nu de asta ai 
chemat-o pe Leonie? 

— Și la ce a servit? Îşi trecu mâna prin păr, într-o mișcare dură. Ar fi 
trebuit să mă mulţumesc cu ce era în ofertă și s-o las așa. Oricum, acum 
e ncesenţial. 

„Pentru mine nu“, vru să spună Regan, dar cuvintele refuzară să-i iasă. 
Pentru el fusese o chestiune pur fizică, nu putea să-i fi explicat mai clar 
asta. Nu schimbase cu nimic lucrurile. 

Trăgând peste ea halatul subţire din bumbac, se ridică în picioare și 
sesiză fără surprindere slăbiciunea din membre. Avea nisip în păr, în ochi, 
chiar și în gură. 

— N-am să-i spun lui Leonie despre seara asta, dacă de asta îti faci griji, 
spuse ea răgușit. Nici eu nu sunt prea mândră de mine. Te deranjează să-mi 
dai cinci minute înainte să mă urmezi? În momentul ăsta, nu sunt sigură 
că pot îndura să fii lângă mine. 

— Desigur. Părea obosit. O să-ţi treacă. 

* 

Când se trezi, Regan auzi zgomotul aspiratorului undeva în casă. 
Amintirea îi dădu o stare instantenee de adâncă depresie. Împinse în 
grabă așternutul și se ridică în picioare, nerăbdătoare să facă orice 
activitate care să-i distragă gândurile. Meditaţia asupra lucrurilor nu 
fusese niciodată benefică, dar la procesul de uitare mai trebuia să lucreze. 
Până când se întorcea Keir, trebuia să fie capabilă să-l privească în ochi 
fără să fie copleșită se emoție. 

Leonie era în piscină, trupul ei subțire tăind apa ca un cuţit. Nedorind 
să dea din nou ochii cu Betty, Regan cobori să i se alăture și se așeză într- 
un șezlong, sub o umbrelă, să urmărească celelalte douăsprezece lungimi 
de bazin. Dacă ar fi reușit să adune suficientă energie, ar fi înotat și ea. 
Umiditatea plutea în atmosferă, învăluindu-le ca un giulgiu. 

— Și tu încerci să scapi de inchiziţie? întrebă Leonie când ieși din apă. 
Și vorbeam despre curiozitatea care omoară pisica! Presupun că ai 
întâlnit-o luni pe prietena noastră. 

— Da. Regan aşteptă o clipă înainte să-i adreseze întrebarea. Ce i-ai spus? 

— Nimic ce a crezut. Zâmbetul apăru vag. Probabil, crede că şi-a luat 
tălpășița pentru că nu mai putea să suporte ritmul ăsta. 

— Atunci, chiar a plecat? 

— La prima oră. După cum arăta, cred că n-a dormit deloc. Ti-a spus 
că se întoarce până sâmbătă? 

— Da. Regan ezită, nefiind sigură cum să se exprime. Plănuiești să 
rămâi până atunci? 

— Nu, plec în după-amiaza asta. Leonie se aruncase pe șezlongul 
alăturat şi-şi întinsese picioarele zvelte, cu ochii întredeschiși. Mă 
întâlnesc cu soțul meu înaintea zborului de dimineaţă spre Los Angeles, 
aşa că în seara asta trebuie să fiu la Melbourne. 

— Soţul tău? Vocea lui Regan părea să vină de foarte departe. Nu 
înțeleg. .. 

— E destul de simplu. Keir știa că Jimmy era plecat într-o călătorie de 
afaceri și că teatrul e închis. Când mi-a explicat situaţia de aici, m-am 
oferit să-l ajut cu ce pot. 

— Dar am crezut că... Mi-ai spus... Regan se întrerupse, încercând să-și 
amintească exact ce fusese spus. Era posibil să fi interpretat greșit de la 
bun început? 

— Asta a fost ideea mea, mărturisi Leonie, întorcându-se spre ea cu o 
expresie tristă. Keir ar fi furios dacă ar şti ce-am născocit. Vezi, nu l-am 
crezut cu adevărat, când mi-a spus că ai venit până aici doar ca să-l 
convingi să-ți semneze niște hârtii. Am crezut-o și mai puţin când v-am 
văzut împreună. M-am gândit că dacă-ţi trezesc puţin gelozia, poate te 
hotărăști să-ţi arăţi sentimentele. 

Regan se uita fix la ea, abia putând să asimileze veştile. 

— Vrei să spui că te-ai prefăcut doar că ești interesată de Keir? 

— N-a fost nevoie să disimulez interesul. El și Jimmy sunt prieteni de 
ani de zile și de când m-am căsătorit cu Jimmy, am fost un adevărat trio. 
Vine în fiecare lună la Melbourne, să vizioneze un spectacol. 

— Dar ai spus că-l iubeşti. 

— Şi aşa e. După Jimmy, e cel mai bun bărbat pe care-l cunosc. 
Singurul fel în care am minţit a fost că te-am făcut să crezi că aştept să se 
elibereze, înainte să pun mâna pe el. Chiar și atunci, am subliniat faptul 
că nu m-am culcat cu el, dacă-ţi aduci aminte. 

— Îmi amintesc. Regan vorbea în şoaptă, optimismul iniţial începând 
deja să se spulbere. Nu era prea mare diferenţă pe termen lung; noaptea 
trecută clarificase tot. Putea să trezească în Keir pasiunea fizică, dar nu 
ajungea mai departe de atât. Ei bine, mulţumesc pentru efort, spuse ea, 
dar realmente, ti-ai irosit timpul. Tot ce vreau de la el e semnătura lui, 
apoi voi fi mai mult decât fericită să-l las în pace. 

— Semnătura pe ce, mai exact? întrebă Leonie, curioasă. Keir a părut 
și el foarte evaziv în privinţa asta. 

— N-am văzut nici un act în alb și negru, recunoscu Regan. 

Se lăsă o tăcere scurtă, înainte ca Leonie să vorbească din nou, cu 
blândeţe: 

— Eşti sigură că n-ai inventat toată povestea asta, doar ca să-l aduci pe 
Keir înapoi în Anglia? 

— N-am inventat nimic, se încordă Regan. Avocatul meu a fost cel care 
mi-a spus că trebuie să se întoarcă, și el trebuie să știe despre ce 
vorbeşte. 

— Presupun că da. Concesia fusese făcută fără tragere de inimă. Dar 
tot mai cred că te amăgești singură în ceea ce privește sentimentele tale 
pentru Keir. Te-ai oprit vreodată să te întrebi de ce ai ales de la bun 
început un bărbat ca el pentru așa ceva? 

— S-a întâmplat pur şi simplu să-și facă apariţia la momentul potrivit! 

— Un bărbat pe care odată l-ai refuzat. Nu era tocmai candidatul ideal, nu? 

Regan ridică din umeri, luptând să-şi menţină echilibrul. 

— Mă apropiam prea mult de termenul limită ca să-mi fac griji pentru 
astfel de lucruri. 

— Și asta e partea care nu se leagă. Dacă ai fi fost pe jumătate la fel de 
calculată pe cât vrei să pari, ai fi avut deja un aranjament demn de lumea 
afacerilor, cu toate detaliile legale puse la punct înainte de căsătorie, nu 
după. Cred că probabil ţi-ai pierdut capul când l-ai văzut din nou pe Keir 
și te-ai aruncat orbește înainte, sperând să iasă până la urmă bine. E 
posibil să se fi întâmplat asta, dacă ar fi rămas îndeajuns prin preajmă. 

— Nu te poţi înșela mai mult de atât, sări Regan. Am făcut o eroare de 
judecată, asta-i tot. Acum, putem, te rog, să uităm de subiectul ăsta? 

Leonie oftă. 

— Dacă așa vrei... Dar cred că faci o prostie. Keir ar fi putut să-ţi 
mănânce din palmă, dacă ar fi procedat cum trebuie. Probabil că se mai 
poate încă. 

Apoi, Leonie renunţă, lăsându-i lui Regan libertatea să exploreze cu 
precauţie cele mai profunde ascunzișuri ale sufletului ei. Era oare posibil 
ca ceea ce spusese Leonie să fie adevărat? Îi făcuse oferta aceea lui Keir în 
speranţa ca, odată ce se căsătoreau, să refuze să iasă din nou din viaţa ei? 
Își aminti prima clipă în care-l revăzuse, emoțiile pe care le trezise în ea. 
Nici un alt bărbat n-o mai făcuse vreodată să simtă aceeași conştientă 
acută, asta era sigur. Lipsa ei fusese principalul motiv pentru care 
tărăgănase atât lucrurile cu Robin. 

Totuși, presupunând că Leonie avea dreptate, acum nu-i mai era de 
ajutor. Keir nu vroia decât să scape de ea. 


Capitolul 10 


Casa părea atât de tăcută, după ce Leonie plecase în după-amiaza 
aceea. Ascultând scârțâitul grinzilor tavanului care se dilatau datorită 
căldurii, Regan știa că nu putea îndura ideea de a petrece încă trei zile 
acolo. Fie că lui Keir îi plăcea sau nu, trebuia să se mute la un hotel. 

Când sosi taxiul pe care-l chemase, își strânsese deja lucrurile și era 
pregătită de plecare. Lăsă în bucătărie, la vedere, un bilet în care-i explica 
unde se duce şi luă cheile de la casă cu ea, știind că el le avea pe ale lui. 
Betty avea să aibă o altă surpriză, dacă apărea vineri, dar nu se îndoia că 
avea să depășească șocul. 

În drum spre oraș, începu încă una din acele ploi torențiale, 
smulgându-i șoferului ei un blestem când ștergătoarele refuzară să 
funcţioneze. Fură nevoiţi să tragă pe dreapta şi să aștepte să se oprească 
ploaia. Majoritatea timpului și-l petrecură vorbind despre „acasă“. Regan 
află că omul venise din Wolverhampton cu trei ani în urmă și încă mai 
suferea din pricina dorului de casă. Vroia să ştie tot, începând cu prețul 
cărbunelui — pe care nu i-l putea spune. 

— De câte ori nu m-am gândit să mă întorc, recunoscu el la un 
moment dat. Dar apoi mă uit în jur, la ce am aici și mă gândesc: la ce mi-ar 
folosi? Ne cumpărăm casa noastră, copiii sunt la o şcoală bună, avem ceva 
bani la bancă și, având în vedere faptul că plaja e doar la câțiva kilometri, 
nu trebuie să plecăm în concediu. Apoi, mai e și vremea. Ştiţi, pe toată 
perioada anului, abia dacă e o săptămână în care să nu putem ieși. Iarna 

trecută, i-am dus câteva zile pe copii la Lake Macquarie. E un loc ca în 
basme! Acum, numai soţia nu ştie să facă schi nautic, și asta doar pentru 
că îi place să stea la cârma vasului. Acasă, în Anglia, ura apa. Întotdeauna 
se plângea că e prea rece. 

— Pare un stil de viaţă ideal, comentă Regan. 

— Da, spuse el gânditor. Cel mai mult contează să te poţi adapta 
repede. Nu e de nici un folos să vii aici și să te aștepți să fie ca în Anglia. 
Se uită pe geam, la cerul care se însenina. Se pare că se oprește. Să vă 
ducem acolo unde doriţi. 

Hotelul era același pe care-l părăsise cu trei zile în urmă, camera ei 
identică, exceptând numărul. Privind pe fereastră la peisajul care-i 
devenise deja familiar, Regan se întrebă cum se simţise Keir atunci când 
venise prima dată în această lume nouă, cât îi luase să se acomodeze cu 
diferenţele. Poate că lui îi fusese destul de ușor. Doar cei ca ea găseau 
dificile lucrurile. Nu că ar fi contat, căci Regan nu plănuia nici să rămână, 
nici să se întoarcă vreodată, dar era interesant să construiască ipoteze 
despre cum ar fi fost, dacă circumstanţele ar fi fost altele. Luând în 
considerare toate aspectele, nu s-ar fi descurcat prea bine. 

Se amăgea singură, și o ştia. Cu încurajările potrivite, s-ar fi mulţumit 
cu locul acesta, sau cu oricare altă parte a lumii în care Keir ar fi ales să 
trăiască. Fără el, pentru ea nu era nimic nicăieri. 

Îşi petrecu următoarele două zile făcând toate lucrurile pe care le 
făcea un turist obișnuit, exploră cartierele orașului pe jos și cu autobuzul, 
traversă portul cu feribotul, făcu un tur al complexului Opera House, 
minunându-se alături de alte sute de excursioniști de dramaticul impact 
al inspiraţiei lui Utzon. 

Vineri, făcu o excursie la istoricul Botanic Bay şi traversă digul rutier 
să viziteze muzeul Bare Island și să viseze la vremurile de mult apuse 
când vasul căpitanului Cook coborâse ancora acolo, simțindu-se cumva 
mai aproape de casă. Erau atât de multe lucruri diferite la pământul 
acesta, şi totuși, atât de mulţi din oamenii săi erau de același sânge cu ea. 
Era prima oară când se gândise realmente în felul ăsta. 

Până vineri seara, era mai mult decât pregătită pentru întoarcerea lui 
Keir. Indiferent câtă suferință îi provoca prezenţa lui, trebuia să fie mai 


134 SUSAN DOYLE 


bine decât existenţa aceea solitară. Încă patru zile, și avea să fie înapoi în 
Anglia. Cinci, poate șase, până când Keir avea să iasă pentru totdeauna 
din viața ei. Cel puţin atunci avea să poată să înceapă să-și reorganizeze viaţa. 

Telefonul veni pe la ora cinci, în timp ce se gândea dacă să ia cina în 
cameră și să se culce mai devreme sau dacă să se forțeze şi să arunce o 
ultimă privire asupra orașului noaptea. Don părea mulţumit de el. 

— M-am gândit că probabil stai la unul din aceste trei hoteluri, dacă 
mai ești încă în Sydney, spuse el. Asta a fost prima încercare. Când ai 
plecat de la Keir? 

— În ziua în care a plecat la Brisbane, îi spuse Regan, încercând să pară 
nepăsătoare. Și-a modificat programul. 

— Mi-am dat seama. Când se întoarce? 

— Mâine. 

— Atunci, aranjamentul de duminică e încă valabil. Făcu o pauză 
scurtă. Rămâi până atunci? 

— Plec luni acasă. Nu sunt sigură dacă o să am timp să ajung la plajă. 

— În cazul ăsta, ar fi mai bine să ne luăm rămas-bun din seara asta. Ai 
vreun program? 

— Nu, fu nevoită să recunoască, dar... 

— Nici un dar. Ne vedem în hol, la opt. Don închise înainte ca ea să 
continue cu protestele. 

Și ce rău putea face? Cel puţin, era o modalitate de a-și petrece seara. 
Orice variantă trebuia să fie mai bună decât cea de a sta singură. 

Don o aștepta, când Regan cobori o oră mai tărziu. În seara asta, el 
purta costum și cravată; şi cămașă bleu cu guler întărit. 

— Caii potriviţi pentru cursa potrivită, cită el ca răspuns la privirea ei. 
Mașina e afară. 

Nu trebui să meargă departe; restaurantul pe care-l alesese era doar 
la câteva străzi mai departe. La masa de la fereastră, Regan privi orașul 
strălucitor de dincolo de deschiderea fascinantă a podului Harbour, 
conturată pe cerul semi obscur. 

— Frumos, spuse ea. E cu adevărat frumos! 

— Nu e rău, încuviință Don, cu modestia tipic australiană. Vrei să bei 
ceva înainte de masă? 

Regan clătină din cap, studiindu-l. 

— De ce te-ai deranjat atât să mă contactezi? 

— Ajusesem într-un punct mort, pe de o parte, pe de alta, n-am avut 
timp să-ți cer adresa de acasă. Zâmbetul lui era dezarmant. 

— Ai fi putut să-l întrebi pe Keir. 

— Doar că am senzaţia că eşti un subiect pe care n-o să vrea să-l 
menţioneze ceva vreme de acum înainte. Ridică întrebător din 
sprânceană când ea nu-i răspunse. Nu răspunzi la provocare? Nu te 
învinuiesc. Oricum, dacă luni pleci acasă, trebuie să fi lămurit lucrurile. 

— Da, spuse Regan, am lămurit totul. Tonul ei era expeditiv. De ce vrei 
adresa mea? 

— Ca să te caut când vin acolo. 

— Te gândești să faci asta? 

— S-ar putea. Am primit o însărcinare pentru o serie de articole despre 
puncte de origine. M-am gândit că s-ar putea să-mi oferi tradiționala ospi- 
talitate britanică. 

— Aș fi încântată, doar că există şanse bune să-mi schimb în curând 
domiciliul. 

— Nu mă refeream la a mă muta la tine, vroiam doar dreptul să te 
vizitez. Vei lăsa o adresa nouă, îmi imaginez. 

— Îmi imaginez că da. Îi zâmbi larg. Ai ceva pe ce să notezi? 

Don îi oferi un carneţel de buzunar și un pix și urmări cum scrie. 
Apoi, îi luă hârtia și studie cele câteva rânduri cu un interes creascut. 

— Conac, hm? Faci parte din bogătașii sărăciți despre care tot citim? 

Regan râse, amuzată. 

— Dacă aș fi una dintre ei, nu prea cred că aș hoinări jumătate de glob 
— dacă nu cumva crezi că am venit să-i cer un împrumut lui Keir. 

— Mi-a trecut o clipă prin minte, răspunse el orgolios. Keir e în 
postură. Ochii lui călătoriră asupra rochiei ei scumpe și simple, din 
mătase. Totuși, nu pot spune că pari săracă. 

— Nu sunt, îl asigură ea glacial. Spiritul tău de jurnalist nu se 
odihneşte niciodată? 

— Ti-am spus deja că interesul meu nu e profesional. Pur și simplu, 
mă intrigă să ştiu ce ar aduce o fată ca tine la o depărtare de optsprezece 
mii de kilometri, doar pentru câteva zile. Și nu te obosi încercând să mă 

convingi că ești de ceva timp în Australia, așa cum ai făcut duminică. Am 
verificat listele cu pasagerii sosiți la sfârșitul săptămânii trecute. Le-am 
verificat și pe cele cu plecările de luni, după ce ţi-am dat telefon în după- 
amiaza asta și am găsit şi numele tău, și pe al lui Keir. Vreun comentariu? 

— Nici unul care să te privească. Regan îl privi în ochi fără să clipească. 
Și pe soţia ta ai vânat-o așa? 

Grimasa lui dezvălui un amuzament brusc și trist. 

— Încercam doar să aflu cât de liber e terenul, dacă și când am să vin 
în Anglia. 

— N-o să rămână, spuse ea. O să se întoarcă într-o săptămână. Îşi 
înveseli intenţionat tonul. Să-nțteleg că pauza nu s-a dovedit prea 
roditoare? 

— Te referi la carte? Dădu din umeri. E în curs de desfășurare. 

— Merge îndeajuns de bine, încât s-o lași deoparte o vreme? 

— Probabil că nu, dar slujba asta e prea bună ca s-o ratez. Balanța 
contului din bancă nu înclină în direcţia în care am sperat. Se uită în jur, 
în timp ce chelnerul se apropie. Ești pregătită să comanzi? 

Atunci când nu-și vâra coada acolo unde nu era treaba lui, Don era o 
companie agreabilă, descoperi Regan în orele care urmară. Totuși, fu 
bucuroasă când veni timpul să plece. Dacă avea s-o contacteze în Anglia, 
avea să găsească o cale să se descotorosească de el, decise ea în drum spre 
hotel. Nu vroia să aibă de-a face cu nimic din ce-i putea aminti de 
perioada asta. 

Surprinzător, el acceptă ușor refuzul ei de a mai petrece ceva timp la 
barul hotelului, la o băutură. 

— Şi eu m-am culcat târziu în ultima vreme, recunoscu el. O să am 
nevoie să fiu în formă maximă, ca să-l bat duminică pe Keir. Crezi că o să 
poţi veni până la urmă? 

— O să încerc, promise ea, fără nici o intenţie reală. Depinde. 

— N-o să întreb de ce. Zâmbetul lui era ușor trist. Îmi pare rău dacă 
am dat prea mult din gură. E un obicei prost de-al meu! 

Dispăru înainte ca ea să găsească o replică adecvată. 

Regan își petrecu ziua de sâmbătă lenevind la piscina hotelului, la 
umbră, unde temperatura atingea treizeci de grade, prea letargică să se 

mai deranjeze să ia prânzul. Urcând pe la trei în camera ei pentru un duș, 
se întrebă la ce oră avea să se întoarcă Keir și dacă avea sau nu să vină în 
oraș. Nu se putu hotărî care curs al acţiunii ar fi preferat. Oricum, luni 
avea să fie dificil: douăzeci și trei de ore în graniţele apropiate ale unui 
747 erau de-ajuns încât să taxeze și cea mai stabilă relaţie. Nu se aștepta, 
nici nu vroia ca el să plătească biletele de avion, dar ştia că nu era cazul 
să se ofere să achite cheltuielile. Era modul lui de a menţine situaţia sub 
control. 

Tocmai vroia să intre la duș, când telefonul începu să sune. Cu pulsul 
apreciabil mărit, de duse să răspundă la aparatul din baie, ridicol de 
conștientă de nuditatea ei. 

— Acum am ajuns, anunţă Keir pe un ton dur. Când ai plecat? 

— Miercuri, imediat după ce a plecat Leonie, răspunse ea cu cea 
mai plată voce de care fu în stare. Doar nu te așteptai să stau acolo 
singură, nu? 

— De la tine, știu că nu trebuie să mă aştept la nimic. Înţeleg că preferi 
să rămâi unde ești până plecăm... 

Mai mult de patruzeci de ore, calculă plictisită Regan. Patruzeci de ore 
lungi de singurătate. 

— Da. 

— Probabil că așa e cel mai bine. Ironia ieși limpede la iveală. Dar 
mâine? Crezi că suporţi o zi pe plajă, sau ti-ai făcut alte planuri? 

Decizia înclină în partea nevoii mai puternice. Sub nici o formă nu 
avea să îndure să fie singură. 

— Nu am alte planuri. 

— Atunci, am să te iau pe la opt şi jumătate. Păru să ezite câteva clipe, 
ca și cum ar mai fi vrut să spună ceva, apoi închise brusc. 

Mai avusese parte de seri și nopţi târzii, dar cea din sâmbăta aceea fu 
cea mai rea dintre toate pe care și le amintea. Se trezi înainte de zori, își 
strânse toate lucrurile, în afara celor pe care avea să le îmbrace azi și în 
ziua următoare. Trecuse exact o săptămână de când aterizase la Sydney; 
părea să fi fost un an. Ura să se gândesacă la cum aveau să pară 
săptămânile și lunile următoare. Avea să treacă peste asta, pentru că 
trebuia, dar n-avea să fie ușor. 

La șapte și jumătate comandă cafea și pâine prăjită în cameră, apoi 
îmbrăcă un costum de baie și o rochie care aveau să-i servească pe tot 
parcursul zilei. La opt şi un sfert, fu jos, în hol, ţinându-și ochelarii de 
soare la îndemână, pentru momentul în care Keir avea să apară pe ușile 
glisante. Numai așa avea să fie capabilă să dea ochii cu el cu sânge-rece. 

El ajunse la opt şi douăzeci și cinci, plin de viaţă, în blugi și cămașă; 
nu făcu nici o tentativă de a o atinge în vreun fel, în timp ce o conduse la 
mașină. 

— Mergem în sud, spuse el scurt, urcând la volan. Ceilalţi sunt deja 
acolo. Ai luat tot ce-ţi trebuie? 

Regan încuviință din cap, simțind cum tensiunea crește înăuntrul ei, 
când el întinse mâna puternică și bronzată să pornească motorul. Avea să 
fie mai rău decât își imaginase, îi tulbura în fiecare clipă simţurile. N-avea 
să mai simtă niciodată mâinile acelea pe corpul ei, atingerea buzelor lui, 
n-avea să mai cunoscă exaltarea sălbatică pe care i-o aducea stilul lui de a 
face dragoste. Existau și alți bărbaţi pe lume, adevărat, dar nici unul nu 
era ca el. Dacă ar fi putut să dea timpul înapoi! Totuși, ar fi fost mai bine 
dacă ar fi reuşit? Fără să ştie dinainte, ar face din nou aceleași greșeli. 

— Cum ti-a mers în călătorie? întrebă ea, străduindu-se să pară calmă 
și stăpână pe ea. Sper că a fost un succes! 

— De zile mari. Nu-și luă ochii de la drum și folosi un ton nu tocmai 
săritor. Va trebui să ne extindem ca să ţinem pasul cu cererea. 

— Noi? 

— Compania. Mi-am convocat aseară consiliul de directori și le-am pus 
în poală afacerea pentru săptămâna viitoare. 

Regan își mușcă buza. 

— Nu e un moment potrivit să pleci, nu-i așa? 

— Prezența mea nu e atât de crucială. Nu-ţi face griji, n-o să te 
dezamăgesc. 

Tentaţia de a-i spune chiar atunci și acolo că se răzgândise și nu 
mai vroia să vină cu ea în Anglia era puternică, dar se abţinu. Trebuia 
să păstreze cu orice preţ aceeaşi imagine. Orice schimbare ar isca 
fireasca întrebare „de ce“, şi asta era o întrebare la care nu vroia să 
răspundă. 

Ajunseră la destinaţie puţin înainte de nouă și jumătate; pe autostrada 
de pe coastă erau parcate o mulţime de autoturisme. O lungă întindere a 
plajei era deja aglomerată, iar marea dansa albastră și adâncă dincolo de 
linia de surf. Un val uriaș se îndrepta spre mal, purtând doisprezece sau 
mai mulţi pasageri pe creasta lui. 

— Lasă-ţi lucrurile în mașină, o săftui Keir, scoţându-și cămașa în timp 
ce vorbea. E mai simplu decât să le lași împrăștiate pe plajă. 

Regan își descheie lent rochia, forțându-se să nu clintească atunci 
când el cobori din mașină să-și scoată pantalonii și-i aruncă pe locul din 
spate. Peste tot în jurul lor, alţii făceau nepăsători același lucru. Regan 
folosi cordonul lat de la rochie ca să-și strângă părul, lăsând vârfurile să-i 
zboare libere pe umeri. 

Când fu gata, Keir își scosese deja placa ṣi o așezase pe umăr. Nu se 
uită la ea, întorcându-și capul spre fâșia subţire cu dune mici dintre zona 
de parcare și plaja propriu-zisă. 

— Acolo, indică el, cercetând plaja din dreapta. Se pare că majoritatea 
au ajuns. 

Regan urmă silueta lui înaltă şi musculoasă, în timp ce Keir îşi croi 
drum printre trupuri suple și familii răspândite ici-colo, devorând liniile 
corpului lui cu ochii uneia căreia privilegiul acesta avea să-i fie luat 
curând. Dacă asta era ultima ocazie de genul ăsta, atunci trebuia să 
profite din plin, se gândi ea. Trebuia să uite ce trecuse și să trăiască doar 
pentru ziua de azi. 

Îi recunoscu pe majoritatea care se strânseseră acolo într-un cerc larg 
și lejer și la rândul ei fu recunoscută cu diferite grade de suprindere. 

— Am crezut că nu stai decât câteva zile, remarcă Jane Denver, 
ridicându-și privirea de la placa pe care o ceruia cu sârg. Schiţă vag un 
zâmbet. Ţi-e greu să ne părăsești? 

— Plec mâine, recunoscu Regan. Dacă știam că vei fi aici, îl rugam pe 
Keir să ia costumul de baie. 

— Oh, am să-l iau altă dată. Nu părea deloc preocupată. O să încerci 
să te dai cu placa? 

Regan râse și clătină din cap. 

— Nu cred, mulțumesc. Nu de data asta. 

— Asta înseamnă că te vei întoarce? Din fericire, Jane nu aşteptă nici 
un răspuns, trăgând singură concluziile și privind în direcţia lui Keir. Ar 
fi bine să nu întârzii prea mult. 

— Nu. Regan era recunoscătoare pentru faptul că el era îndeajuns de 
aproape, încât să audă. Fata cu care stătea de vorbă era aproape la fel de 
înaltă ca el și bine proporţionată, cu excepţia mușchilor umerilor, pe care 
orice bărbat i-ar fi invidiat. 

— Shirley Johnson, o înştiință Jane fără să fie întrebată. E marea nostră 
speranţă pentru Olimpiada următoare. N-ai crede că are doar 
șaptesprezece ani, nu? 

— Nu, încuviință Regan și se hazardă să ghicească: înotătoare? 

— Fluture și spate. Jane continua să-și ceruiască placa. Ce sporturi îţi plac? 

— Ei bine... joc tenis. 

— Bine? 

— Îndeajuns. 

Fu rândul lui Jane să râdă. 

— Exact asta mi-a spus și Keir, când l-am întrebat odată. S-a dovedit că 
joacă asemenea unui profesionist. 

— Ei bine, eu nu, se grăbi Regan s-o asigure. Eu joc din plăcere și nu 
mă deranjează să pierd. 

— Cu atitudinea asta, n-ai rezista aici nici măcar cinci minute, veni 
replica directă. Noi jucăm ca să câştigăm... în orice situaţie. 

Sosirea lui Don Crossman cu placa de pe care se scurgeau încă 
picături de apă o scuti pe Regan de efortul de a găsi un răspuns. 

— Aşadar, ai venit până la urmă! spuse el, lăsând placa și întinzându-se 
pe nisip, alături de ea. Vineri seara nu păreai prea sigură. 

Keir era mai aproape acum și trebuia să fi auzit, dar nu dădu nici un 
semn. De ce ar fi făcut-o? se întrebă Regan. Din partea lui, nu exista nici 
o gelozie. Din punctul lui de vedere, era liberă să facă ce vrea. 

— Nu puteam să ratez marea întrecere, spuse ea vesel. Cine va câștiga? 

— De asta suntem aici, ca să aflăm. Zâmbi diabolic, cu ochii strălucitori 
la ea. Dacă voi câștiga eu, am să te las să mă scoţi la o cină englezească în 
doi, la lumina lumânărilor, când vin acolo. 

— Te gândești să faci o excursie în Anglia, Don? întrebă interesată Jane. Când? 

— Peste două sau trei săptămâni. Încă nu sunt sigur. 

— În delegaţie? 

— Da. 

Oftă lung și din adâncul sufletului. 

— Unii au atâta noroc! De ce nu pot să am și eu o astfel de slujbă? 

— Pentru că nu ești făcută pentru ea, răspunse Don împăciuitor. 

— Eşti pregătit? întrebă Keir de undeva din spatele umărului stâng al 
lui Regan, și ea simţi cum tot trupul îi tresaltă agitat. Dar tu, Jane? 

— Încă n-am terminat de ceruit, răspunse ea. Duceţi-vă voi înainte. Am 
să prind alt rând de valuri. 

Ambele fete îi urmăriră pe cei doi bărbaţi care traversau împreună 
plaja, unul brunet, unul blond, pielea spatelui lor de aceeași culoare a 
mahonului, la fel ca a multor altora din preajmă. Keir era mai înalt, dar 
abia cu doi centimetri, iar umerii lui Don erau la fel de lati, talia și 
șoldurile lui erau la fel de înguste. Regan se gândi cu mirare cât de ciudat 
era faptul că unul o aprindea, în timp ce celălalt o lăsa aproape rece. De 
ce nu putuse să fie invers? Ştia că nu vroia cu adevărat să fi fost așa. Nu 
vroia să fie îndrăgostită de Don, ci să nu mai fie îndrăgostită de Keir. Din 
nefericire, nimic nu era atâ de simplu. 

Celor doi bărbaţi le luă destul timp să înoate cu plăcile până dincolo 
de zona în care se spărgeau valurile. Cineva îi împrumută lui Regan un 
binoclu ca să poată vedea mai bine, dar chiar și așa, îi trebui câteva clipe 
înainte să-i localizeze printre cei paisprezece sau cincisprezece surferi 
care aşteptau acolo valurile potrivite. Stăteau întinși pe burtă pe plăci, cu 
picioarele desfăcute, vâslind din mâini ca să-și menţină echilibrul și 
uitându-se peste umerii bronzaţi ca să evalueze valurile care se umflau în 
spatele lor. Lăsară să treacă pe sub ei câteva pe care Regan le găsise mai 
mult decât adecvate cerinţelor, deși unul sau doi făcuseră încercări. 

— Vor sta acolo până când va veni cel uriaș, spuse Jane, simțind 
nerăbdarea ei crescândă. Cu cât e mai înalt și mai rapid, cu atât mai greu 
e să urci pe el... și asta vrea să demonstreze Don. 

— Şi Keir? întrebă Regan, nedezlipindu-se de binoclu de teamă să nu 
rateze momentul. Și el vrea să demonstreze că e un surfer de elită? 

— Nu cred că-i pasă câtuși de puţin, veni răspunsul. Doar că Don nu 
vrea să-l lase în pace. Australienii trebuie să fie mai buni decât englezii — 
e o lege a pământului. În cazul în care Keir învinge azi, Don o să insiste 
să-i dea încă o șansă să-și demonstreze calităţile — și apoi încă una. 

— Crezi că o să câştige Keir? 

— Nu ştiu. Sunt amândoi foarte buni. Jane privea marea cu ochi mici, 
uitându-se dincolo de vâslași. Se ridică o suită de trei acolo. Le-au văzut 
și ei. Uită-te cum se răspândesc! 

Ochii lui Regan erau aţintiţi asupra unui singur bărbat, urmărind cum 
se ridică în genunchi pe placă, jocul mușchilor de pe umerii și braţele lui, 
zâmbetul larg de pe buzele lui. Era în elementul lui, nepăsător la orice 
altceva în afara momentelor care aveau să urmeze. Așa avea să și-l 
amintească. 

Majoritatea surferilor erau acum în picioare și porniră, dar Keir și Don 
rămâneau încă în spate. 

— ÎI așteaptă pe cel de-al treilea, spuse Jane și în timp ce vorbi se ridică 
în picioare, întinzându-și gâtul pentru o vedere mai bună. Acum! 

Regan se ridicase și ea, cu binocul lipit de ochi; mâinile îi tremurau 
de emotie. Keir stătea în picioare pe placă, balansându-se și controlându-o 
cu mișcări fluide ala corpului şi membrelor. Întreaga lui ființă se 
concentra să rămână pe valul care se înălța deasupra și în spatele lui — o 
suprafaţă aproape vericală de apă încoronată de spumă albă. 

Acum, creasta se arcuia înainte, formând o curbă aproape perfect 
semisferică, înainte să se prăbușească din dreapta peste valul însuși. Keir 
rămase în spate, urcând pe curba lui, cu genunchii îndoiţi și cu trupul 
aplecat într-un unghi nebunesc, în timp ce placa atinse viteza maximă. 
Apoi alunecă în faţa lui, când valul se ridică din nou, lăsând în urmă apa 
albă. 

Regan de-abia dacă știu dacă să se bucure sau nu când el ajunse în 
cele din urmă la valurile superficiale, coborând în mare, alături de placa 
sa și lăsând ca valul să se spargă pe plajă. Câteva clipe, Regan trăise 
euforia aceea; simţise bătaia vântului în faţă și gustul sărat al apei pe 
piele, dar simţise și pericolul. Acela care, presupunea ea, era o parte 
esenţială a magnificei aventuri. 

— Cine a câștigat? întrebă ea, amintindu-și dintr-o dată de întrecerea 
dintre cei doi bărbaţi. Nici măcar nu-l văd pe Don. 

— E uşor de văzut unde se îndreaptă interesul tău, râse Jane. Don n-a 
reușit să prindă cea de-a doua rundă. Se întoarce să mai încerce o dată. 
Nu că ar conta. Victoria a fost clar de partea lui Keir. Uite-l că vine. 

Urmărindu-l cum se leagănă ușor în timp ce urcă pe plajă spre ele, 
Regan ar fi dat orice pentru dreptul de a spune „e soţul meu și sunt foarte 
mândră de el“. Nu, nu dreptul, se corectă singură imediat; asta avea deja. 
Avea nevoie de curaj. Dacă acum o săptămână ar fi fost sinceră cu ea, ar 
fi putut exista o şansă pentru ei. Nu una prea mare, poate, dar îndeajuns 
încât să lucreze la ea. Acum, nu mai era nimic. 

Ceilalţi făceau comentarii întâmplătoare în timp ce el trecea, cele mai 
multe de natură ironică. Keir zâmbea în răspuns, venind în locul în care 
se aflau Regan și Jane. Își lăsă placa pe nisip, așa cum făcuse și Don mai 
devreme, și li se alătură. 

— Felicitări, se sili Regan să spună. Nu știu prea multe despre surf, dar 
de aici a arătat splendid. 

— Şi nu vorbește prostii, având în vedere că te-a ochit tot timpul cu 
binoclul, interveni prietenos Jane. I-ai arătat câte ceva lui Don. 

— M-am ridicat cu o fracțiune de secundă înaintea lui, spuse Keir. Și 
asta a contat. Ce s-a întâmplat cu el? 

— A căzut și s-a întors înapoi. ÎI ştii pe Don — nu pune niciodată punct. 
Va vrea încă o rundă cu tine, mai târziu, îţi dai seama. 

— Atunci, n-o să fie prea norocos. Mai stau doar o oră și apoi mă întorc 
în Oraş. 

— Duminică? Jane păru de-a dreptul şocată. Omule, nimeni nu 
lucrează duminica! 

— Nevoia te împinge, răspunse el neclintit. Am câteva lucruri de recuperat. 

— Şi ce nu-ţi convine la restul săptămânii? 

— Nu voi fi aici. 

— Altă călătorie? Ce tâmpenie! 

Keir se uită la Regan cu o expresie de nedefinit. 

— Nu trebuie să pleci odată cu mine. Don sau unul din ceilalți vor fi 
bucuroși să te ducă la hotel. Am să-ţi mut lucrurile în maşina lui Don. 

— Mulţumesc. Nu prea mai avea ce spune. Dacă se întorcea în oraș, 
pur şi simplu avea să fie singură din nou. Și prefera orice în locul posturii 
acesteia. 

Jane se uită de la unul la altul, cu o expresie ciudată, ca și cum n-ar fi 
fost capabilă să înțeleagă mare lucru. 

— Data viitoare când o să vii, va trebui să stai mai mult, spuse ea. Când 
crezi că ar putea fi asta? 

— Cine știe? Poate că niciodată. Regan ridică din umeri cât putu de 
vesel. 

— Dar nu se poate! Keir, o s-o convingi, nu-i așa? 

Fl stătea acum pe spate, cu mâinile la ceafă și cu faţa la soare. 

— Nimeni n-o convinge pe Regan să facă nimic, spuse el amabil. Dacă 
se mai întoarce vreodată aici, va fi propria ei alegere. Anunţă-mă când ești 
pregătită să intri în apă. Poate merg cu tine să mai prind un val, înainte 
să plec. 

— Sunt pregătită acum, spuse Jane, ridicându-se în genunchi să-și 
aranjeze bikinii. Să mergem! 

Don ieși din apă când intrară ei. Regan văzu cum cei doi bărbaţi se 
opresc şi schimbă câteva cuvinte, apoi Don porni pe plajă, cu placa sub brat. 

— Ai rămas singură? comentă el vesel, ajungând lângă ea. 

— Cu greu, răspunse ea la fel de vesel, privind în jur. Mă tem că nu 
ti-am văzut cea de-a doua încercare. Cum te-ai descurcat? 

— Mai bine ca prima dată, ce zici de asta? Părea relativ nepăsător. Se 
pare că va trebui să mai aştept o șansă ca să pot egala scorul. Keir tocmai 
m-a întrebat dacă pot să te duc la hotel mai târziu. Are niște treburi. 

— Așa am înţeles. Ochii lui Regan fixau cele două capete de lângă 
plăci. Prietenul lui Jane n-a venit azi? 

— Garry? Cred că s-a terminat săptămâna asta. Oricum, o duceau 
destul de rău de o vreme. Nu s-au potrivit realmente de la bun început. 
Don nu se uita la ea, dar tonul lui se schimbase subtil. Îţi dai seama că a 
pus ochii pe Keir, nu? 

— Nu neapărat. Regan se felicită în gând pentru statornicia vocii ei. Fac 
un cuplu minunat. Știi, cred că mă duc să caut o oază de umbră. Pielea 
mea nu s-a obișnuit cu soarele ăsta al vostru încă. 

— Stai aici, comandă el. Am să încropesc ceva. Nu se poate să 
călătoreşti tot drumul ăla cu arsuri. 

De unde o adusese, Regan nu avea nici o idee, dar câteva minute mai 
târziu, Don apăru cu o umbrelă de plajă, pe care începu s-o instaleze cu ajutorul 
celor din preajmă. Când Keir și Jane se întoarseră, Regan lenevea ostentativ 
la umbra ei. ÎI auzi pe Keir spunând că nu vroia s-o deranjeze și deschise 
ochii la timp să-i vadă spatele dispărând în direcţia parcării. Așadar, asta 
fusese! Când avea să-l vadă din nou, avea să fie pe drumul spre casă. 

Restul zilei trecu surprinzător de ușor. În jurul orei două, întregul 
grup se deplasă la câţiva kilometri în josul coastei, unde luară prânzul 
care se întinse până la ora ceaiului. Apoi porniră în masă spre Sydeny, 
acasă la cineva, să încheie ziua cu o petrecere la care bărbaţii și femeile 
deveniră grupuri distincte. 

— N-ai să-l scoţi de acolo pe Don, cel puţin încă două ore, o sfătui 
Jane, când Regan începu să dea semne de neliniște, în jurul orei zece. Eu 
sunt gata de plecare. Ce zici dacă te duc eu? 

Regan acceptă fără nici o ezitare oferta. Era obosită după ce petrecuse 
toată ziua în aer liber, și ultimul lucru pe care-l vroia era să plece cu Don. 
O rugă pe una din celelalte fete să-i mulţumească în numele ei și ieși cu 
Jane la maşina mică din capătul lungului șir de autoturisme, toate 
purtând aceeași mascotă, placa. 

— Nu mi-am dat seama că ai venit cu mașina ta, spuse ea, urcând pe 
locul din faţă. Presupun că am considerat din oficiu că ai venit într-una 
din mașinile celorlaţi. Ezită înainte să adauge: Don mi-a spus că te-ai 
despărțit de prietenul tău. E definitiv? 

— Din partea amândurora, răspunse nonșalant Jane. Era de așteptat 
deja de câteva săptămâni. Porniră. Joacă rugbi, ceea ce detest, și nu e 
deloc interesat de surf sau de alt sport acvatic. Aș spune că ne-am 
descurcat de minune, dat fiind că am rezistat atât de mult împreună. 

— Data viitoare, va trebui să găsești un bărbat cu care să împarţi 
aceleași pasiuni, spuse în șoaptă Regan. 

— Da. Capul blond se întoarse ușor. Recunosc, Keir ar fi evident ţinta, 
dacă ar fi liber. 

Inima lui Regan se strânse. 

— Ce te face să crezi că nu e? 

— Instinctul. Nu sunt sigură ce este între voi, dar e ceva. 

— Mâine plec acasă, spuse după câteva clipe Regan. 

— Și el merge cu tine, o întrerupse Jane, înainte să mai adauge ceva. 
Mi-a spus Don. 

— Nu avea nici un drept! 

— Don nu-și face griji în privinţa drepturilor. Îi place să facă valuri și 
să le privească din spate cum cresc. Oricum, mi-am dat seama că e 
adevărat. 

— Da, oftă Regan. Dar nu va sta în Anglia decât câteva zile, apoi se va 
întoarce. 

— Şi tu n-o să te întorci cu el? 

— Nu. Făcu un mic gest de neajutorare. Îmi pare rău, nu-ți pot explica 
situaţia. Dacă vrei să știi mai multe, va trebui să-l întrebi pe Keir. 

— S-ar putea să fac asta, când se întoarce. 

Apoi, tăcură amândouă tot restul drumului. Când își luară rămas-bun 
în faţa hotelului lui Regan, Jane spuse pe neașteptate: 

— Ştii, n-ar exista resentimente dacă te-ai hotărî să te întorci cu el. Mai 
sunt şi alţi bărbaţi. 

Avea să încerce să-și amintească ultima remarcă, se gândi Regan când 
mașina lui Jane porni. Poate că într-o zi, avea să găsească pe cineva care 
s-o facă realmente să-l uite pe Keir. Cel puţin, putea să spere la asta. 

Beculețul roșu aprins al telefonului indica un mesaj în așteptare. 
Operatorul de la comutator i-l citi cu voce tare. Domnul Anderson urma 
s-o ia la zece treizeci. Atât, nimic mai mult. Regan se întrebă plictisită de 
câte ori telefonase Keir și ce gândise despre absenţa ei contnuă. Totuși, 
la ce i-ar fi folosit dacă ar fi fost aici? Totul se terminase, iar ea trebuia să 
accepte. 


Capitolul 11 


Aterizară pe aeroportul Heathrow pe o ploaie torențială, după o 
călătorie care durase aproape treizeci de ore datorită unei întârzieri la 
Bangkok, şi, pe deasupra, nu găsiră nici o mașină nerezervată. Lui Keir îi 
trebui o jumătate de oră să asigure Renaultul, singura mașină disponibilă, 
și chiar și cu scaunul lăsat complet pe spate, arăta departe de a fi 
confortabil la volan. 

Oferta lui Regan de a conduce fu refuzată cu bruscheţe. 

— E vina mea, pentru că n-am rezervat una de la Sydney, spuse el, aşa 
că trebuie să suport consecinţele. Pur și simplu, va trebui să oprim mai 
des, ca să ne întindem picioarele. 

La prima din acele opriri, Regan profită de ocazie și telefonă la 
Cottam, informându-l pe uimitul Sullivan că erau pe drum. 

— Pregătește pentru domnul Anderson una din camerele de oaspeţi, 
îi spuse ea fără emotie. Nu vom sta prea mult. O să luăm masa pe drum, 
așa că nu vă deranjati. 

— Totul e în regulă? întrebă Keir când ea se întoarse în mașină. Casa 
n-a ars din temelii, sau ceva de genul ăsta? 

— Dacă nu cumva Sullivan a uitat să menţioneze, făcu ea pe deșteapta 
și regretă îmediat. Suntem amândoi foarte obosiţi, reluă ea pe un ton mai 
rezonabil. Nu putem să uităm momentan de toată afacerea? 

Privirea pe care i-o aruncă părea curioasă: 

— De acord. Am uitat. Vrei să oprim undeva anume să luăm masa? 

— În momentul ăsta, nu prea-mi arde să mănânc. Mi se pare că ne 
mutăm de colo-colo de zile întregi. 

— Probabil că o să te simţi mai bine când vei avea ceva în stomac. N-ai 
mâncat nimic nici la micul dejun, în avion. Porni motorul fără să aștepte 
răspunsul ei. Am să aleg eu. 

Se opriră la un restaurant și luară o masă indecisă, care nu-i făcu să se 
simtă cu mult mai bine. Pe drum, nu vorbiră prea mult. Regan simţea cum 
i se închid ochii și se lupta să rămână trează, conștientă că și Keir trebuia 
să fie la fel de obosit. În cele din urmă, nu mai rezistă și capul îi alunecă 
spre geam, căzând într-un somn adânc. 

Când se trezi, parcă după câteva minute doar, ploua încă, dar peisajul 
care trecea pe lângă ei îi era oarecum familiar, ceea ce făcu să ridice 
repede capul. 

— Suntem la doar zece kilometri de Cottam! exclamă ea nevenindu-i 
să creadă. Nu se poate să fi dormit atât! 

— Ba da, o asigură Keir. Foarte liniștită. De ce-ţi faci griji? Era cel mai 
bun lucru pe care-l puteai face. 

— Aş fi putut să trec la volan și să-ţi dau şansa să dormi și tu. Ar fi 
trebuit să mă trezești. 

— Cine spune că aș fi adormit oricum, știind că la volan e o femeie? 
Buzele lui se mișcară ușor amuzate. Asta nu e una din mașinile tale cu 
servodirecţie. 

— Pot să conduc și o mașină fără servodirecţie, replică ea, fără să 
creadă. Mulţumesc, oricum. Mi-a înţepenit de tot gâtul, dar cel puţin pot 
să gândesc din nou limpede. 

— Mă bucur că măcar unul din noi poate. Luă o mână de pe volan 
şi-şi masă ceafa, destinzându-și mușchii încordaţi. Primul lucru de care o 
să am nevoie e o baie fierbinte, şi apoi un pat într-o cameră întunecoasă, 
cu un semn „nu deranjaţi“ atârnat de clanță. 

— Totul a fost aranjat. Regan privea pe geam, gândindu-se cât de puţin 
trecuse realmente din ziua în care-l revăzuse pe Keir. Doar trei săptămâni 
scurte, atât. Trei săptămâni care-i aduseseră la asta. În curând, avea să 
vină primăvara, începutul tuturor lucrurilor. Dar nu și al lor. Pentru ei, 
era deja prea târziu. 

Ajungând la conac, fu prima dată capabilă să-l privească fără pasiune, 
recunoscând risipa. N-avea să-l vândă, avea să-l doneze unei cauze care să 
merite; dacă era necesar, avea să fixeze chiar și un fond pentru întreţinere 
și reparaţii. Un sanatoriu pentru copiii bolnavi, îi plăcea cum sună. 
Cottam trebuia să aibă familia pe care tatăl ei o dorise pentru el. Matt 
trebuia să știe cum să pună afacerea pe roate. Chiar și pentru donaţii 
existau reguli și regulamente. Dar indiferent cât avea să coste pregătirile, 
avea să se întâmple; era destul de hotărâtă asupra acestui lucru. 

Sullivan îi întâmpină la ușă, cu un salut la fel de circumspect ca de 
obicei. Ceaiul era deja pregătit pentru oricând doreau să-l bea, le spuse 
el. Să-l servească imediat, sau preferau să aștepte? 

— Ce aș prefera, ar fi un pahar mare de whisky, îi spuse Keir fără 
ocolişuri. Dacă sunteţi amabil, să mi-l aduceţi sus, la baie. Am să zac o 
jumătate de oră în cadă şi apoi o să dorm până-mi revin, așa că n-o să mai 
vreau nimic un timp. Arătaţi-mi doar în ce direcţie trebuie să mă duc. 

— Te conduc eu, spuse Regan. Sullivan o să-ţi aducă whiskyul. Când 
se îndreptă spre scări, își simţi din nou picioarele grele. Cred că s-ar putea 
să-ţi urmez exemplul. Mâine avem destul timp pentru restul. 

Camera pregătită pentru Keir era în celălalt capăt al galeriei în care se 
afla dormitorul ei. Ea rămase în pragul uşii, cu mâinile adânc vârâte în 
buzunarele rochiei crem, în timp ce el intră și abandonă valizele lângă 
piciorul patului. 

— Sper că te vei simţi confortabil, spuse ea. Ai propria ta baie, acolo. 

— Cu cronometru în dosul ușii? Se întoarse să se uite la ea, strângând 
din buze. Nu trebuie să faci pe gazda primitoare cu mine, doar sunt soțul 
tău. Ne vedem mai târziu. 

Regan plecă, îndreptându-se spre camera ei și închizând încet ușa în 
urma ei. Încă un minut acolo, și ar fi fost pierdută. Obosit și tensionat 
cum era, nu-l iubise şi nu-l dorise niciodată mai mult. Ce ar face, dacă ar 
ceda impulsului și s-ar duce chiar acum la el? Ar strânge-o în braţe, așa 
cum și-ar dori ea, sau pur și simplu ar alunga-o nervos? Nu avea să afle 
nicodată, pentru că momentul trecuse pe lângă ea. Și se îndoia că avea să 
mai fie vreunul. 

În cameră era întuneric când se trezi; o clipă, se imagină înapoi la 
Sydney. Limbile fosforescente ale ceasului de lângă pat indicau că abia 
trecuse de miezul noptii. Era firesc pentru fusul orar de la Cottam. Aveau 
să-i trebuiască măcar două zile să se acomodeze din nou cu ritmul ei 
obișnuit. 

Ridicându-se din pat, se duse la fereastră, trase puţin perdeaua ca să 
privească la pământurile luminate de luna rece. La Sydney, acum era zece 
și jumătate dimineaţa și era deja foarte cald, depărtările străluceau 
nedeslușite. Și acolo aveau iarnă, desigur, dar nu semăna deloc cu cea din 
Anglia. Zilele deveneau mai reci, dar soarele rămânea acolo. 

Și Keir... Cu cine avea să fie atunci? Cu Jane? Poate. Le stătea bine 
împreună. Firește, ea trebuia să afle adevărul. Cum avea să-l primească? 
Bine, își imagina Regan. Doi ani nu era mult de aștepat pentru un bărbat 
cum era Keir. 

Realiză dintr-o dată că-i era foame. Cum trecuseră mai mult de 
douăsprezece ore de când mâncase ultima dată, nu era deloc 
surprinzător. Era sigură de un lucru: nu avea să se culce la loc încă, așa 
că putea foarte bine să se ducă să-și ia ceva de mâncare. 

Bucătăria era în aripa estică a casei, mare, modernă și cu o curăţenie 
impecabilă. Regan apăsă întrerupătorul ascuns în spatele frigiderului, 
văzând fără tragere de inimă cum încăperea se luminează datorită celor 
trei neoane. Tatăl ei adusese cea mai modernă și mai scumpă aparatură 
electrocasnică pe care o găsise la momentul renovării, dar deși rezultatul 
final era fără îndoială eficient și ușor de utilizat, ducea lipsă de orice 
farmec. Bucătăria lui Keir era la fel de modernă, totuși materialele folosite 
îi dădeau căldură și o făceau primitoare. Pe Regan o depășea cum 
doamna Sullivan reușea să creeze într-o asemenea atmosferă meniurile ei. 

Frigiderul era umplut din abundență. Regan scoase o jumătate de pui 
și-și tăie câteva bucăţi de piept, apoi tăie felii de pâine ca să-și facă 
sandvișuri. Acum, nu mai lipsea decât o cafea şi-i era de ajuns. Ar fi trebuit 
să pună ibricul mai întâi, desigur; acum, ar fi fiert apa, dar gândirea logică 
nu funcţiona atât de lesne pentru cineva care nu era obișnuit să-și poarte 
singur de grijă. 

Aștepta ca apa să fiarbă, jucându-se cu lingurita în borcanul cu zahăr, 
când ușa de deschise încet. Keir purta un halat scurt și nimic altceva, dacă 
judeca după picioarele lungi de dedesubt. 

— Tot la asta mă gândeam și eu, spuse el. M-am trezit din cauză că 
stomacul meu protesta cu încăpățânare. Ce ţi-ai pregătit? 

— Pui, spuse ea. Mai e destul, dacă vrei și tu. 

Fl se deplasă lângă frigider, papucii lui subtiri din piele plescăind ușor 
pe gresie. 

— Prefer carnea de vită. Unde ţii cuţitele? 

Regan indică unul din sertarele de sus ale bufetului și i-l întinse pe cel 
pe care-l folosise ea, incapabilă să nu se încordeze puţin când degetele lui 
le atinseră pe ale ei. Keir trebuie s-o fi simţit, dar nu spuse nimic, faţa lui 
era prea departe de bătaia luminii ca să poată trăda vreo schimbare 
subtilă a expresiei. Şuierul aburului care ieșea din ibric fu o uşurare. 

Cât timp pregăti două căni de cafea, el își făcu sandvișurile din care se 
revărsau pe fiecare parte felii subțiri de carne de vită. Regan intenţionase 
să-și ducă prada înapoi în cameră, dar să plece acum era echivalent cu a 
fugi de el. Scoase un scaun de la masă, vizavi de locul unde stătea el; 
aprinse lumina care cădea doar pe suprafaţa ei, lăsându-i pe ei în umbră. 

— Ultima oară când am mâncat la miezul nopții a fost când eram la 
facultate, remarcă el, mușcând cu poftă dintr-unul din sandvișuri. Eram 
patru care împărțeam un mic apartament, dar întotdeauna am dus o lipsă 
cronică de bani. Îmi luasem o slujbă într-un bar de nopte, spălam vase 
într-o cafenea și în salariu intra și o masă. Total neoficial, firește. 

— Aveai bursă, nu? întrebă Regan și mai degrabă simţi, decât văzu, 
zâmbetul lui. 

— Desigur că aveam bursă. Și nu vreau să-i minimalizez importanța. 
Doar că aveam nevoie de fonduri suplimentare, asta-i tot. Unii primeau 
bani în plus de la familiile lor, dar ai mei nu-și permiteau. De aici, slujba 
pe care mi-am luat-o. Și alții au procedat așa. 

Regan tăcea, vâzându-l în gând pe tânărul Keir, mândru și sărac. 
Probabil că ajunsese la un salariu bun până când îl întâlnise ea... după 
standardele lui, cel puţin. Cu siguranță, locurile în care o dusese nu 
fuseseră atât de ieftine. Fusese capabil să conducă o mașină, își permisese 

haine decente, poate că pusese chiar și ceva bani deoparte pentru viitor. 
Totuși, nimic din toate astea nu fusese suficient pentru ea. Pe atunci, nu 
aflase încă se înseamnă dragostea. 

— La ce te gândești? întrebă el în șoaptă, și Regan se trezi 
răspunzându-i cu sinceritate. 

— La noaptea în care ne-am întâlnit prima oară. Îmi amintesc cât de 
înalt îmi păreai, şi cât de sigur pe tine. 

— Prea sigur. Pe atunci, credeam că nu am nevoie decât de asta. 

— Până când te-am deziluzionat. Puse la loc pe farfurie jumătatea de 
sandviș, dintr-o dată simțind că nu-i mai era foame. Mă duc înapoi în pat. 

El o prinse de încheietură când trecu prin dreptul lui, întorcându-se 
pe scaun ca s-o tragă spre el. 

— Încă sunt sigur de un lucru, murmură el răgușit. Te doresc, Regan. 
Acum. În seara asta. Nu-mi pasă cât de mult se complică totul. 

— Nu! Şi vocea ei era răgușită. Eu nu... 

— Ba da. M-ai dorit la fel de mult adineauri, când de-abia te-am atins. 
Dacă asta e tot ce avem, de ce să nu profităm cât mai putem încă? 

Oricare ar fi fost răspunsul pe care se pregătise să-l formuleze, fu 
întrerupt de presiunea buzelor lui pe gura ei, iar apoi fu prea târziu. Nu 
făcu nici o încercare să se elibereze când el o ridică în braţe și plecară din 
bucătărie; pur și simplu își ascunse faţa în halatul lui moale, adulmecând 
mirosul lui masculin. O purta așa cum o mai făcuse o dată, doar că de 
data asta, nu-i mai opunea rezistență. În seara asta, avea să fie diferit. Avea 
să fie așa cum ar fi trebuit atunci. Trebuia să păstreze aminntirea asta mult 
timp de acum înainte. 

Keir o duse în camera ei, aşezând-o blând pe pat. Când stinse lumina, 
fu ca și cum i-ar fi citit gândurile. Regan avea nevoie de întuneric ca de o 
mantie, nu pentru corpul, ci pentru sentimentele ei. O dezbrăcă lent, 
sărutând-o pe gât, pe sâni, murmurându-i pe pielea caldă cuvinte pe care 
nu le putea auzi. Apoi își scoase halatul și veni lângă ea, strângând-o în 
braţe în timp ce-i exploră cu degetele spatele, trasând curba șoldurilor, 
alunecând pe talie și întorcându-se în locul de unde îşi începuseră 
călătoria. Greutatea lui cobori treptat deasupra, încât ea n-o simţi decât 
înainte ca el să-şi ceară drepturile. 

Când se trezi din nou, lumina slabă a răsăritului de soare pătrundea 
în cameră prin perdelele pe care le lăsase parțial trase. Era singură în pat, 
perna de lângă ea zăcea neatinsă. O clipă, se întrebă tulburată dacă era 
posibil să fi visat evenimentele din noaptea trecută, dar moliciunea 
tandră a buzelor ei o convinse imediat că fusese real. Făcuseră dragoste 
de mai multe ori, de fiecare dată mai copleșitor decât ultima, totuși 
aparent nu îndeajuns de copleşitor încât să-l oprească pe Keir s-o 
părăsească în lumina rece a zilei. Avusese până şi decenta să primenească 
perna, în cazul în care Sullivan avea să-i aducă micul dejun la pat. Trebuia 
să-și amintească să-i mulţumească pentru gestul acesta. 

Ştia că nu avea să facă așa ceva. Ce se întâmplase între ei noaptea 
trecută trebuia să fie ignorat, etichetat drept ceea ce fusese cu adevărat: 
o nebunie temporară care acum se vindecase. Astăzi, relaţia lor avea să ia 
sfârșit, din toate punctele de vedere. Odată ce Keir semna blestematele 
acelea de hârtii ale tatălui ei, amândoi erau liberi să pornească fiecare pe 
drumul lui. Cel puţin, Regan avea mândria intactă. Nu se trădase spunându-i 
că-l iubea. Era o slabă consolare, dar era recunoscătoare că exista. 

Uitându-se la ceas, descoperi că era deja trecut de nouă. Fără îndoială, 
Sullivan ezitase să-i deranjeze pe somnoroşi, mai ales dându-și seama, așa 
cum probabil făcuse, că fuseseră jos noaptea, pentru o gustare. Oare Keir 
era în camera lui, ori se dusese să alerge? Să-şi limpezească gândurile 
pentru ziua care urma. Și ea trebuia să facă asta. Nu avea nici un sens să 
mai zăbovească acolo, arătând la fel de dezolată cum se simţea. Keir 
avusese tot ce vrusese de la ea noaptea trecută. 

Făcuse duș şi se îmbrăcase, când sună telefonul. Fiona părea caldă și 
fericită. 

— Aşadar, ai reușit, spuse ea. Sullivan mi-a spus că ai sosit. N-a durat 
mult, nu-i așa? Ştiam eu că nu trebuia decât să-l convingi. 

— Nu rămâne, spuse simplu Regan, nevăzând nici un rost să ocolească 
adevărul. A venit doar să semneze actele pe care le așteaptă Matt. Cum 
merg lucrurile la magazin? 

Tăcerea de la celălalt capăt al firului păru mult prea lungă și profundă. 
Când Fiona vorbi, fu pe un ton absolut străin firii ei altminteri 
efervescente. 

— Magazinul merge bine. Regan, trebuie să vorbesc cu tine. 

— Va trebui să aștepte, spuse ea. Mai întâi, îl aduc aici pe Matt. 

— Matt nu e aici. În oraș, vreau să spun. A fost chemat într-o problemă 
de familie. Cred că fratele lui e foarte bolnav. 

— Oh? Regan amuti. Și nu ştii când se întoarce? 

— Nu știu nimic. Am auzit din întâmplare. Făcu o pauză, apoi adăugă 
șoptit: n-o să fie oricum nici o diferenţă. 

— Ce vrea să însemne asta? 

— Despre asta vroiam să-ţi vorbesc. Şi n-o pot face la telefon. Tonul ei 
deveni din nou ferm. Vin acolo. 

Regan rămase în camera ei până la sosirea Fionei, de teamă să nu-l 
întâlnească pe Keir înainte să-și fi clarificat lucrurile. Amintindu-și 
stânjeneala lui Matt când trebuise să vină s-o vadă în ziua aceea, începea 
deja să suspecteze adevărul și aproape i se făcea rău. Cum avea să-i spună 
lui Keir că bătuse tot drumul acela pentru cai verzi pe pereţi? De ce ar fi 
trebuit s-o creadă măcar? Avea să creadă că-l păcălise să se întoarcă la 
Cottam cu ea, și nu exista decât un motiv pentru care ar fi făcut asta. Cam 
atât cu mândria ei! 

Fiona îi confirmă bănuiala după numai două minute de când intrase 
în cameră, cu o stare de spirit atât de proastă, încât în condiţii normale 
Regan n-ar fi crezut-o. 

— Eu l-am convins pe Matt Swain să facă ce-a făcut, pretinse ea. Nu 
i-a plăcut prea mult ideea, dar a fost de acord, pentru că l-am convins că 
era singura cale să te duci după Keir. Am crezut că dacă vă întâlniți din 
nou, departe de Cottam, o să meargă de la sine. Îmi pare rău că lucrurile 
n-au ieșit așa cum am sperat. 

Regan stătea pe scaunul de lângă fereastră, cu faţa întoarsă spre 
dealuri. 

— Așadar, nu aveam nevoie decât de certificatul de căsătorie, spuse ea 
răgușit. Totul a fost în zadar. Ce naiba îi spun? 

— Vrei să-i spun că eu sunt vinovată? întrebă Fiona. Și? Am făcut o 
greşeală. Cu siguranță, el o să... Se opri acolo, cu ochii pe chipul lui 
Regan, observând contracția bruscă a gurii ei. Dar n-am făcut nici o 
greșeală, nu-i așa? șopti ea. ÎL vroiai înapoi. I-ai spus asta? 

— Nu. 

— De ce? 

— Pentru că are propria lui viaţă acolo și nu are nevoie de mine în ea. 
Își roti capul, iar buzele ei erau acum fixate într-un zâmbet încordat și 
slab. Nu are nevoie de mine, Fi. 

Priveau încă neajutorate una la cealaltă, când se auzi o bătaie în ușă. 
În așteptarea lui Sullivan cu masa, Regan strigă o invitaţie și îngheță când 
apăru Keir. Purta pantaloni și un pulover, părul lui ud demonstrând că 
de-abia ieșise de la duș. Se opri când o văzu pe Fiona şi expresia feţei i se 
schimbă ușor. 

— Îmi pare rău, spuse el, nu mi-am dat seama că ai companie. Îi zâmbi 
simplu și nepăsător celeilalte femei. Ce mai faci? 

— Foarte rău, spuse ea fără echivoc. Mă bucur că ţi-ai făcut apariţia, 
Keir. Mă scuteşte de operaţiunea de a te căuta. Mă tem că trebuie să-ţi 
mărturisesc ceva. 

Regan se ridică în picioare, cu obrajii roșii, dar cu hotărâre. 

— Lasă, te rog. Am să-i explic singură. 

Keir se uită de la una la cealaltă, cu ochi mici. 

— Să-mi explici ce? 

— Că eu am fost cea care l-a pus pe Matt Swain să-i servească lui Regan 
toate balivernele alea cum că ar avea nevoie de semnătura ta, interveni 
Fiona, înainte ca Regan să poată vorbi. Vezi, am înţeles totul greșit. Am 
crezut că nu vă desparte decât mândria. M-am gândit că dacă vă întâlniți 
încă o dată, o să rezolvaţi situația. În schimb, se pare că n-am făcut decât 
să te aduc aici pentru nimic. Își desfăcu bratele cu tristeţe. Ce pot să spun, 
în afară că-mi pare rău? 

— Nu prea multe, încuviință el glacial. Cel puţin, intenţa a fost bună. 
Ochii lui reveniră asupra lui Regan, reci și impenetrabili. Văd că și pentru 
tine a fost un șoc. Toate eforturile acelea de pomană! Bine că nu m-am 
deranjat să despachetez. 

— Vă las, spuse în grabă Fiona. Regan, ne vedem mâine. Se îndreptă 
spre ușă, ridicând spășită din umeri când Keir se dădu la o parte să poată 
trece. Pe viitor, n-am să-mi mai vâr nasul în treburile celorlalți. 


156 SUSAN DOYLE 


— Ar fi mai bine, răspunse el. Închise ușa în urma ei, sprijinindu-și de 
ea greutatea și uitându-se la Regan. Așadar, Cottam este al tău oricum. 
Felicitări. Păcat că n-ai ştiut asta de aseară. Te-ai fi putut salva de umilire. 

Regan își aţinti privirea asupra lui; ochii îi aruncau flăcări verzi 
strălucitoare care contrastau cu albeaţa chipului ei. 

— Vrei să spui că noaptea trecută am făcut dragoste cu tine doar 
pentru că m-am temut că te-ai putea retrage din aranjament? 

— Poate nu în totalitate... măcar atâta credit îmi acord. Zâmbetul lui 
apăru lent și ironic. Dar mă îndoiesc că ai fi fost atât de tăcută, atât de 
prevăzătoare, să spunem, dacă n-ai fi crezut că e în joc conacul. 

Vârtejul de emoţii dinăuntrul ei se cristaliză dintr-o dată într-o văpaie 
arzătoare de furie şi durere. 

— La naiba cu conacul! Și la naiba și cu tine, Keir! Pleacă de aici, te rog! 
Întoarce-te de unde ai venit! E puţin probabil să te mai deranjez vreodată. 

Keir nu se mișcă, studiind-o cu o expresie ciudată. 

— Repetă, te rog. Partea despre Cottam. 

Era prea târziu acum să mai dea înapoi, se dăduse de gol. N-avea decât 
să-şi savureze triumful de a ști ce simţea pentru el. Ce mai conta, oricum? 

— Nu-mi pasă de Cottam, spuse ea răgușit. Ironie, nu-i aşa? Acum șase 
ani mi-ai spus că mă iubești și ţi-am râs în faţă. Ei bine, acum e rândul tău 
să începi să râzi. Doar du-te și fă-o în altă parte, te rog, pentru că nu cred 
că pot suporta. 

Keir rămase în continuare neclintit, privind-o ca și cum n-o mai 
văzuse înainte. 

— Încă nu sunt sigur că am înţeles bine, spuse el în cele din urmă. Îmi 
spui ceea ce cred că înțeleg? 

— Adică vrei să fiu mai explicită. Râse cu amărăciune. De ce nu? S-ar 
putea chiar să facă să merite călătoria ta! Își dădu pe spate părul de pe 
frunte, ridicându-și capul cu o urmă de dispreţ. Am venit după tine 
pentru că trebuia. Cottam a fost doar o scuză. Nu ti-au trebuit decât două 
zile să mă faci să mă îndrăgostesc de tine. Nu... scutură din cap... nici 
asta nu e adevărul pur. Cred că n-a existat nici o clipă în care să nu fiu 
îndrăgostită de tine. În toţi acești șase ani. A început din nou în 
momentul în care te-am văzut la cafenea, doar că n-am vrut să 

conștientizez. Poate că Leonie avea dreptate, poate că ţi-am făcut oferta 
aceea în speranţa că vei face exact așa cum ai făcut, și că vei refuza banii 
la timpul potrivit. La ce nu m-am așteptat, a fost să mă părăseşti aşa. Am 
crezut... am sperat... se întrerupse, înghițind în sec. Contează cu 
adevărat ce am crezut? Mi-ai plătit-o înapoi, până la ultimul cent. Mai 
mult, de fapt, pentru că ce ai făcut a fost calculat, iar ceea ce am făcut eu, 
nu. Eram tânără și răsfăţată și n-am avut timp să aflu că în viață există 
lucruri mai importante decât banii și poziţia socială. Ei bine, am aflat 
acum, și poți să-ţi atribui meritul de a mă fi învăţat. Mai bine mai târziu 
decât niciodată, nu așa se spune? 

— Regan. Vocea lui era foarte blândă, incredibil de tandră. Oprește-te, 
iubito. Nu eşti singura care n-a încetat niciodată să iubească. Am crezut că 
am făcut-o. Am crezut că te pot folosi aşa cum părea că mă foloseşti din 
nou și să scap fără nici un chin. Doar că n-a mers așa. Îţi amintești cum ai 
venit la mine, în prima zi, lângă piscină? Mă gândeam la tine în momentul 
acela, mă întrebam dacă era prea târziu să mă întorc și s-o luăm de la 
început. Apoi, m-am întors și erai acolo; o clipă de nebunie, am crezut că 
şi tu simţeai același lucru. 

— Până când am stricat totul, punându-ţi din nou pe cap problemele 
mele cu Cottam. Tremura și încă nu era sigură pe deplin. Dacă aș fi 
aşteptat puţin, mi-ai fi spus atunci ce simțeai? 

Zâmbetul lui sosi lent. 

— N-ar fi fost nevoie să-ți spun. Plănuiam să-ți arăt. 

Regan traversă cumva camera, aruncându-se în brațele lui, pe 
jumătate râzând, pe jumătate plângând în clipa în care se agăţă de el, 
lipindu-și faţa de pieptul lui puternic. 

— Oh, Dumnezeule, am fost atât de proastă! 

— Nici eu nu sunt prea mândru de modul în care am reacţionat, 
recunoscu Keir, alintându-i blând tâmpla cu buzele. Era o singură cale 
prin care ştiam să ajung la tine și am intenţionat să profit la maximum de 
ea. Îi ridică uşor bărbia și zâmbetul lui fu o mângâiere. Doar că atunci 
când s-a ajuns la asta, am știut că vroiam mai mult de la tine. De aceea am 
chemat-o pe Leonie. Pentru sprijin moral. 

Regan își întinse mâinile să atingă chipul uscăţiv și bronzat, conturând 
cu un deget linia buzelor și simțind reacţia lui profundă. 

— Ea ştia că sunt îndrăgostită de tine. Mi-a spus. 

— Atunci, aș fi vrut să-mi spună și mie, mârâi el. 

— Ai fi crezut-o? 

— Posibil. Femeile sunt mai sensibile la lucrurile astea. Cenușiul 
ochilor lui radia de scântei, luminiţe mici care dansau și deveneau din 
clipă în clipă mai mari. Regan putea să simtă dorinţa din el, s-o vadă pe 
curba buzelor lui, în încleștarea fălcilor. Când o sărută, o făcu apăsat, 
ridicând-o ca s-o aşeze pe pat. 

— Ușa, şopti ea în faţa buzelor lui. Sullivan ar putea intra cu micul 
dejun pentru... 

Fl dispăru înainte ca ea să termine propoziţia, traversă camera și răsuci 
cheia în ușă, apoi se întoarse mai lent, lepădându-și hainele pe drum. 

— Am rezolvat cu Sullivan, spuse. Acum, o să mă îngrijesc de tine. 

Dacă noaptea trecută fusese copleșitoare, acum era infinit mai mult, 
pentru că pentru prima oară nu mai aveau nimic de ascuns. Apăsând pe 
umărul ei greutatea capului lui după ultima și cutremurătoarea culme, 
Regan se gândi ca prin vis la toate zilele și nopţile care urmau, la faptul 
Că avea să se trezească în fiecare dimineaţă știind că dragostea-i era 
împărtășită şi că avea să devină din ce în ce mai profundă. Se duseseră 
regretele pentru ce ar fi putut fi acum șase ani, pentru că nu ar fi fost 
niciodată așa. Niciodată în o mie de ani! 

— În legătură cu casa asta, murmură Keir. Ai vorbit serios mai 
devreme? 

— Da. Vocea ei era joasă, dar avea o tonalitate care reflecta siguranța. 
Mă tem că Sullivanii vor trebui să ia ceea ce le-a fost asigurat. Vor duce o 
viaţă foarte confortabilă, sunt sigură de asta. Se opri o clipă, jucându-se 
ușor cu degetele în părul lui. Ce părere ai dacă transformăm conacul într-o 
casă pentru copii bolnavi... un sanatoriu? Am stabili și un fond ca să 
ajutăm finanţarea punerii în funcţiune. Până la urmă, cu greu o să am 
nevoie de toţi banii pe care mi i-a lăsat tata, nu? Mai ales cu un soţ care e 
vrăjitor într-ale ingineriei. 

EI își ridică uşor capul și se uită la ea, cu buzele curbate. 

— Pot să asigur confortul pentru noi doi, da... poate trei sau patru, 
cum și când va fi nevoie. Dar nu aici, în Anglia, Regan. Căminul meu e 
acolo. 

— Ştiu. Şi nu discut. Îşi aşeză mâinile de-o parte și de alta a chipului 
puternic, ridicându-și capul să-l sărute apăsat. Căminul meu e acolo unde 
eşti tu, indiferent că e Australia, China sau Tombuctu! Te-aş urma până la 
capătul lumii. 

— Cât devotament, o ironiză el, dar în vocea lui transpărea tandreţea. 
Oh, Dumnezeule, te iubesc! Și când mă gândesc cât de aproape am fost 
să n-o mai spun niciodată. 

— Şi când mă gândesc cât de aproape am fost să n-o spun niciodată 
deloc, murmură ea. Am fost o mică proastă, și oarbă pe deasupra. Nu 
puteam să văd dincolo de nasul meu. Cât trebuie să mă fi disprețuit! 

— Nu te-am disprețuit. Nu era vina ta că erai așa cum erai. Probabil 
n-ar fi mers nici dacă ai fi fost altfel. Așa cum ai spus odată, fără stimulent, 
poate că n-aş fi încercat niciodată să încep o altă viaţă și, cu siguranță, 
n-ai fi fost fericită cu ce ţi-aș fi putut oferi aici, în Cottam. Nici acum n-ai 
fi, dacă am ajunge la asta. Iubirea poate depăşi toate diferenţele, dar nu 
poate schimba firea omului. Locul tău e într-un anumit mediu, iubito, și 
mă bucur că acum pot să ţi-l ofer. 

Cu ochii minţii, Regan văzu casa de lângă mare, simţi soarele pe piele 
şi vântul în faţă. O nouă viaţă, o viaţă diferită, dar una cu care se simţea 
deja în largul ei. 

— Cât de repede ne putem întoarce? întrebă ea. 


Sfârşit 


